Ed 


72 
ON 





9 


N 





DA 
EE 
DE 
T 9 
se] 
[o] 
S 


mer 


Ie 





Amptelike orgaan van d 


Jervor 








treer 


IS 





é 


Poswese as 


d 


By die 
Nuusblad gereg 





| 
| 





itsch Hervormde 


Kerk van Afr 


Nederdu 


ka 


EER 
SE 





KREMETART REUS — bladsy 4. 





,.. Vandag is daar vir u en 

,: u mede-Afrikaners die 
geleentheid van `n leef- 
tyd om persoonlike be- 
sit van 'n deel van die 
geskiedkundige plaas 
waarop die slagveld van 


Bloedrivier geleë is, te verkry. 

Die behoud van 
ons nalatenskap is vir 
die Afrikaner meer werd 
as goud of silwer. Ons 
grootste erfenis — ons ge- 
skiedenis, ons kultuur, ons 
tradisies en ons land ... 

GR 

die bodem wat ons lief- 
het — moet teen elke 
prys bewaar word. 





Besit u eie deel van dié grootse strydveld in ons volksbestaan. 


Reeds meer as `n half- 
eeu gelede is die slag- 
veld van Bloedrivier 
tot dorpsgebied ver- 
klaar, maar dit het 
deur die jare heen `n 

plaas gebly. Onlangs is 

die plaas egter verkoop 

en is die ongerepte voort- 

bestaan van hierdie gewyde landgebied 
bedreig. Die deur was oop dat die terrein 
deur onoordeelkundige ontwikkeling per- 
Tmanent geskend kon word vir suiwer 
ekonomiese gewin. 'n Groepie jong Afri- 
kaners het toe ingegryp om te verseker dat 
dié Afrikaner-erfenis mn ons en ons nageslag 
se besit bly. Die grond is teruggekoop, die 
Bloedrivier-Ontwikkeling-Maatskappy is 
gestig en die slagveld van Bloedrivier — 
simbool van 'n volk se hoop teen bedrei- 
ginge — word nou omgeskep in 'n lewende 
monument waarin Afrikaners `n aktiewe, 
persoonlike aandeel sal hê. 








! Die slagveld wat `n nasionale. monument 
is, is opgedeel in standplase wat in grootte 
wissel van `n kwart- tot 'n half-acre waar- 
van volle oordrag geneem kan word. Op 
dié wyse sal elke eienaar van `n erf op die 
gewyde akker die vertroue en onwankel- 
bare geloof van die Voortrekkerpioniers 
herdenk wat die pad na die noorde vir ons 
ad, 


`- # sk ye id 


volk gebaan het, 'n Pad wat gelei het tot 'n 
groter, wyer waar ons nasie met volle 
lewenskrag kon ontwikkel. `n Vrye land 
waar ons kon uitbou tot 'n volk wat trots 
is op sy bestaan en sy aandeel in die ont- 
wikkeling van Suider-Afrika. 


R400 tot R700. 
Die pryse van standplase by Bloedrivier 
wissel van R4oco tot R7oo na gelang die 
ligging en grootte van die persele. Be- 
talingsvoorwaardes is billik. 
Bloedrivierstigting 
Ga Bloedrivier-Ontwikkeling- 
N Maatskappy is nie op wins- 
,  bejag ingestel 
nie, en die 
Bloedrivier- 
stigting is in die lewe 
geroep onder beheer van 
vooraanstaande kerk- en 
volksleiers om die bewaring 
en instandhouding van die 
terrein te verseker en om 
onder meer 'n museum en die nodige 
gemeenskaplike geriewe by Bloedrivier op 
te rig. Die standplaaspryse sluit onder- 
houdkoste in — u betaal geen verdere be- 
lasting op die eiendom nie. 
U persoonlike 
eiendom 
Die terrein is 'n geprokla- 
meerde dorpsgebied en 
besitters van eiendomme 
kan op die gewone wyse 
oordrag van hul 
neem. Daar word egter 


op die persele gebou 
word nie. Standplase 
kan weer verkoop word. 

DIE SINT BARTHOLOMEUSNAG, 
TRENTE EN VATIGANUM 


Die datums waarop hierdie gebeurtenisse plaas- 
gevind het, is vir die kerk van Rome onvergeetlike 
datums. Toe is beslissings geneem en het gebeurte- 
nisse geskied wat van diep ingrypende belang was 
vir die kerk waarvan die pous van Rome die aardse 
hoof is. 


Toe die vreeslike uitmoording van Franse Huge- 
note op die St. Bartholomeusnag in Parys op 23/24 
Augustus 1572 plaasgevind het, toe was die kerk 
van Rome nog op die top van sy kerklike mag. Met 
hierdie mag het Rome vorste en konings in sy hand 
gehad, en dade van geweld, van wreedheid en van 
vervolging van Potestante kon ongehinderd voort- 
gaan. 


Met die moorddadige aanslag is in Parys sowel 
as in die provinsies die lewens geëis van 40,469 
Hugenote waaronder ook een van die mees gewaar- 
deerde leiers onder hulle naamlike admiraal De 
Coligny. Vir baie jare het hierdie vervolging hoogty 
gevier in die Rooms Katolieke Kerk. 


Hierdie uitroeiing van soveel aanhangers van die 
reformatoriese leer het die groei van die protestan- 
tisme nie kon stuit nie. De bloed van die martelare 
was die saad van die kerk. Die volgelinge van die 
hervormde leer het so toegeneem, dat Rome hom 
bedreig gevoel het. 


Met groot oortuigingskrag het die Hervormers 
met die Woord van God hulle tydgenote oortuig van 
die waarheid van hulle leer. Want hulle het nie gevra, 
wat sê die tradisie of wat sê die kerklike oorlewe- 
ring nie, maar wat sê die Heilige Skrif. 


In hulle belydenisskrifte en kategismusse is die 
dwaalleringe van die Roomse Kerk en die opper- 
gesag van die pous op grond van die Heilige Skrif 
afgewys. 

Rome kon dit nie daarby laat nie. In die jaar 
1545-63 het die konsilie van Trente op die beskul- 
digings van Protestantse kant ingegaan en dit nie 
alleen heftig bestry nie, maar selfs die ,,anathema'””, 
die vervloeking van Rome daaroor uitgespreek. 


Selfs die kernpunt van die reformatoriese leer, 
die regverdiging van die goddelose, (Rom. 4:5) is 
op die vergadering verwerp as 'n vervloekte leer, en 

[] Van vorige bladsy 


die onfeilbare gesag van die pous, as hy in amptelike 
hoedanigheid optree, is bevestig. 


Die derde datum van belang 11 Oktober 1962 is 
die openingsdatum van die sogenaamde Vaticanum 
II, die konsilie van aartsbiskoppe vanuit die Roomse 
wêreldkerk in Rome. Dit is byeengeroep deur pous 
Johannes die Tweede, wat deur sy groter verdraag- 
saamheid teenoor Christene in ander kerke, 'n baan- 
breker op die gebied van Roomse tradisionele op- 
vattings was. So het hy byvoorbeeld enige vooraan- 
staande Protestantse en Grieks-Ortodokse teoloë 
uitgenooi om die konsilie as gaste by te woon met 
sekere regte. Van hierdie andersdenkendes het hy 
nie meer gepraat as ketters nie, maar as broeders. 


Vanaf dié tyd het daar 'n gewysigde houding 
ontstaan in die ,,alleen-salig-makende'” kerk. Daar 
het 'n toenadering gekom. Luther is nie meer so 
belaster soos in die verlede nie. Hier en daar is daar 
selfs 'n waarderende woord oor hom uitgespreek. 


'n Nuwe verhouding teenoor die Heilige Skrif het 
ook ingetree. Vir die Roomse lidmate is dit nie meer 
die ,,verbode'” boek, wat dit vir eeue was nie. Hierdie 
nuwe verhouding ten opsigte van die Woord van 
God het begin in Oostenryk en vandaaruit verbrei 
oor Wes-Europa en verder. 


Die gevolg hiervan is, dat die skeidingsmuur 
tussen Rooms en Protestants laer geword het, veral 
in sommige Westerse lande soos Nederland en 
Duitsland. 


Hier en daar is selfs samewerking op interkerklike 
gebied soos met die Nederlandse Raad van Kerke, 
en op gemeentelike vlak waar eredienste om die 
beurt in dieselfde kerkgeboue bedien word en hier 
en daar selfs kanselruil plaasvind. 


In al hierdie gevalle seëvier die eenheid oor die 
waarheid. Dit is `n direkte gevolg van die gelykmaak 
— en eenwordingsproses wat die wêrelddenke oor- 
stroom. 


Geen wonder dan ook dat met hierdie gesind- 
heid die viering van hervormingsdag in die gedrang 
kom. Maar op hierdie wyse gaan ook die goeie 
vrugte, gegroei op die stam van die Kerkhervorming, 
verlore. Ware, verantwoorde samewerking is tog 
alleen moontlik wanneer Rome sy onbybelse leringe 
verwerp en met die Kerkhervorming vra: Wat sê die 
Woord. 


— Joh. Dreyer. 





ONS KERK 


VIR U ALMAL SE AANDAG, OOK VAN DIE 
KERKLIKE KANTOORPERSONEEL. 


Afkortings: 


Hiermee bring ons onder die aandag 'n omsend- 
brief van die Kommissie van die Algemene Kerk- 
vergadering gedateer 11 Julie 1967. 


Daarin word verwys na 'n besluit van die Alge- 
mene Kerkvergadering van 1967 naamlik ,,Dit word 


SE NAAM 


toegesien dat geen afkortings in finansiële en amp- 
telike stukke vir die kerknaam gebruik sal word nie. 


Ook die pers het so 'n vriendelike versoek gekry. 


Laat ons eie lidmate hulle nou tog nie skuldig 
maak aan die ,,vreemde'” en minder mooie afkorting 
nie. 








OORDENKING ...... 


BARTHOLOMEUSNAG 


Teks: Gen. 50:19 en 20: Maar Josef 
het huile geantwoord: Moenie bevrees 
wees nie; want is ek in die plek van 
God? Want jalle het wel kwaad teen 
my bedink, maar God het dit ten goede 
gedink om te doen soos dit vandag 
is, om 'n groot volk in die lewe te hou. 


In die huis van Israel was daar in 
die laaste lewensjare van die aarts- 
vader oënskynlike rus en vrede. Die 


broers wat soveel onrus en onvrede 
veroorsaak het, bly nou in skynbare 
eensgesindheid by mekaar — kinders 
van een vader wat dieselfde God aan- 
bid. 





DS. F. H. VAN DER MERWE 





Tog is daar groot verskille en party- 
skappe. Die Bybel noem die twee 
partye: Josef en sy broers. Daar was 
verskille tussen Josef aan die een 

kant en sy broers aan die ander kant. 
Alhoewel hulle dieselfde voorvaders 
gehad het en hulle ook op dieselfde 
beloftes beroep het, was hulle direkte 
afstamming tog uiteenlopend. 


Josef was kind van die geliefde en 


bedoelde vrou, Ragel. Behalwe vir die 
veel jongere Benjamin was die ander 


(] Na volgende bladsy 


kinders van die vrou wat nooit tot 
vrou gevra is nie, Lea, en van die 
byvroue. 

Josef het hom tuis gevoel in die 
huis van sy vader. Vir sy broers was 
die bindinge soms te veel. Hulle het 
meer sin gehad aan eie selfstandigheid 
naas die gesag van hul vader. 

Hierdie partyskap het opgelaai. Met 
goeie bedoelings gaan Josef op 'n dag 
om sy broers in die veld te besoek. 
Met haat teen hom vervul, gryp hulle 
hom en beroof hom van alles wat hy 
in die huis van sy vader kon hê. Deur 
hom te verkoop, verloor hy die erfenis 
wat sy deel is, verloor hy alles wat hy 
in sy lewe kon hoop om te verkry. Hy 
behou geen reg of aanspraak nie. Hy 
is nou die eiendom van vreemdelinge. 
Sy broers gee teenoor sy vader voor 
dat hy dood is. Hulle skakel sy in- 
vloed uit. 

Deur die optrede van sy broers be- 
land Josef in vernedering, word hy 
onskuldig veroordeel, raak hy vergete 
in die afsondering van 'n gevangenis, 
is hy van alle vertroosting ontneem. 
Hier is hy in die diepste versmaad- 
heid en angs. 

Hierdie skanddaad wat niks minder 
as moord was nie, het die partyskap 
tussen Josef en sy broers vergroot. 
Nie omdat Josef in haat bly voortleef 
het oor die onreg wat hom aangedoen 
is nie, maar omdat die gesindheid 
van sy broers nooit werklik verander 
het nie. Ook omdat die vrees vir vel- 
gelding onder hul bly voortleef het. 

As die kinders van Jakob dan later 
weer saamgevoeg word, dan is die 
eensgesindheid maar redelik opper- 
vlakkig. As Jakob sterwe staan die 
partyskap en vrese weer duidelik op. 

Nie om `n verkeerde saak reg te stel 
nie, maar om hulle eie lewens te red 
vra Josef se broers na baie jare om 
vergewing van hul misdaad jeens hom. 

Josef vergewe hulle. Maar tog is 
dit nie met `n houding van ,,laat ons 
vergeet wat agter is” nie. Nee, hy 
bring die ding wat hulle vanweë die 
gruheid daarvan verswyg, weer duide- 
lik in herinnering: ,,Julle het kwaad 
teenoor my bedink.” 

Maar Josef onthou nie slegs die 
kwaad wat sy broers teenoor hom 
bedink het nie. Hy onthou veral dat 
dit 'n kwaad is, wat nie teenoor hom 
nie, maar voor God gedoen is. ,,Moe- 
nie bevrees wees nie. Is ek dan in die 
plek van God?” (God is regter oor 
hierdie daad van die broers van 
Josef. 


Maar meer nog is dit vir Josef dui- 
delik dat alhoewel sy broers meer en 
sterker en skynbaar meer geslaagd as 
hy was, die kwaad wat hulle teenoor 
hom bedink het, tog juis deur God 
gebruik is om die teendeel van hulle 
bedoelings te bereik. 


Hulle wou Josef se invloed uitska- 
kel. En tog word hy tot 'n konings- 


figuur. God verhef hom vanuit sy 
eensaamheid tot lotsbeslisser oor 
mense — ook oor sy eie mense. Hulle 
wou Josef doodmaak. God gee dat nie 
net Josef nie, maar ook hulleself van 
'n hongersnood gered word. In hulle 
kwade bedoelings wou hulle die plek 
van Josef inneem. Hy neem egter 
hulle plek in en deur sy gehoorsaam- 
heid te midde van lyding, verlos hy 
hulle van hongersnood. 

Hy word vir sy broers 'n voorspraak. 
Hulle wou hom stilgemaak het, hy 
wat hulle altyd aangekla het. Hierdie 
aanklaer is nou hulle verdediger. 

Josef is hierin `n profete figuur van 
Jesus die Christus. 

In Christus het die mens hom be- 
dreig gevoel — Christus die aanklaer. 
Die mens wil `n eie selfstandigheid 
handhaaf. Vanuit sy aard is die mens 
anders. Jesus is die eniggebore kind 
van God onder die mense wat geen 
natuurlike kindskap van God besit nie. 
Teenoor die mens getuig Hy: ,,Julle 
het die duiwel as vader en die be- 
geertes van julle vader wil julle 
doen.” 


Daarom wil die mens Hom beroof, 
Hom doodmaak, sy stem stil maak, sy 
invloed uitskakel. Hy het na sy eie 
mense gekom en sy eie mense het 
Hom nie aangeneem nie. 


Deur die versoening wat Hy bewerk, 
word ons misdade nie misgekyk en 
oorgesien nie. Eerder word ons sonde 
daardeur in die volle lig gebring. 


Die mense se bedoeling met die 
vleesgeworde Woord, was gerig op af- 
sondering, uitskakeling, dood, 'n ver- 
seëlde graf. Die mens wou self die 
plek van Christus inneem. Hy wil sy 
eie gesalfde verlosser wees. 


Alhoewel al die menslike onheils- 
planne teenoor Jesus van Nasaret 
blykbaar slaag, en Hy in die hande 
van vreemdes verkoop word deur 'n 
dissipel, deur `n ander in sy eensaam- 
heid verloën word, in vernedering ʼn 
veragte kruisdood moet sterf, in die 
diepste versmaadheid en angs met lig- 
gaam en siel die eensaamheid van 
Godverlatenheid moes uitroep, is dit 
nogtans nie `n triomf van menslike 
bedinksels nie, maar `n triomf van 
goddelike genade. Want juis hierdeur 
verkry Hy 'n plek waartoe Hy deur 
God verhef is vanuit die graf — Here 
van Hemel en aarde. Verkry Hy 'n 
plek van waar Hy voorspraak vir ons 
is. Nie sy dood nie maar die lewe 
van `n groot volk word bereik. In- 
derdaad is hier ook die teksvers waar: 
,Want julle het wel kwaad teen my 
bedink maar God het dit ten goede 
gedink om te doen soos dit vandag is, 
om `n groot volk in die lewe te hou.” 


Soos hulle met die profete gemaak 
het, so het hulle met Christus gemaak 
en so het Hy gesê sal hulle ook maak 
met die wat aan Hom behoort. 


Diegene wat teen die verval van 
die kerk in die wêreld gewaarsku het, 
in die tyd van die kerkhervorming, 
het geword tot protestante, tot aan- 
klaers. Hulle moes uitgeroei word. 
Hulle stem moes stil gemaak word. 
Hulle invloed moes uitgewis word. 
Nie alleen is hulle uit die kerke 
geban nie. Ook hulle burgerlike be- 
staan is bedreig. Vanuit Rome en 
Madrid het kerk en owerheid teen 
die protestante saamgestaan. In elke 
wêrelddeel is hulle lewens verwoes. 
So ook in Frankryk. 

Rooms” en ,,Hervormd” het nie 
alleen kerklike verband aangedui nie, 
maar ook word dit tot politieke twiste 
oor die regering van Frankryk. Die 
Roomse adelparty word deur die fa- 
milie De Guise gelei en aan Hervorm- 
de kant staan admiraal Gaspard de 
Coligny. Dit lei tot `n bloedige oorlog 
wat ses en dertig jaar duur. In hierdie 
jare was daar verposinge wat net weer 
deur hewiger aanvalle verbreek is. So 
'n tydelike vrede breek aan in 1570 
met die vrede van St. Germain — en 
— Laye. 

As beseëling van hierdie vrede word 
'n huwelik gereël tussen die Roomse 
prinses Margaretha van Valois, die 
suster van die koning en Hendrik van 
Navarre, `n Hugenote leier. Na hierdie 
bruilof te parys word al die leiers 
van die Hugenote uitgenooi. Die brui- 
lof word gereël vir 24 Augustus 1572, 
op die dag waarop die Roomse Kerk 
`n gedenkdag vir die heilige Bartholo- 
meus, een van die twaalf apostels, 
(Mark. 3:18) hou. 

Op hierdie, vir Roomse gevoel, hei- 
lige dag, word `n moord gepleeg so 
bloedig dat die getal slagoffers met 
duisende benader word, nie minder 
nie, as vyf en veertig duisend mense 
word vermoor. 


By die aanhoor van hierdie nuus 
laat die Pous 'n reeks feesvierings 
hou. Hyself lei `n dankdiens in die 
Pieterskerk en laat `n spesiale pen- 
ning slaan om die gebeure te vier. 


In Parys vloei die bloed. In Rome 
en Madrid wens hulle mekaar geluk 
en dank God. ,,Ja, daar kom `n uur 
dat elkeen wat julle om die lewe 
bring sal dink dat hy `n diens aan 
God bewys” Joh. 16:2. 

Hierdie politiek geinspireerde mas- 
samoord op die kerk het die Hugenote 
aandeel in die bevolking van 'n derde 
tot 'n tiende afgebring. 


Die bedoeling was duidelik: Die 
kerk moes terwyl hy nog klein is, 
versmoor word in sy eie bloed. Die 
stem van die Bybelse protestant moes 
stil gemaak word. Hulle invloed moet 
gekeer word. Hiervoor is alle middele 
geheilig. 

Oënskynlik slaag Rome hier. Daar 
word dan oorwinningsfees gevier! Tog 
word die tekswoord ook hier waar en 
kan die kerk dit teenoor Rome sê: 
Want julle het wel kwaad teenoor 
my bedink maar God het dit ten goede 
gedink om te doen soos dit vandag is, 
om `n groot volk in die lewe te hou.” 

Dit is die inhoud van die herdenking 
van die Bartholomeusnag-moord. Nie 
die hoop op vergelding vervul ons nie. 
Want is ons in die plek van God? 
Hierdie daad is 'n wandaad voor God 
waaroor die Pous dit op hom geneem 
het om Gods Naam oor aan te roep. 

Maar die kerk vier hierdie nagtelike 
gebeure met die wete dat God ook 
anders as wat die menslike bedoeling 
was, die teenoorgestelde bewerk het. 
Juis hierdeur word die kerk nie inge- 
kort nie maar versprei ook tot in ons 
vaderland. Juis deur hierdie lyding en 
vernedering en moord word 'n groot 
volk in die lewe gehou. 

Ons dank God op Sondag naaste aan 
24 Augustus. Maar dan nie soos vier- 
honderd jaar gelede te Rome en Ma- 
drid oor die skynbare triomf behaal 
deur onderdrukking en die uitskake- 
ling van invloed nie, maar wel oor die 
triomf van Gods genade ten spyte van 
dit wat magte en owerhede teen sy 
kerk bedink het. 

Maar Josef is nie gered sodat hy 
lank en gelukkig aan die hof van 
Farao kon leef nie. Hy is gered ter 
wille van die volk wat volgens Gods 
belofte en voorneme in die lewe moes 
bly. 

Nog veel meer was die sterwe van 
Christus `n sterwe vir die volk van 
God. 

Die kerk word deur God instand 
gehou. Wat die beplanning van wêreld- 
like en sogenaamde kerklike magte 
ookal mag wees en hoe geweldig die 
kragte is wat gemonster word en hoe 
indrukwekkend ookal die wapenskou. 
Maar God hou die kerk instand ter 
wille van die werk wat die kerk moet 
doen. Hierdie werk sal ook moet ge- 
doen word teenoor hulle wat die 
kwaad teen die kerk bedink het. 

Want al sou Rome voorgee dat ons 
God aanbid, dieselfde Openbaring het 
waaruit ons Hom ken en dieselfde 
Verlosser bely en in oënskynlike vrede 
met ons as halfbroers saamleef, dan 
nog bly die Roomse Kerk dieselfde 
instituut as wat hy was. 

Ons het nie dieselfde moeders nie. 
A1 is dit dieselfde Bybel het Rome 
haar kinders anders geleer. En hierdie 
,anders leer” bly die kloof wat nie 
deur wêreldrade oorbrug kan word 
nie. Ook mag ons daarvan nie vergeet 
as ons ons kinders aan hul skole 
toevertrou nie. 


Ons moet onthou dat oor hierdie 
verkeerde leer die kerk nog altyd sê 
dat dit vervloekte afgodery is. 

Daarom het die kerk sy taak teen- 
oor die kinders van Rome. Om te bid 
en te getuig tot hulle redding. 

Maar die kerk moet ook onthou 
dat die gesindheid van Rome nie ver- 
ander het nie. In `n boodskap aan U 
Thant as vorige sekretaris-generaal 
van die V.V.O. het pous Paulus VI 
verklaar dat hy die V.V.O. beskou as 
die vrug van `n beskawing wat haar 
lewensbeginsels in die Roomse gods- 
diens, met die heilige stoel as rigting- 
gewende sentrum, ontvang het. Hy 
verklaar dat die V.V.O. in die natuur- 


like orde is wat die Roomse Kerk m 
bo-natuurlike orde is, naamlik uniek 
en universeel. Hy verklaar dit nood- 
saaklik om `n wêreld-oorkoepelende 
outoriteit daar te stel. 


Is dit weer Madrid en Rome wat 
met 'n politieke magsug en dryfveer 
die wêreld wil beheers, waar die min- 
derheid tot swye gebring word met 
dieselfde metodes? Val dit nie op 
dat in Roomse lande, Roomse politie- 
ke partye bestaan nie? Is die onrus 
wat daar leef in ons volk oor die 
Roomse immigrasie nie met reg nie? 
Getuig ons in hierdie verband na die 
noodsaak van die tyd. — Amen. 





DIE KREMETART (BOABAB) 





Hierdie ou reus van die Laeveld 
kom nou aan die beurt as ons die 
buitebladfoto's van kerke met ons Suid- 
Afrikaanse bome afwissel. 

Almal ken seker hierdie kenmer- 
kende boom wat van die Transvaalse 
Laeveld en Bosveld tot in die noorde 
van Ethiopië gevind word. Dit groei 
gewoonlik in gebiede onder 3,000 voet 
bo seespieël. Diegene wat dit van 
saad wil kweek kan sulkes verwag, 
maar pasop vir ryp wat dit gou skroei 
of te veel water wat die stam laat 
vrot. 

Dit groei stadig hoewel dit in Mes- 
sina tot tien voet in twee jaar gegroei 
het. 

Die foto op die buiteblad is geneem 
naby 'Tsipise en dit is die grootste 
van die omgewing op 'n hoogte van 
80 voet; `n omtrek van 76 voet; 'n 
geskatte ouderdom van 4,500 jaar. Die 
waterinhoud van die boom word op 
200 ton bereken met `n houtinhoud 
van 50 ton. 

Die foto op die binneblad is in 
Angola geneem om te toon hoe talryk 
dit daar voorkom veral rondom Luan- 
da. Tussen die bome is die katoen- 
lande. 


Die wetenskaplike naam is Aidanso- 
nit digitata L. Ander volksname is 
Cream-of-Tarter tree (van die sitroen- 
suur rondom die sade), Monkeybread 
(bobbejane is lief vir die suur murg), 
Lemonade Tree en Ape Breadtree. 


Hoewel die hout taamlik waardeloos 
is (skrywer besit egter 'n baie mooi 
vrugtebak uit die hout gedraai) is 
daar al papier en nagemaakte perka- 
ment uit die vesel vervaardig.Bantoes 
gebruik die sagte bas dikwels en 
maak 'n sterk vesel daarvan. Van die 
murg uit die sade maak hulle 'n suur- 
pap met halfgegiste mieliemeel. 


Die Venda gaan soek die ,,heerlike” 
Masonga wurm op sy blare. 


— P. M. SMITH. 


N 


SKRIFVERKLARING ...... 


In Hosea 9:1-9 is die profeet aan 
die woord, nie met `n boodskap wat 
hy oordra nie, maar met `n toespraak 
van sy eie. Dit blyk daaruit dat hy 
nie, soos van vers 10 af, die Here in 
eerste persoon aan die woord stel nie. 
Hy praat deurgaans van Hom in die 
derde persoon. Dat ons hier te doen 
het met 'n toespraak, en nie met 'n 
geskrewe stuk wat nie uitgespreek is 
nie, kon ons aflei uit die toon van 
die hele gedeelte. Dit begin met `n 
afwysing van die feesvreugde van die 
volk en gaan voort met `n aankon- 
diging van ballingskap. 


1. Wees nie bly met gejuig, o Israel, 
soos die volke nie, want jy het gehoe- 
reer van jou God af weg; jy het hoere- 
loon liefgehad op al die koring-dors- 
vloere. 


Uit hierdie vers kan ons aflei dat 
die profeet die volk aanspreek by 
geleentheid van `n fees. Midde in die 
feesvreugde kom hy met 'n wrange 
uitspraak. Dit pas Israel nie om fees 
te vier nie, want anders as ander 
volke teenoor hulle gode, is Israel se 
houding teenoor sy God niks om oor 
te juig nie. Die optrede van Israel 
is, in die kenmerkende taal van Hosea, 
dié van `n hoer. Op al die dorsvloere, 
dwarsdeur die land, het Israel hom 
soos 'n hoer gedra wat ontrou verkies 
het bo trou en so die verhouding tot 
God verbreek het. Die profeet bedoel 
dat die dorsvloere, waar die oesfees 
jaarliks gevier is, die toneel was van 
Israel se deelname aan die Kanaini- 
tiese Baëlfeeste. Die Bails is beskou 
as die gewers van die vrugbaarheid 
aan die mens, dier en plant, en hulle 
is vereer met allerlei offers en sere- 
monies waarin onsedelikheid soms `n 
groot rol gespeel het. Hosea kondig 
nou aan, met profetiese volmag, dat 
Tsrael die dorsvloere en parskuipe 
waar hulle ontrou bedryf is, sal moet 
ontbeer: 


2. Dorsvloer en parskuip sal hulle 
nie voed nie, en die mos sal hulle in 
die steek laat. 


Hierdie vers kan, op sigself beskou, 
op `n komende misoes dui wat Israel 
die magteloosheid van die Kanainitie- 
se gode onder die aandag moet bring, 
maar dit lyk die beste om dit binne 
die samehang met vers 3 te verstaan. 
Dan beteken dit dat Israel deur sy 
komende ballingskap geen dorsvloer 
of parskuip sal hê nie en geen mos, 
dit is wyn, om hulle feesvreugde mee 
aan te stook nie. Hulle sal daarsonder 
moet klaarkom, want dit is die land 
van die Here, nie hulle land nie, wat 
hulle bewoon. Die gawes van die land 


HOSEA 


en sy produkte verval omdat hulle die 
regte verhouding teenoor die Here nie 
gehandhaaf het nie. 


PROF. DR. J. P. OBERHOLZER 





3. Hulle sal in die land van die 
Here nie bly nie; maar Efraim sal na 
Egipte teruggaan, en in Assur sal 
hulle eet wat onrein is. 


Ons vind die gedagte dat die land 
Israel die land van die Here is, in 
soveel woorde (met gebruik van `n 
ander Hebreeuse woord wat ook 
,land” beteken) terug in Jes. 14:2 en 
op talle ander plekke (kyk Jer. 2:7; 
16:18; Eseg. 88:16; Ps. 85:2). Die Here 
het die land aan Israel geskenk, maar 
nie daarmee van sy besitreg afstand 
gedoen nie. Dit bly sy land, en Israel 
het sy voorreg om dit te bewoon, ver- 
beur. Met die uitdrukking dat Efraim, 
dit is Israel, na Egipte sal teruggaan, 
bedoel die profeet, net soos in 8:13, 
dat die eksodus tot niet gemaak word. 
Die hele geskiedenis van die eksodus 
af word uitgevee, en Israel word nou 
beskou asof hy nooit uitverkies en 
gered is uit sy doodstoestand van 
slawerny nie. Hy geld trouens nie as 
volk van die Here nie, en is eintlik 
nie eers meer `n volk nie. Hier word 
dus nie `n ballingskap in Egipte 
bedoel nie, want die plek van balling- 
skap sou Assirië wees, soos in die 
laaste verslid gesê word. Assirië was 
die groot bedreigende mag wat onder 
die groot veroweraar 'Tiglat-Pileser IT 
die klein Palestynse staatjies een na 
die ander begin verwoes het. Die 
Assirieërs het vir die eerste keer die 
beleid van wegvoering van verowerde 
volke en kolonisasie van verowerde 
gebiede toegepas. In die jaar 725-794 
het die beleg van Samaria begin nadat 
koning Hosea `n dwase rebellie begin 
het, en in 722-721 het die stad geval 
en is volgens Assiriese gegewens 
27,290 Israeliete weggevoer. Dit was 
Israel se einde. Daaroor praat die 
profeet in vers 3. Israel sou ver- 
wyder word uit die land van die 
Here en sou in die land van sy ver- 
oweraar onrein voedsel eet, dit wil sê 
voedsel wat opgelewer is deur 'n on- 
rein land. Dan sou daar nie 'n moont- 
likheid bestaan om vir die Here offers 
te bring nie, en bowendien wil Hy 
hulle offer nie aanvaar nie. 


4. Hulle sal vir die Here geen wyn 
uitgiet nie, en hulle slagoffers sal vir 
Hom nie welgevallig wees nie; soos 
tranebrood sal hulle spys vir hulle 

wees. Almal wat daarvan eet, word 
verontreinig; want hulle brood is vir 
hulleself; dit sal nie in die huis van 
die Here kom nie. 


Die uitgiet van wyn teen die altaar, 
dit is die plensoffer, word as `n bege- 
leidende offer by die brand- en spys- 
offer beskou in Num. 15:5, 7, 10. Dit 
was dus `n onbloedige offer naas die 
bloedige offer (slagoffers). In 
ballingskap sal nie een van die offer- 
soorte moontlik wees nie, want alles is 
daar onrein, en bowendien is daar 
geen altaar of tempel van die Here in 
Assirië nie. Al sou dit egter moontlik 
gewees het, sê die profeet, sou dit vir 
die Here nie aanneemlik wees nie. Die 
gedeelte ,,soos tranebrood . . . ” is 
bietjie onduidelik in die samehang. 
In Hebreeus staan daar: ,,Soos treur- 
brood (is dit) vir hulle; almal wat dit 
eet, word verontreinig.” Dit slaan dan 
op die offervleis wat in die offermaal- 
tyd geëet sou moes word as daar of- 
fers moontlik was. Maar dit sou onrein 
gewees het, soos treurbrood wat in `n 
sterfhuis vir die naasbestaandes ge- 
bring is en wat deur die dooie ver- 
ontreinig is en die eters daarvan ook 
onrein maak (kyk Num. 19:4 en Deut. 
26:14). Al waarvoor voedsel in die 
ballingskap sou kon dien, was vir eet. 
Dit is onrein voedsel, wat eintlik glad 
nie deur die volk van die Here geëet 
behoort te word nie, maar die volk 
is nie meer die Here se volk nie, sal 
nie meer in sy land woon nie en sal 
onrein voedsel eet wat by hulle pas. 
Daar sal nie `n huis van die Here 
wees nie, nie 'n ware of valse tempel 
nie, en daarom geen vrolike offer- 
maaltye nie, geen feesvreugde nie. 
Die profetewoord laat die donker van 
Gods oordeel toesak op 'n sorgelose 
volk wat van sy God vergeet het en in 
Sy roes `n fees vier waarin die kiem 
van die dood reeds aanwesig is. 





WAT LEES U? 


Oorweeg watter dagblad lees u, wat- 
ter tydskrif, watter boek in u huis 
mag kom. Ook in die keuse hiervan 
moet u belydenis, u geloof gesien 
word. 


Verkeerde boeke saai dwaling. 


Goeie boeke kan tot die behoudenis 
van u siel meehelp. Weet u, dat die 
per sterker en skerper as die swaard 
is. Die koerant, die geskrewe woord, 
wat gelees word, die gesproke woord, 
wat oor die radio gehoor word, is die 
magtigste prediker van ons tyd. 


— Uit: Hervormd Weekblad. 

In die Afrikaanse Bybel word hier- 
die boek net n4 Jeremia geplaas, en 
sodoende word op die voetspoor van 
die Latynse Bybel die indruk gewek 
dat hy die skrywer daarvan was. AS 
dit egter so sou wees ,sal die boodskap 
van die boek onverstaanbaar wees. 





DS. J. A. LOADER 





Dit gaan juis om die ontnugtering van 
mense met die val van Jerusalem en 
die vraag hoe dit verklaar moet word. 
Jeremia het lank voor die val van die 
stad geweet wat gaan plaasvind, en 
ook goed geweet wat die oorsaak 
daarvan sou wees. Verder het Jeremia 
na die val nog as profeet gewerk, 
terwyl Klaagl. 2:9 laat blyk dat die 
outeur nie bewus was van sodanige 
arbeid nie. Die outeur behoort tot dié 
mense wat tot die bittere einde ge- 
hoop het dat Jerusalem uit die hande 
van die Babiloniërs gered sou word. 


Toe die stad egter verwoes is en die 
bevolking in ballingskap weggevoer 
is, was daar baie smart om te ver- 
duur en verklarings om te soek. Hier- 
die smart en soeke na `n verklaring 
vir die ramn kom in die vyf liedere 
van ons boek na vore. Hulle behoort 
almal tot die kunsvorm wat klaagsang 
genoem word, terwyl hoofstukke 1, 2 
en 4 lyksliedere is wat die ondergang 
van Jerusalem betreur as die dood 
van 'n mens. 


Dit is van belang om te weet hoe 
hoog die mense van Juda die tempel 
in Jerusalem aangeslaan het as ons 
die betekenis van Klaagliedere wil 
begryp. Die Jerusalemse tempel het 
gaandeweg belangriker as die ander 
heiligdomme in 'lTsrael geword, en 
sedert die tyd van koning Josia het 
dit die enigste wettige heiligdom ge- 
word. Die stad met sy tempel het nou 
vir die mense al hoe meer waarde ge- 
kry en was naderhand bloot uiterlik 
vir hulle `n waarborg van voortbestaan 
(Jer. 7:14). Hulle het nie daaraan 





gedink dat die eintlike belangrike 
ding is of hul hart en hul gesindheid 
reg is nie, maar alleen aan die uiter- 
like tempeldiens. En toe in 586 v.C. 
alles deur die magte van Nebukadne- 
sar verwoes is, het daar gevolglik `n 
groot probleem vir die mense ontstaan. 
Hoe moes die gebeure verklaar word? 
Was die Here onmagtig om sy tempel 
te red, of het Hy die bewoners van 
Jerusalem verstoot? 

Klaagliedere verklaar die ramp as 
intrede van laasgenoemde (2:6-7, 3:43- 
47). Hy is die eintlike veroweraar van 
Jerusalem en die seëvierende Babilo- 
niërs is net werktuie in sy hand. En 
die rede waarom Hy die volk aan die 
verwoesting oorgegee het ,is dat hulle 
sonder bekering en aanhoudend teen 
Hom gesondig het. Dit kor duidelik 
na vore in 1:18, 4:6 en 5:7. 


DIE BOODSKAP 
VAN 
DIE BOEK 


KLAAGLIEDERE 


Maar Klaagliedere handel nie alleen 
oor die gestrengheid van die oordeel 
van die Here nie. Dit is nie `n boek 
van wanhoop nie; vergelyk 8:21-23. 
Die eerste, tweede en vyfde liedere 
eindig met gebede. Aan die nood kom 
daar `n einde (4:22) en Klaagliedere 
bid dat die Here die volk weer tot Hom 
sal bekeer (5:21). Die boek se pre- 
diking is dan juis een van hoop: `n 
Sondaar kan sy skuld erken en hom 
tot die Here wend — en dan gaan 
daar weer `n toekoms oop. Hierdie 
gedagtes van skuldbelydenis, Gods- 
vertroue en `n gevolglike vooruitsig 
is vir die een wat die Nuwe Testament 
ken, welbekend. Want in die Nuwe 
Testament hoor ons dat Jesus Christus 
juis gekom het om 'n permanente toe- 
koms te skep vir die sondaars wat 
hulle tot God wend. 





RR RR RO OR OR OR OR EE OR N 


'N GESKENK VAN t 
BLYWENDE WAARDE 


'n Nuwe digbundel van 'n ou- 
derling van die Kerk wat roem 
wegdra van letterkundiges. 


“Die vreemdeling van Galilea 
en ander gedigte”. 


deur 
W. L. MARAIS 


Prys R1.50. 


verkrygbaar by die 
Ned. Geref. Boekhandel 
Schoemanstraat, Pretoria. 
of by die skrywer, adres . .. 
Posbus 387 - WELKOM - O.V.S. 

Pe ee PP ee aa ee 


VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad Verskil- 
lende tipe woonstelle (2 tot 
7 beddens) elk met badka- 
mer kombuis. oop Stoep un 
gratis motorafdak. grasperke 
-n braawleisplekke.  Woon- 
stelle daagliks skoongemaak. 
Besonder lae buitenseisoen- 
tarief. Toerusting Beste jge- 
halte meubels. ingeboude kle- 
rekaste en kombuiseenheda; 
elektriese stowe. ketels en ys- 
kaste; beddegoed, kookge- 
reedskap en eetgerei word 
volledig voorsien Brosjure 
aratis beskikbaar 


SPA-VISTA 
VAKANSIEWOONSTELLE 


Voortrekkerweg 55, 
Telefoon 535. Warmba.1. Tv! 


EP ee re ee ee 


(5) AS TOERIS DEUR ISRAEL, LAND VAN DIE BYBEL 


In die vorige artikel het ons die 
kwessie ter sprake gebring waar pre- 
sies Golgota en die graf van Jesus 
geleë is. Ons het dit sterk beklem- 
toon dat mens jou tog nie blind moet 
staar teen sigbare klippe nie (die 
,tuingraf” is juis 'n klipmassa, 'n 
klein ,,grotjie”), maar die heilsfeite 
DAT Hy gekruisig is en DAIT Hy be- 
grawe is moet vir ons genoeg wees. 
'n Toeris wil so graag SIEN. ,,Salig is 
die wat nie gesien het nie, en tos 
geglo het”. Ons het dit aanvaar dat 
die plek waar die sogenaamde ,,Graf- 
kerk” deur die Kruisvaders gebou is, 
waarskynlik op die plek waar Keiser 
Konstantyn die Grote 'n kerk gebou 
het, wel as 'N MOONTLIKHEID aan- 
vaar moet word, maar dan ook SLEGS 
*$ 'n moontlikheid. (Die sogenaamde 
,Grafkerk” is die plek wat aangewys 
word deur die Rooms-Katolieke Kerk 
en andere). 


DR. P. J. THEO KOEKEMOER 


Te midde van verskillende moontlik- 
hede wil ons hier `n ander moontlik- 
heid noem, die sogenaamde ,,Tuin- 
graf”, waar ons groep 'n besoek afge- 
lê het en wat op ons as toeriste `n 
baie ,,beter” indruk gemaak het as 
die volgelaaide en opgemaakte, ja 
opgesmukte Grafkerk. Hier in die na- 
tuur, onder 'n oop wolk-hemel, aan 
die voet van 'n klein koppietjie (wat 
dan as Golgota aangewys word) het 
die Nederlandse gids ons rondgeneem, 
die eerste gids met wie ons Afrikaans 
kon praat. Welbewus daarvan dat hier- 
die plek nie die tradisie of oorlewe- 
ring sedert die vierde eeu na Christus 
het om op te steun nie, het ons tog 
wel besef dat hier 'n merkwaardige 
plek is, 'n koppietjie wat sonder veel 
verbeeldingskrag lyk na 'n kopbeen 
(hoofskedel) en 'n graf in die rotse, 
in die vorm van 'n klein grotjie aan 
die voet van hierdie klein koppie. 


Kom ons neem die Bybel. Ons lees 
Johannes 19 vers 41, vv. ,En daar 
was op die plek waar Hy gekruisig 
is, 'n tuin, en in die tuin 'n nuwe 
graf waar nog nooit iemand in neer- 
gelê was nie. Daar het hulle Jesus 
toe neergelê weens die voorbereiding 
van die Jode, omdat die graf naby 
was.” Ons lees verder dat die dissipels 
wat eerste by die graf gekom het, 
nadat gevind is dat die steen voor die 
graf weggerol is, in die graf ingegaan 
het (Johannes 20 vers 8). Dit is dus 
geensins `n graf soos ons grafte nie. 
Dat hierdie graf buitekant die mure 
van Jerusalem was, lees ons ook in 
Hebreërs 13 vers 12: ,Daarom het 


Die Sogenaamde ,Tuingraf” 
Garden Tomb”) 





NABY JERUSALEM: Dis hierdie skedelvormige koppie wat deur Gordon as Golgota 

aangewys word. Die twee holtes lyk soos oë in 'n kopbeen. Die ,,neus” en 

mond” is ongelukkig op hierdie foto nie sigbaar nie. Gordon se ,teorie” word 
verwerp deur sommige; deur andere word dit beslis aanvaar. 





JERUSALEM: Die sogenaamde Tuingraf wat deur Gordon en andere aangewys word 
as die graf in die tuin van Josef van Arimathea. 


Jesus ook, om die volk deur sy eie 
bloed te heilig, buitekant die poort 
gely.” Die evangeliste en die skrywer 
van die Hebreërbrief stel een feit 
duidelik: Golgota en die graf daar 
naby, was buitekant die mure van Je- 
rusalem. Verder kan mens tog ook nie 


So ongemerk by Markus 15 vers 92 
verby gaan soos wat sommige geleer- 
des blykbaar wel doen nie. ,En hulle 
het Hom gebring op die plek Gélgota, 
dit is, as dit vertaal word, hoofskedel”. 


[] Na bladsy 9 

FGTE PYPORRELS 


deur 


Suid-Afrikaanse Orrelhouers 








(EDMS.) BPK. 


PRETORIASTRAAT 157, SILVERTON 





Telegramme: Diapason. Telefoon: 76-agaal 


d 


Ook te Kaapstad, 55-3848; Bloemfontein, 7-4969; Durban, 7-9895; 


Potchefstroom, 7381 en Randburg, 48-3906. 




















Ons is 'n gesin 
van spaarders. : se 
Ons spaar 

by die regte plek 
—Volkskas. 


Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 

en bewys dat Boet en Sus verstandig 
grootgemaak word. 


VOLKSKAS 







— die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR! PRETORIA 

DIE SOGENAAMDE 


[] Van bladsy 7 


Omdat skrywer van hierdie populêre 
artikeltjie nie filoloog is nie, laat ons 
die woordbetekenismoontlikhede van 
Golgota” maar daar. Volgens Markus 
is dit egter so dat die bepaalde plek, 
Golgota, iets met `n hoofskedel of 
kopbeen te doen het. Wat presies, weet 
ons nie. Lyk Golgota na `n kopbeen? 
Was hierdie plek miskien `n plek waar 
die bene van diere gelê het, dus `n 
stuk grond waar afval weggegooi is? 
Ons weet nie. Een ding is seker: staan 
mens en kyk na die koppie dan sien 
jy in die rotse twee holtes soos ,,0ë”, 
'n uitbulting van `n ander klip, Soos 
'n ,neus”, en onder, `n bietjie skeef, 
die ,,mond” as `n dwarsskeur in die 
rots. Watter waarde daar nou geheg 
moet word aan hierdie skedelvormige 
beeld wat jy voor jou sien, laat ons 
daar. Ons as Bybellesers weet egter 
wel dat Golgota iets met 'n skedel 
te doen het. Generaal Gordon wie se 
naam aan hierdie ,,Tuingraf” verbind 
is, het in die jaar 1882 die aandag 
gevestig op hierdie koppie noord van 
die Damaskuspoort, net buite die 
stadsmure. Die koppie is geleë bokant 
die grot wat bekend is as die ,,grot 
van Jeremia”. By ons het die vraag 
opgekom of hierdie koppie nie moont- 
lik tog die eintlike Golgota is nie? 
Sou dit werklik te ver buite die 
stadsmure wees om as die Bybelse 
Golgota gekwalifiseer te word? 'Trou- 
ens, die vraag waar Golgota geleë is, 
hang saam met die vraag waar die 
mure van Jerusalem presies gebou is 
in daardie dae. Juis hierdie belangrike 
vraag word verskillend beantwoord 
deur argeoloë. Solank die argeoloë nie 
onomwonde bewys het waar presies 
die mure van die stad in Jesus se 
dae geloop het nie, so lank kan hierdie 
koppie en die graf aan die voet daar- 
van, nie met een paragraaf geskrap 
word nie. Die sogenaamde Grafkerk 
staan natuurlik binnekant die mure 
van die huidige Jerusalem. Dit mag 
buite die mure van die destydse 
Jerusalem wees. Sou dit bewys kon 
word dat die Grafkerk binne die mure 
van die destydse Jerusalem staan, 
dan verval die hele tradisie van baie 
eeue en sal die ,,via dolorosa”, waar- 
langs Jesus, die Man van smarte, ge- 
loop het, op `n ander plek as die 
huidige gesoek moet word. Ons weet 
dat die huidige mure van Jerusalem 
eers in die 16de eeu gebou is deur 
Suleiman die Grote. Het die mure in 
die dae van die Romeine 'n veel klei- 
ner area gedek, en presier waar is 
daardie mure gebou? Baie argeolo- 
giese gegewens is reeds bekend maar 
baie kennis word nog bewaar onder die 
stof van die eeue, onder die grond wat 


“TUINGRAF” 





JERUSALEM: Deel van die mure om die ou stad. Voor is die Damaskuspoort te sien. 


dikwels deur oorloë en aardbewings 
omgedolwe is. Die Joodse geskied- 
skrywer, Flavius Josephus, wat nie 
lank na die kruisiging geskryf het nie, 
deel mee dat Jerusalem as verde- 
digingsskans 'n muur gehad het wat 
geloop het, direk vanaf Herodes se 
paleis, na die tempelarea. Hy skryf 
verder dat daar later `n tweede muur 
gebou is, verder noord, om die stad te 
vergroot. (Herodes se paleis is vlak 
by die teenswoordige Jaffa-poort). Jo- 
sephus deel ook mee van `n derde 
muur wat deur Agrippa die Grote 
gebou is, enkele jare na die kruisiging, 
naamlik 41 na C. Die hele kwessie 
hang saam met die vraag waar presies 
die 2de en 3de mure loop. Sommige 
meen dat die 2de muur slegs `n klein 
addisionele deel van die stad, wes van 
die tempelplein ingesluit het en dat 
die derde muur van Agrippa min of 
meer die lyn van die huidige noorde- 
like muur volg. Andere meen dat 
hierdie laaste muur eintlik die tweede 
muur is en soek na die derde muur 
verder noordwaarts. Nog andere meen 
dat slegs, indien die huidige muur die 
derde muur is, dan was die stadsarea 
binnekant die tweede muur nog groot 
genoeg om die huidige ,,Grafkerk” uit 
te sluit buite die mure, soos die 
evangeliste verhaal. Ons het in Jeru- 
salem by die klaagmuur gestaan en 
kyk na opgrawings wat steeds voort- 
gaan. (Lesers wat oor hierdie kwessie 
meer wil weet kan baie informasie kry 
uit `n boek van C. W. Wilson: ,,Gol- 
gotha and the Holy Scripture,” gepu- 
bliseer deur die ,,Palestine Explora- 
tion Fund”). 


Dus: Voorlopig kan mens konklu- 
deer dat toe Keiser Konstantyn die 
Grote die kerke gebou het oor, wat 
hy beskou het as Golgota en die graf, 
dit gebou is binne die stadsmuur (ten 
tye van Konstantyn), maar dit is `n 
moontlikheid dat hierdie kerke tog 
wel gebou is op 'n area wat ten tye 
van die kruisiging buite die stadsmure 
geleë was. 


Hierdie twyfel oor die sogenaamde 
,Grafkerk”, waarby onder andere die 
Rooms-Katolieke Kerk staan of val, is 
nie `n protestantse twyfel nie! In die 
jaar 754 het die pelgrim Wildebald 
tydens sy besoek aan die heilige plek- 
ke reeds opgemerk dat die plekke, 
soos deur die keiserin aangetoon, Gol- 
gota binne die stad plaas. (Wat Bybels 
verkeerd is). Daarna is twyfel deur 
baie uitgespreek: Saewulf (1102 na 
C.), Wilbrand van Oldenburg (1211 
na C.), Jacagues le Saige (1518) en 
@uaresimus in 1639 na C. In 1788 
publiseer Jonas Korte van Altona `n 
boek waarin hy uitdruklik beweer dat 
die ,,Grafkerk” in die middel van die 
stad was en dus nie op Bybelse gronde 
aanspraak het nie. Hy toon `n alterna- 
tiewe plek buitekant die Jaffa-poort 
aan. In 1812 kom `n sekere dr. Clarke 
tot die konklusie dat die graf buite- 
kant die Sionspoort is. In 1842 skryf 
Otto Thenius dat die kruisiging buite- 
kant die Demaskuspoort, noord van 
Jerusalem, op die klein koppie plaas- 
gevind het, net bokant die sogenaam- 

DIÉ SOGENAAMDE ,,TUINGRAF” 


7] Van vorige bladsy 


de ,,grot van Jeremia”. Dit is laasge- 
noemde area wat deur Gordon aange- 
wys is as Golgota. 


By Golgota moet ook Jesus se graf 
wees, want die evangeliste sê dit is 
daar ,naby”. Waar is dus die graf 
van Josef van Arimathea? Otto The- 
nius wys in 1881 so `n graf aan, maar 
dit was tog nie so ,,naby” hierdie 
koppie nie (250 treë daarvandaan). 
In 1867 het 'n Griek, wat die eienaar 
was van 'n stukkie grond aan die voet 
van hierdie hoofskedelvormige koppie, 
'n ,graf” ontdek, `n soort grot, en 
wou dit as `n vergaarbak gebruik. Hy 
is egter daarop gewys dat dit 'n ou 
graf is. Hierdie graf het sedertdien 
vergete daar gestaan, totdat Gordon 
in 1882 sy vinger daarop gelê het as 
die graf in die tuin van Josef van 
Arimathea, naby die hoofskedelkoppie! 
In Engeland is twee duisend pond 
gekollekteer om die koppie en graf 
te koop. In 1894 is die koopsom betaal. 


Teen hierdie tyd het die argeoloog, 
dr. Conrad Shick `n verslag opgestel 
en sy mening oor die graf gegee. (Dis 
gepubliseer in die ,,Palestine Explo- 
ration Fund (@uarterly Statement,” 
April 1892). Hy sê dit is 'n oorspronk- 
like Joodse graf wat later ook deur 
Christene gebruik is. Dit KON dus 
Jesus se graf gewees het. Alhoewel sy 
mening in twyfel getrek word, het hy 
tog die steun van onder andere Sir 
Flanders Petrie (1937) wat dit plaas 
as 'n Joodse graf uit die Herodiaanse 
tyd. Hierin word hulle ook ondersteun 
deur Sir Charles Marston. 


Dus: Sonder om te beweer dat 
hierdie koppie en graf onomwonde, 
bo enige twyfel, die Bybelse Golgota 
en die Bybelse graf van Jesus is, is dit 
baie duidelik dat verskeie argeoloë 
van naam dit as 'n sterk alternatiewe 
moontlikheid onderstreep het. Dat die 
Protestantse toeris hier veel meer ge- 
moedsbevrediging vind, staan bo enige 
twyfel. 


OORSESE TOER 


Dr. P. J. T. Koekemoer lei weer 

'n groep na die Bybellande Is- 

rael, Athene, Brussel, Parys en 
London. 

op die Bloutrein nie. 

Sitplekke kan tot drie maande vooruit bespreek 
word. Skakel net die besprekingskantoor 
by u naaste stasie of klop aan by enige 
aangestelde reisagent... . of nog makliker, 
laat u naaste S.A. Spoorwegreisburo al u 
reisreëlings, insluitende hotelbesprekings, 


NA ENIGE STASIE IN: 


DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 


VRAEBUS...... 


Oor die Doop 


Ouderling R. Menkveld van Glan- 
villeweg 26, Milnerton stel die vol 
gende vrae in verband met die doop: 

1. Op watter Bybelse gronde word 
die bewering geboekstaaf, dat die 
doop van klein kindertjies in die plek 
van die besnydenis gekom het. (Die 
geskiedenis van Lidia; die stokbe- 
waarder en Cornelius is geen bewys 
nie, slegs 'n veronderstelling). 

2. Die Kinderdoop (verbondsdoop) 
word beskou as die bevestiging van 
Gods genadeverbond volgens die Nu- 
we Testament (Kol. 2:9-16). 

3. Kan hierdie verbondsdoop dan 
die plek inneem van die doop van 
bekering volgens Hand. 2:38? 

4. As ek die verbondsdoop ontvang 
het, is dit genoegsame bewys dat ek 
bekeerd is? 

5. Kan ek, ondanks die verbonds- 
doop, my later bewus word dat ek 
nooit waaragtig bekeerd was nie? 

6. Kan ek, ondanks die verbonds- 
doop, deur die Heilige Gees gelei, op 
latere leeftyd tot waaragtige bekering 
kom? 

7. As ek tot waaragtige bekering 
kom, moet ek dan nie, ondanks my 
verbondsdoop, ooreenkomstig die op- 
drag in Hand. 2:38 handel nie en my 
laat doop? : 

8. Petrus spreek in Hand. 2 tog 
seker tot Israeliete (vers 22) wat die 
verbondsteken deur besnydenis ont- 
vang het, en 3000 is op een dag ge- 
doop met die doop van bekering. 

9. Watter Bybelse beswaar kan dan 
teen die doop van volwassenes wees 
(met die doop van bekering) wat 
reeds as klein kind die verbondsdoop 
ontvang het? 

10. Dis baie duidelik dat die belof- 
te waarvan Petrus spreek in Hand. 
2:39, die belofte van die Heilige Gees 
is, om die Here te leer ken (Jes. 54:13 
en Jer. 31:84). 


— Joh. Dreyer. 


Antwoord: 

1 en 2. Tereg verwys die vraesteller 
self in sy tweede vraag na die Bybelse 
grond, dat die doop in die plek van 
die besnydenis gekom het. Die woorde: 
,In wie julle ook besny is met `n 
besnydenis wat nie met hande verrig 
word nie, deur die liggaam van die 
sondige vlees af te lê deur die besny- 
denis van Christus . . . ” toon tog 
dat die doop hier genoem word: Die 
besnydenis van Christus”. As dit dan 
nie aanvaar word dat die doop in die 
plek van die besnydenis gekom het 
nie, hoe sou die woorde dan anders 
verklaar moet word? 

En al die gevalle waar gepraat word 


van die doop van ,Lydia en haar huis” 
(Hand. 16:15); die sipier van Filippi 
,en al sy mense” (vers 33); Krispus 
met sy hele huis (18:8); ,die huisge- 
sin van Stefanus” (1 Kor. 1:16); ,jy 
en jou hele huis” (Hand 10:48 gelees 
saam met 11:14) is vir my meer as ,,'n 
veronderstelling.” 


3. Die verbondsdoop hoef nie en 
kan nie die plek van die ,,bekerings- 
doop” in neem nie 1) omdat die 
bekeringsdoop” die Johannesedoop 
was ,van bekering tot vergewing van 
sondes” (Markus 1:4) en dit nie die 
(Christelike doop, die verbondsdoop 
was nie wat eers na die kruisiging 
en opstanding van Jesus, dit wil sê 
na die versoening van sonde deur die 
bloed van die kruis deur Jesus met 
Sy hemelvaart ingestel is met die 
woord: ,Gaan dan heen, maak dis- 
sipels van al die nasies, en doop hulle 
in die Naam van die Vader en die 
Seun en die Heilige Gees” (Matt. 
28:19). (2) omdat die Johannesedoop 
ter voorbereiding van boete en beke- 
ring was om mense voor te berei vir 
die koms van die koninkryk en die 
uitstorting van die Heilige Gees. 
(Hand. 19:4 en 5 en 18:25). Daarom is 
hulle wat die Johannesedoop ontvang 
het weer deur Paulus in die Naam 
van die Here Jesus gedoop (3) omdat 
die Johannesedoonp nie die trinitariese 
doop, dit wil sê die doop in die Naam 
van Vader. Seun en Heilige Gees is 
nie. (4) Omdat daar geen Bybelse 
opdrag gegee is om met die Johannese- 
doop voort te gaan nie. 


4. Die geagte vraesteller maak `n 
fout as hy dink dat die doop `n bewys 
is, dat iemand bekeerd is. Die doop 
wys nie na die mens nie, maar na die 
Verbondsgod. Dit sê nie: hierdie ge- 
doopte is so goed en daarom is hy 
gedoop, maar dit sê: God is so goed, 
dat Hy sy verbond met swakke, Son- 
dige mense tot behoudenis oprig, en 
daarom mag daardie mens die teken 
en seël van die verbond van God 
met die mens ontvang. Die doop is die 
seël en teken wat God uit genade 
beloof. Die bloed aan die deurposte 
van die kinders van Israel in Egipte 
sê nie: Hier woon goeie, deugsame, 
gelowige mense nie en hulle het sulke 
goeie kinders nie. Inteendeel, dit sê: 
God is hulle genadig ter wille van die 
bloed van die Lam wat Hy hulle gegee 
het. (Exod. 12:22-29). Hy het hulle 
uitgelei (vers 49) omdat dit sy ver- 
bondsvolk was al was hulle `n hard- 
nekkige volk. (Exod. 32:9; 33:3, 5; 
34:9). 


Toe God sy verbond met Abraham 
opgerig het (Gen. 17:7) en as 'n teken 
en seël van die verbond die besnyde- 
nis ingestel het, toe het nie alleen 
Abraham die besnydenis ondergaan 
nie, maar ook ,Ismael en almal wat in 
sy huis gebore is, en almal wat met 
sy geld gekoop is . . . ” (vers 238). 
Daarmee is nie gesê dat Abraham 
en Ismael en die slawe en slawekin- 
ders sulke goeie, vrome, bekeerde 
mense was nie, want die doop wys nie 
op die prestasie van die goeie, be- 
keerde mens nie, maar op die goed- 
heid en ontferming van die genadige 
Verbondsgod. 

In die Nuwe Testament met die 
doop in die plek van die besnydenis 
vind ons dieselfde. As die sipier van 
Filippi tot die geloof in Christus kom 
en hy gedoop word, dan word hy ,,on- 
middellik gedoop, hy en al sy mense.” 
(Hand. 16:33). God neem hulle in sy 
verbond op. 

5 en 6. Op hierdie twee vrae is 
die antwoord in albei gevalle ja, en dit 
is bevestigend omdat die doop nie `n 
teken van bekering is nie. 

7. Al te seker: nee. Die verbonds- 
doop kan nie en behoort nie deur nog 
'n doop opgevolg te word nie. Hand. 
2:38 leer nie dat iemand na sy waar- 
agtige bekering andermaal gedoop 
moet word nie. Dit sou `n miskenning 
wees van die verbondsdoop. Dit sou 
'n omkering van die orde wees en die 
mens en sy daad voorop stel. Maar die 
Woord leer dat God altyd eerste is in 
die verlossing van die mens. Daarom 
gaan die genadebelofte van God voor 
en dan volg die geloof. 

8. Petrus spreek wel in Hand. 2 
,tot Israeliete wat die verbondsteken 
deur besnydenis ontvang het”, maar 
in die Nuwe Testamentiese tyd, dit wil 
sê na die versoening van Sonde op 
Golgota geld die ou verbondsteken, 
die besnydenis, mos nie meer nie. 
Daarom moes hulle die Nuwe Testa- 
nentiese verbondsteken ontvang naam- 
lik die doop. En hierdie doop is die 
verbondsdoop wat op Christus en sy 
bloed wys, en dit is nie die Johannese 
bekeringsdoop nie. 

9, `n Volwassedoop na die verbonds- 
doop kan alleen geskied met verby- 
gaan, ja meer nog, eintlik met min- 
agting van die verbondsdoop wat 
Christus ingestel het. Dit kom neer 
op 'n wegtrek van die aandag van 
die liefde, genade en trou van die 
Verbondsgod na die voortreflikheid 
van die gedoopte. So dring die eie-ek, 
ook die vrome eie-ek van die bekeerde 


[7] Vervolg op bladsy 14 


Die Hervormer, Augustus 1972, bladsy 11 





WAT KAN 
EK 
DOEN? 











Soms word gekla dat ons Hervor- 
mers nie aan die sendingtaak van die 
kerk kan deelneem nie vanweë ons 
kerk se beleid. Ander gebruik weer 
die betrokke beleid om juis die sen- 
dingtaak te ontduik. Die beleid waar- 
na verwys word is die gebruik om 
slegs nie-blankes as sendelinge onder 
die nie-blankes te stuur. Hulle wat kla 
oor die beleid (diegene is min) reken 
dat hulle as blankes dus verbied is 
om sending te doen omdat die groot- 
ste veld hiervoor die nie-blankes is. 
Hulle wat koes agter die beleid (die- 
gene is baie) reken iemand anders 
doen tog die werk namens my (sic!). 


Moet die deursneë lidmaat nood- 
wendig onaktief wees as gevolg van 
ons beleid? Nee! Op drie maniere kan 
ons aktief aan die saak deel hê. 





DR. H. G. VAN DER WESTHUIZEN 





Eerstens: Alhoewel ons nie kan 
gaan woon as `n blanke by die nie- 
blankes nie en ook nie as opgeleide 
sendeling onder ons beleid hulle kan 
gaan bearbei nie, bly daar baie nood- 
saaklike werk vir ons oor. En daarvoor 
is die arbeiders onder ons geledere 
nog min. As `n nie-blanke opgelei 
moet word en onder sy mense inge- 
stuur moet word, lê die volle sending- 
aksie by ons. Daardie nie-blanke stu- 
dent moet gevind word. Hoeveel het 
u al gevind? Hy moet onderhou word 
te Turfloop. Hoeveel geld of goedere 
het u al hiervoor uitgegee? Ten op- 
sigte van arbeidsterrein lê daar die 
groot uitgawes in verband met sy huis, 
werk, vervoer. Hy moet voorgelig, be- 
moedig en gekontroleer word. Alles 
dinge waaraan u alleen maar as lid- 
mate van die blanke Hervormde Kerk 
kan deel. Hiervoor moet daar in u 
gemeente 'n organisasie bestaan wat 
weer skakel met u ringsorganisasie. 
Bestaan dit en funksioneer dit? Dit is 
u plig om aan hierdie sake aandag te 
gee. In hierdie opsig kan u `n sende- 
ling wees. 


'N SENDINGPERSPEKTIEF...... 


Tweedens: Die sendingtaak moet 
bevorder word deur vir die saak te 
bid en die mens wat direk daaraan 
verbonde is, voort te stu (3 Joh. 8). U 
wat so baie praat oor die ,,verstopte” 
sendingbeleid, bid u daagliks vir die 
sending? (Ef. 6:18; 2 Thes. 3:1). Vir 
kom wat bid sal daar deure oopgaan 
om hierdie saak te kan dien. Die ge- 
meente en elke lidmaat kan verder 
deel aan die sending deur die sen- 
dingarbeiders te ken en te waardeer 
(3 Joh. 5-7) deur hulle te verheug as 
op die sendingveld sukses aangeteken 
word (1 Thess. 1:9). So wys Gilhuis 
daarop dat diegene wat onder hierdie 
afdeling die sendingsaak bevorder 'n 
voorloper in die Nuwe Testament het. 
Sy naam is Gajus. ,Hy werd nooit in 
zendingsdienst uitgezonden. Hij heeft 
alleen zendelingen, die ,terwille van 
den ...aam' uitgegaan waren, voortge- 
holpen . . . Het is een christelijke 
roeping om zich de zendingsvraag- 
stukken in te denken.” Is u 'n ,,ge- 
liefde Gajus” (3 Joh. 1)? 


Derdens: Elke Christen, ook ons 
Hervormers, moet (en word nie ver- 
hinder deur beleid nie) op die plek 
waar ons is, sendeling wees. Ons voor- 
ouers het dié kersteningstaak deels 
verrig met huisgodsdiens. Prof. P. J. 
Muller sê in 1912 dat dit gebruik by 
ons Kaapse voorouers was om die sla- 
we ,toe te laten bij hunne huiselijke 
godsdienstoefeningen.” Ds. Van Bel 
kum sê in 1916: ,,Het was in de oude 
dagen gewoonte bij de Kristenen in 
Z.Afrika, dat de zwarte bedienden ook 
bij de dienst in huis tegenwoordig 
waren. Nu de blanke Kristenen geen 
huisdienst meer houden is dit ook 
vervallen, wat te betreuren is.” In- 
teressantheidshalwe teken ek aan dat 
met huisbesoek ek in die afgelope tien 
jaar net één geval gehad het waar die 
lidmaat (dit was by die ouderling se 
huis self en hy is geen negrofilis nie) 
sy bantoebediende by die deur laat 
kom sit het toe ons lees en bid. Deur- 
dat daar geriewe is vir nie-blanke 
Christene en ons mense in groot ge- 
talle nie meer huisgodsdiens hoege- 
naamd hou nie, doen baie niks in 
hierdie verband aan sending nie. Tog 
moet ons onthou dat elkeen moet werk 
om finansies te voorsien vir die sen- 
dingsaak. Maar elkeen moet en kan, 
ten spyte van ons beleid ten opsigte 
van nie-blankes, elke dag sendeling 
wees. Ons kom daagliks in aanraking 
met nie-blankes. Is daardie kontak 
suiwer ekonomies? Dan dien ons soos 
heidene Mammon. Die kontak moet 
ook evangelies wees in woord en hou- 
ding. 

Buitendien groei daar wit 'n heiden- 
dom om ons. Wat doen u daaraan .. .? 

Dr. Collin se 
Pille 


Prys: 35c & 65c 


vir GAL en LEWER 


Blakende gesondheid is die teenoor- 
gestelde van die volgende klagtes: 
NARE HOOFPYNE 
GALAANVALLE 
BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 
GEEL GELAAT 


Die oorsaak 'n lui lewer en te veel gal. 
Die beproefde en beste middel — 


Dr. Gollin se Gal- 
en Lewerpille 


Prys: 35c & 65c van alle Aptekers, 
of van 


G. FOURIE 
Posbus 762, Pietermaritzburg. 


Pyn se Moses 


0TTO 


Se Senuwee en Pyn Poeiers 
Prys 20c & 40c 





Probeer Otto vir Hoofpyn, Rumatiek, 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


0TTO 


DIE PYN POEIER WAT SPOEDIG 
WERK! 


Slegs by Aptekers verkrygbaar. 

SE 

In ons kerk kom gedurig nuwe 
gemeentes tot stand. Dit is `n goeie 
bewys dat ons kerk groei en vooruit- 
gaan en — ook `n bewys dat ons `n 
volk van verhuisers word. Dit is seker 
een van die grootste ideale van elke 
gemeente om `n eie kerkgebou te hê. 
Die kerkgebou is vir die gemeente `n 
eie plek van aanbidding; 'n plek waar 
die semeente sigbaar gestalte aan- 
neem en 'n plek waar die gemeente 
rondom Woord en Sakrament opgebou 
en toegerus word vir die dienswerk 
van die heiliges. Vir die buitestaan- 
ders is 'n kerkgebou die bewys dat `n 
betrokke gemeente `n vastrapplek ver- 
werf het en dat die gemeente in die 
samelewing begin gestalte aanneem. 

`n Plek van samekoms waar die ge- 
meente tot eer van God wil vergader 
en waar die gelowiges toegerus moet 
word vir hulle dienswerk na buite, 
moet aan sekere vereistes beantwoord. 
Daarom word `n kerkgebou beplan om 
doelmatig te wees. Die gebou moet 
beantwoord aan die vereistes wat ons 
op grond van die Skrif aan die vorm 
van erediens stel. Terselfdertyd moet 
dit ook `n sieraad wees waarmee die 
gemeente sy toewyding wil betuig. 
Maar, en hieroor het ek al jare gelede 
in Die Hervormer geskryf, `n kerk- 
gebou moet geen eenmalige argitek- 
toniese pronkstuk wees nie. Die kerk- 
gebou mag nie grootdoenerig of opge- 
smuk wees—versier met allerlei duur 
tierlantyntjies nie. Dit moet nie vir 
die gemeente 'n ondraaglike las word 
waar geslagte aan swoeg en sweet nie. 
Ons bou immers nie meer 'n tempel 
in Jerusalem, soos in die tyd van die 
ou Testament, waaraan die hele volk 
saam betaal het nie, maar honderde 
kerkgeboue oor die hele land. In die 
stede is die kerkgeboue soms bykans 
net 'n klipgooi van mekaar af — elke 
gemeente slegs `n paar honderd lid- 
mate wat vir alles moet betaal. 

Vir my is dit `n vraag of ons nie soms 
besig is om deur ons baie, groot en 
duur kerkgeboue te probeer kompe- 
teer met die ander susterskerke in ons 
omgewing nie? As daar in 'n stad, 
sê maar 20 kerkgeboue is, is nommer 
21 so van wesenlike belang? En, moet 
hy so groot en mooi wees soos die 
ander? Is dit nie tyd dat ons kerk in 
die algemeen en al die gemeentes 
in die besonder deeglik aandag skenk 
aan hulle skaal van waardes nie. 

'n Stedelike gemeente van ons kerk 
en `n jeugvereniging van `n susters- 
kerk, het onlangs bekend gemaak dat 
hulle `n motor as prys aanbied in 'n 
kompetisie wat hulle uitskryf ter sty- 


wing van hulle boufonds. Dat hierdie 
gemeente, soos elke ander gemeente, 
'n kerkgebou wil oprig, is te verstaan. 
Dat hulle dit so gou moontlik wil 
doen is ook te verstaan want waar 
daar 'n lewende gemeente is, is die 
verlange na 'n eie kerkgebou groot. 





DR. A. J. G. DREYER 





Maar aan hierdie optrede van die 
betrokke gemeente kan meer as een 
interpretasie gegee word. Dit kan ten 
eerste, en dit was waarskynlik die 
deurslaggewende rede vir hierdie kom- 
petisie, verstaan word as `n ernstige 
begeerte om `n plek van samekoms 
daar te stel. Dit kan vertolk word as 
'n teken van toewyding en geloof wat 
alles moontlik in die werk wil stel 
om hierdie een groot ideaal van die 
gemeente te verwesenlik. Ek wil graag 
die goeie interpretasie aanvaar dat dit 
die eerlike bedoeling van die betrokke 
kerkraad was om geen steen onaange- 
roer te laat nie om sodoende ook 
sigbaar gestalte te gee aan hulle dank- 
baarheid teenoor God vir die verlos- 
sing van Jesus Christus. 


Daar kom egter ook onwillekeurig 
ander vrae na vore: is die nood werk- 
lik so hoog in 'n stad waar talle ander 
gemeentes is en die eie kerk maklik 
binne bereik van elke inwoner van 
die stad is? Sou dit die vooruitgang 
van die kerk in die algemeen en van 
hierdie gemeente in die besonder 
werklik wesenlik skade aangedoen het 
as die betrokke gemeente vir nog 'n 
jaar `n saal, skoolsaal of `n ander 
onderdak moes gebruik het? Is daar 
nie miskien elders groter en dringen- 
der nood, waar die kerk in die alge- 
meen en dus ook hierdie gemeente, 
daadwerklik hulp kan verleen sodat 
ons kerk op ander plekke in die land 
— aan ons lidmate, wat verspreid 
woon en onversorg is en nie self die 
mas kan opkom nie, ware naastediens 
kan bewys deur te sorg dat ons kerk 
orals kerkgeboue kan oprig nie? Wil 
hierdie gemeente nie miskien hoër 
vlieg as wat sy finansiële vlerke hom 
kan dra nie? Dit lyk my of pogings 
om geld van buite die gemeente en 
buite die kerk te probeer trek, 'n 
aanklag is dat ons as gelowiges nie 
bereid is om die konsekwensies van 
ons geloofsbesluite te aanvaar nie en 
nou soek ons hulp. Of is dit 'n aanklag 
dat ons te hoogmoedig geword het om 
in nederige eenvoud in 'n kleiner en 
minder fraaie kerkgebou te gaan aan- 


bid? 


Hierdie vraelys kan baie uitgebrei 
word. Die betrokke gemeente het 
waarskynlik net een doel voor oë 
gehad en nie aan al hierdie ander 
moontlikhede gedink nie. 

Daar is egter ook 'n ander rede 
waarom ek hierdie saak opper. Dit 
gaan my naamlik oor die onderlinge 
hulpbetoon in die kerk aan gemeentes 
van die kerk. Die gemelde gemeente 
het moontlik sy toevlug tot hierdie 
wedstryd geneem omdat hy getwyfel 
het oor die moontlikheid om deur die 
kerk self gehelp te word om in sy 
nood (?) voorsiening te maak. Baie ge- 
meentes leef so vir hulle self dat 
hulle geen oog meer het vir die kerk 
in wyere verband nie. In die afgelope 
jare het Port Elizabeth en Salisbury 
toestemming gekry as klein gemeentes 
om by die res van die kerk te kollek- 
teer om in daardie betrokke gebiede 
waar ons kerk swak verteenwoordig 
is, die broodnodige kerkgeboue daar 
te stel. Die insameling het egter met 
swoeg en sweet gepaard gegaan. Na 
twee jaar kon Port Elizabeth `n net- 
jiese saal-kerkie bou. Salisbury, na my 
wete, het nog nie gebou nie. Die 
ganse kerk in sy geheel kon beswaar- 
lik na twee jaar een klein en eenvou- 
dige kerkgebou oprig terwyl talle ge- 
meentes op hulle eie stoom so 'n on- 
derneming binne `n japtrap afhandel. 
Dit lyk so baie daarna of daar vir die 
,huisgenote van die geloof” net die 
krummels van die tafel oorgebly het. 
Op enkele uitsonderings na het die 
meeste gemeentes maar bloedweinig 
geskenk aan hulle broeders in die 
, verstrooiing”. 

Die gemeente van Macedonië met 
sy kollekte vir die arm Christene van 
Judea, kan ook in hierdie saak vir ons 
tot voorbeeld wees en oproep tot 
diepere 'besinning oor die aard en 
doel van ons kerklike finansies. In 
TT Kor. 8:2v. lees ons dat hulle in 
hulle diepe armoede oorvloedig was 
in hulle ryke milddadieheid want hulle 
was bo vermoë gewillig en het met 
groot aandrang gesmeek dat hulle 
gawe en hulle deel in die diensbeto- 
ning van die heiliges ontvang moet 
word. Ons gemeentes moet smeek 
en aandring by lede van dieselfde volk 
en kerk om tog 'n hulpbetoon te ont- 
vang maar die gemeente van Macedo- 
nié het gesmeek en aangedring daar- 
op om `n gawe te mag gee aan `n 
onbekende gemeente van 'n ander 
volk in Judea! 


] Blaai om 

DIE EVANGELIE EN 
DIE MODERNE MENS 


GOD IS DOOD-—DIE LEWENDE GOD 


Soos reeds aangetoon, is daar seker 
in die Nuwe 'Teologie veel waarna 
ons met vrug kan luister. Die ont- 
leding van die moderne mens met al 
sy tipiese en eienaardige karakteris- 
tieke is besonder skerp. Soms is hul 
beskrywing van hierdie moderne ge- 
sekulariseerde mens vir ons skokkend, 
en tog moet ons erken, so leef die 
groot gros van ons eie mense ook. 
Dit is nodig dat ons onsself afvra — 
Het ons geloof in die kerk vandag nie 
teruggekom in `n bedenklike schizo- 
frenie nie, die splitsing van die een 
werklikheid in twee werklikhede. Die 
werklikheid van God en die werklik- 
heid van die wêreld. Een van die oudste 
gevare vir die Christelike geloof was 
dat 'n mens in jou hart Christen is 
en in jou verstand heiden. As ons nie 
gehoorsaam wil wees aan die eerste 
gebod nie, moet ons van Gods heer- 
skappy oor die hele wêreld bly getuig. 
Ons moet steeds goed bly luister na 
die eeue-ou belydenis wat vir ons uit 
die Woord leer dat geloof 'n sekere 
kennis is en `n hartlike vertroue. 


Dat die kerk in sy prediking reke- 
ning sal hou met hierdie gesekulari- 
seerde mens, spreek vanself. Die taak 
van die kerk is om elke geslag van 
mense met die evangelie te konfron- 
teer, nie met modelle van Christen 
wees uit `n bepaalde kultuur periode 
van gister en eergister nie. Met hier- 


DRA MEKAAR SE LASTE 


[7] Van vorige bladsy 


Die bedoeling is sekerlik nie dat 
ons groter gemeentes ter wille van die 
kleiner en swakker gemeentes moet 
ondergaan nie. Die apostel Paulus sê 
in II Kor. 8:13v.: ,Want ek bedoel nie 
dat daar vir ander verligting moet 
wees en vir julle verdrukking nie, 
maar dat volgens gelykheid julle oor- 
vloed in hierdie tyd hulle gebrek kan 
aanvul, sodat ook hulle oorvloed julle 
gebrek kan aanvul en daar gelykheid 
kan wees. Soos geskrywe is: Hy wat 
baie gehad het, het nie te veel gehad 
nie; en hy wat weinig gehad het, het 
nie te min gehad nie.” 


die stelling van die Nuwe Teologie 
stem ons ook saam. Veral moet ons 
daarteen waak om nie net keurig, 
Suiwer, nugter, sonder sensasie te 
preek, en terselfdertyd met die rug 
na die wêreld te staan, die mens van 
vandag nie meer te sien en nie meer 
te ken nie. God laat Homself nie in 
'n beeld vervaag nie. Ook dus nie die 
beeld van die tradisionele teologie nie. 





DS. D. J. C. VAN WYK 





Dit mag en durf ons nooit vergeet nie. 
Ook wat dit opsigself betref kan ons 
die Nuwe Teologie gelyk gee. 

` Grondige beswaar bestaan egter 
teen die filosofiese skematiek waarin 
hierdie teologie sy uitdrukking vind. 
'n Mens kan nie anders as om onteen- 
seglik onder die indruk te kom dat 
hierdie teologie, soos so dikwels al in 
die geskiedenis gebeur het, deur. die 
Wysbegeerte op sleep:ou geneem is. 

Wat meer is, alle ontkennings ten 
spyt, dit wil tog voorkom of die evan- 
gelie hier aangepas word aan die 
werklikheidservaring van `n sekulêre 
wêreld, en dat hierdie werklikheids- 
ervaring die laaste woord kry insake 
wat ons nog kan glo en wat nie. 


Dit klink mooi om alles feil te hê 
daarvoor om die evangelie verstaan- 





Ter wille van die uitbreiding van 
ons kerk, sal ons gemeëntes oor 'hier- 
die kwessie van die onderlinge hulp- 


betoon moet besin en leer om nie net 
die grense en behoeftes. van sy eie 
gemeente raak te sien nie maar die 
kerk in sy geheel. Per slot van sake 
is die geld waarmee `n gemeente 
werk ,geloofsgeld”, dit is offergawes 
en nie donasies of bydraes nie. Hier- 
die geld word in die eerste instansie 
gegee uit dankbaarheid sodat die evan- 
gelie, in die raamwerk van die lid- 
maat se kerk,. onverhinderd sy loop 
kan neem. Dit gaan om die uitbreiding 
van Kerk en Koninkryk en nie oor 
behoud en versiering en verryking van 
die plaaslike gemeente nie. 

baar te maak vir die moderne mens. 
Maar daar is tog een duidelike voor- 
waarde, en dit word te maklik vergeet, 
dat `n mens naamlik eers goed moet 
weet wat jy te sê het voordat jy besin 
hoe jy dit sê. Die werke van baie van 
hierdie teoloë oortuig ons nie — mis- 
kien juis vanweë die filosofiese taal 
— dat dit die Skrif is wat hier spreek 
nie. Ons kan in die kerk tog nooit 
anders nie as om terug te gaan na 
hierdie ou Boek, wat die enigste bron 
is en bly van alle teologie. Hoe beter 
ons weet wat in die ou tyd tot die 
mense van ouds gesê is, hoe beter 
sal ons weet hoe om dit vir die mo- 
derne mens te sê. Anders — alle goeie 
bedoelinge en selfs die dodelikste erns 
ten spyt — besondig ons ons aan die 
2de gebod. As ons opreg met die Skrif 
omgaan, bemerk ons baie gou dat die 
Bybel en daarom ook die Christelike 
geloof `n eie taal spreek wat in die 
grond van die saak nie vertaalbaar is 
nie. Is dit dan nodig dat die antieke 
wêreldbeeld van die Bybel vir die 
mens van vandag so hinderlik moet 
wees? God self pas in sy openbaring 
tog altyd aan by die bevattingsvermoë 
van die mens. 


Verset teen `n tradisionele Gods- 
beeld is op sigself nie verkeerd nie. 
Jesaja en Paulus het dit ook gedoen! 


[1] Na volgende bladsy 








VRAE OOR DIE DOOP 


[7] Van bladsy 11 


mens altyd weer na vore ook by die 
verlossingswerk wil dit om die hoek 
loer en op eie prestasies roem, en 
tekens daarvoor aanwys. 


10: Dit is so. Die belofte waarvan 
in Hand. 2:38 gespreek word, is die 
belofte. van die Heilige Gees, ook aan 
die kinders van gelowige ouers, ja 
selfs van `n gelowige ouer (1 Kor. 
7:14). God is immers nie aan `n 
leeftyd gebonde nie. Hy is vrymagtig 
om sy gawe te gee aan wie Hy wil en 
wanneer, Hy wil, ja ook sy gawe van 
die Heilige Gees aan kinders. Daarom 
leer die kerk: As dan ook ons kinders 
die gawe van die Heilige Gees mag 
ontvang, wie sou hulle dan die doop as 
teken van die genadeverbond kan 
weier? (God betoon immers sy ont- 
ferming voordat 'n kind daarna vra. 


Jesus self ook! Die wyse egter waarop 
dit hier gedoen word, is beslis nie tot 
eer van God nie. Waarom moet dit 
deur middel van die hedendaagse 
skoktaktiek gebeur? Is dit verant- 
woord vir die Christelike teologie? 
Waarom sê: ,,God is dood”, en dan 
altyd later verklaar dit word eintlik 
nie so bedoel nie? Ons volstaan teen- 
oor hierdie soort van roekeloosheid 
met die vermaning van die apostel: 
“Maar pas op dat hierdie vryheid van 
julle nie miskien `n struikelblok word 
vir die wat swak is nie.” 1 Kor. 8:9. En 
in 1 Kor. 1:12 ,,Daarom, wie meen 
dat hy staan, moet oppas dat hy die 
val nie.” Dieselfde apostel vermaan 
ons ook om versigtig te wees hoe ons 
op die fondament bou wat klaar gelê 
is. Die verwoestingswerk wat al in ons 
tyd aangerig is deur die onverskillige 
gebruik van Bybeltekste kan nie meer 
nagespeur word nie. Daar word by- 
voorbeeld om die mentaliteit van die 
moderne mens te regverdig, graag ge- 
bruik gemaak van Paulus se woord in 
1 Kor. 6:12: ,Alles is my geoorloof”. 
Dat dit `n geweldige stimulering is vir 
ons permissiewe tydsgees, spreek van- 
self. Maar dan word die tweede helfte 
van Paulus ss uitspraak vir hierdie 
moderne mens verswyg, naamlik ,,... 
maar nie alles is nuttig nie”! 


Ons moet onthou en die Nuwe Teo- 
logie moet onthou: die evangelie was 
in die wêreld en deur die wêreld nog 
nooit aanvaar en geglo nie. En dit 
sal in ons tyd beslis nie anders wees 
nie. Wat hierdie teoloë so graag vir 
die Christendom van vandag voorhou, 
moet hulleself ook hoor: mense vir 
wie die lewende God eenkeer tege- 
moet getree het, sien daar anders uit 
en praat anders oor God as die tipe 
wat so graag gemoedelik met God 
omgaan. 


Die mens het die masjien ontwerp 
om hom te dien. Maar stelselmatig is 
die mens nou besig om die masjien te 
dien. Hierdie stelling spreek boekdele. 
So word die mondige mens al meer 
onmondig! As ons alles wat die Nuwe 
Teologie oor die moderne mens se 
lewe — asof God nie daar is nie — 
toegee, staan ons terstond voor die 
huiweringwekkende vraag: is dit al 
wat kerk en teologie vir hierdie mens 
in bankrotskap kan doen, om maar by 
hom aan te pas? Dit is tog ontsettend 
tragies dat dit die beste is wat die 
kerk van ,die God is dood beweging” 
kan maak; om dit naamlik te interpre- 
teer as die protes teen die Godsvoor- 
stelling van die natuurlike teologie! 


Die teenstelling tussen Dogmatiek 
en Etiek, tussen leer en lewe, wat 
ons in hierdie teologie so dikwels teë- 
kom, is ook nie houdbaar nie. 

Dit wil voorkom of die Nuwe 'Teolo- 
gie in 'n groot mate gebore is uit 'n 
sekere onbehae, op grond waarvan dit 


so dikwels tot onversigtige en onver- 
skillige uitsprake kom. 


Veel nader aan 'n regte verhouding 
oor hierdie saak is prof. Karl Barth. 
Hy wil rekening hou met die proble- 
matiek van die menslike lewe aan die 
een kant, en die verkondiging van die 
Skrif aan die ander kant. Hy wil die 
mens aanspreek, tot in die ongehoorde 
teëspraak van sy lewe, maar as predi- 
kant moet en kan hy dit alleen doen 
aan die hand van die minder onge- 
hoorde boodskap van die Bybel. Barth, 
afkomstig uit die liberale teologie van 
die vorige eeu het ervaar dat hierdie 
gangbare teologiese rigting nie opge- 
wasse is teen die werklikheid nie. Vir 
hom is en bly die taak van die teolo- 
gie geleë in Gods Woord. ,,Dominus 
dixit”, die Heer het gespreek. Nadat 
God gespreek het, kan die teologie as 
menslike spreke oor God nooit weer 
iets anders wees nie as na-stameling, 
na-denke oor Gods spreke en denke. 
Die teoloog kan maar een ding doen: 
luister na die Woord van God en dit 
uitlê — teen alle menslike wysheid in. 


Aan die begin van sy loopbaan het 
iemand eendag vir Barth oor 'n preek 
van hom gesê: ,,Dit is vir my fantas- 
ties nuut.” Wat hier so ,,fantasties 
nuut” geklink hetwas in die grond 
van die saak maar die ou evangelie, 
waarmee die teologie altyd besig ge- 
wees het. Maar die ortodoksie het dit 
vanselfsprekend gevind, die positiwis- 
me het dit aangepas aan die gees van 
die eeu, en die liberale teologie het 
dit heeltemal genivilleer. Barth het 
niks anders gedoen nie as om dit net 
weer 'n keer te sê soos wat dit daar 
staan; sonder vanselfsprekendheid, 
sonder aanpassing, sonder nivillering. 
Maar juis daardeur word dit ,,fantas- 
ties nuut”, word dit weer die ,onge- 
hoorde” waarvan die Bybel spreek. 
Barth se teologie bereik dit omdat dit 
'n teologie van die openbaring, van 
die Woord van God is, en niks anders 
nie. 


Barth gebruik 'n mooi beeld. Iemand 
staan in `n huis deur 'n venster en 
kyk na die mense buite op die straat. 
Opeens merk hy hoe die mense buite 
bly staan, die hoof agteroorgooi, en 
met die hand bo die oë na bo tuur 
na iets wat vir die persoon binne in 
die huis verborge is. Hierdie plotse- 
linge tot stilstand gebring wees, pal 
na bo kyk en gespanne luister, dit 
neem Barth waar by die Bybelse ge- 
tuies. Met hul wonderlik geopende 
0ë, en hul merkwaardige luisterende 
ore, volg hulle almal dieselfde bewe- 
ging. Daarmee gee Barth aan die 
teologie sy enigste, maar soekgeraakte 
tema, naamlik die openbaring, weer 
terug, teenoor alle historiese, psigo- 
logiese en wysgerige verklarings van 
die Skrif in. 


Waar die slagspreuk van die Nuwe 
Teologie is, dat God dood is, was dit by 
Barth dat God God is! Dit, sê Barth, 
het die teologie van sy tyd uit die oog 
verloor, en die mens met sy geloof, 
sy godsdiens, sy kultuur, sy gees en 
Sy gemoed in die middelpunt geplaas, 
in plaas van God en sy openbaring. 


Barth sê dit is die uitsluitlike reg 
van die filosofie om die kuns van 
die sintese te beoefen. Die teoloog 
daarenteen lyk op Moses wat die be- 
loofde land sien maar daar nooit in- 
kom nie. Die laaste woord oor God 
kom die teoloog nooit toe nie! Barth 
rig hom teen iedere poging om aan 
die hand van die religieuse ervaring 
van die mens, 'n antwoord te soek 
op die vraag betreffende die sekerheid 
van die Christelike geloof. Dit is die 
weg van die hele portestantse teologie 
vanaf die negentiende eeu. 


Ons wil graag hierdie oorsig oor 
die Nuwe Teologie afsluit met die vol- 
gende opmerking. Die uitdrukking 
,Die lewende God” is van besondere 
betekenis in die Skrif en veral in die 
Ou Testament waar dit menigvuldig 
voorkom. ,,My siel verlang, ja smag 
na die voorhowe van die Here; my 
hart en my vlees jubel uit tot die 
lewende God.” Psalm 84:3. ,My siel 
dors na (God, na die lewende God; 
wanneer sal ek ingaan en voor die 
aangesig van (God verskyn?” Psalm 
42:3. ,.Maar die Here is waarlik God, 
Hy is die lewende God en 'n ewige 
Koning; vir sy toorn beef die aarde, 
en die nasies kan sy grimmigheid 
nie verdra nie.” Jeremia 10:10. ,,Ver- 
der het Josua gesê: Hieraan sal julle 
erken dat daar 'n lewende God tussen 
julle is . . . ” Josua 3:10. Daarvan 
getuig selfs Darius, die heiden. ,,Deur 
my word bevel gegee dat hulle in die 
hele magsgebied van my koninkryk 
moet bewe en sidder voor die God 
van Daniël, want Hy is die lewende 
God en Hy bestaan in ewigheid en sy 
koninkryk is een wat nie vernietig 
kan word nie en sy heerskappy duur 
tot die einde toe.” Daniel 6:27. God 
skenk die lewe, want Hy is die le- 
wende God. Omdat Hy die lewende 
God is, daarom mag die mens van 
Hom geen beeld maak nie. En daarom 
— die mens met sy teologie het nog 
nooit `n ongelukkiger en helaas laster- 
liker kreet kon uitdink as juis dit 
nie — God is dood. Juis en veral as 
daarmee bedoel word dat Hy afwesig” 
is, dat die mens leef asof God nie 
bestaan nie. 


(SLOT). 





Tn die neo-modernisme gaan dit eg- 
ter nie daarom dat mense verlos word 
tot saligheid nie, maar dat die wêreld 
verlos word tot geregtieheid. 

— dJ. P. van Loon. 

PROF. H. P. 
WOLMARANS 


`N HALFEEU 

Prof. H. P. Wolmarans — oom H.P. 
of oom Hennie soos sy oud-studente 
hom ken — is een van die merk- 
waardieste mense wat die lang ge- 
skiedenis van ons kerk opgelewer het. 
Op 8 Julie vanjaar sal dit vyftig jaar 
gelede wees wat hy as predikant ge- 
orden is. Maar by hom was dit nie 
net 'n geval van uithou dat die tyd 
verbygaan nie — dit was `n vyftig 
jaar wat gelaai was soos min mense se 
lewens volgelaai is. 





Hy is op Zeerust georden en na ʼn 
paar jaar vertrek hy na Nederland 
waar hy sy doktorsgraad behaal met 
'n proefskrif oor die probleem van 
die beeld van God. Vyf en twintig jaar 
later kon ondergetekende nog heerlik 
met prof. Hatjema van Groningen 
oor prof. Wolmarans gesels. Prof. 
-Tatjema het nog altyd met aange- 
name herinneringe teruggedink aan 
prof. en mev. Wolmarans. Nadat hy 
uit Holland teruggekeer het, word hy 
astereenvolgens predikant in Pieters- 
bure (1927) en Boksburg (1937). In 
1935 word hy eers lektor in teologie 
aan ons kerk se fakulteit aan die 
Universiteit van Pretoria en in 1938 
professor. Tn hierdie hoedanigheid 
dien hy een en twintig jaar lank tot 
sy emeritaat in 1959. `n Man van sy 
geaardheid kan egter nie gaan sit en 
rus nie en daarom word hy in 1960 
predikant in Johannesburg-Suid tot 
1961, wanneer hy aangestel word as 
dosent aan die teologiese skool Stof- 
berg (Turfloop) om te help met die 
opleiding van Bantoeleraars — 'n taak 
waarvoor ons eers `n hele aantal jong 
manne genader het maar waarvoor 
hulle teruggedeins het. Tn hierdie op- 
sig het prof. Wolmarans vir ons kerk 
baanbrekerswerk verrig. In 1966 aan- 
vaar prof. Wolmarans sy tweede eme- 
ritaat, maar weer eens wou hy nie gaan 
sit en rus nie en word predikant in 
die kombinasie Van Warmelo-Dendron 
-Vivo in 1968 totdat hy vir die derde 
keer uitgetree het in 1970. Prof. en 
mev. Wolmarans woon tans in Pre- 
toria. 

Die kerk is baie dank aan prof. 
Wolmarans veskuldig. Hy het al die 
jare alles vir die kerk oor gehad — 
as predikant en as dosent en toe die 
kerk hom nodig gehad het vir die 





Prof. en mev. Wolmarans wat op 30 Oktober ook hul 50-jarige huweliksdag 


herdenk. 


besondere taak wat die kerk vir die 
eerste keer aangepak het (die oplei- 
ding van Bantoeleraars), was hy hier- 
voor ook bereid. Dit was `n taak wat 
indertyd in ons kerk heeltemal nuut 
was en hoogs omstrede, maar hy het 
die moed en die oortuiging gehad 
om dit aan te pak en deur te voer, 
Deur sy optrede en persoonlike inte- 
griteit het hy die kerk se beskouing 
van die kerstening van die heidene 
in 'n groot mate verander. 

Prof. Wolmarans staan onder baie 
mense bekend as 'n koppige en moei- 
like man. Dit is hy ook — maar altyd 
op die regte manier. Sy oud-studente 
sal hom altyd onthou as die man wat 
rotsvas staan en deur niks van sy 
beginsels af beweeg kan word nie. In 
die oorlogsdae toe ons as jongmanne 
deur allerlei strominge (ook in die 
kerk) rondgeslinger is en dikwels nie 
geweet het waar ons ons lig moes 
gaan opsteek nie, was prof. Wolma- 
rans vir ons 'n rots van sterkte — hy 
het nooit geweifel in sy liefde vir sy 
volk nie, hy het nooit getwyfel in sy 
stryd om die Afrikanersaak nie en hy 
het op sy kalme wyse altyd vir ons 
die pad aangewys. 

Teologies was hy ewe sterk. Ook 
hier het die winde van verandering 
sterk gewaai gedurende en na die 
oorlog en het baie mense die koers 
kwyt geraak. Ook hier het prof. Wol- 
marans onwrikbaar op die beginsels 
van die Bybels-Reformatoriese teolo- 
gie gestaan. So grondig en fundamen- 

— Geluk! 


teel was sy teologiese denke dat dit 
`n basis gebied het waarvandaan ons 
al die dwarsstrominge die hoof kon 
bied. 

Persoonlik sal ons hom altyd ont- 
hou as leermeester — maar ewe goed 
as vriend. Hy en mev. Wolmarans het 
ons as jong studente dikwels na hulle 
huis toe genooi (baie keer saam met 
ons meisies) en het ons daar aange- 
name ure deurgebring. Dit was altyd 
`n huis waar 'n mens tuis gevoel het 
— die huis van fyn-ontwikkelde men- 
se, maar tegelykertyd ons mense, 
mense met dieselfde gees en waardes 
as ons eie ouers en daarom mense 
met wie jy met vrymoedigheid kon 
gesels. 

Waar prof. Wolmarans gegaan het, 
het mev. Wolmarans gegaan. Ons sal 
haar altyd onthou as `n sjarmante, 
kalm, vriendelike mens — altyd be- 
reid tot diens. As ek aan haar dink, 
dink ek altyd aan die manier waarop 
sy na haar man gekyk het — vol 
liefde, maar dikwels met `n fyn, liefde- 
volle glimlaggie wanneer hy vergeet- 
agtig is. Sonder haar sou prof. Wol- 
marans nie gewees het wat hy was 
nie en sou ons herinnering aan hom 
heeltemal anders gewees het. 

Die hele kerk bid prof. en mev. 
Wolmarans 'n rustige oudag toe. Mag 
die Here se hand seënend op hulle rus. 

A1 hulle vriende en oud-studente 
wens oom Hennie en tant Corrie nog 
baie jare van vrede en voorspoed en 
gesondheid toe. 


VOLKSKONGRES OOR IMMIGRASIE 


Immigrasie is een van die onder- 
werpe waaroor baie gepraat word vir 
of teen. Hier is nou u geleentheid om 
te kom verneem van gesaghebbendes 
en om u positiewe bydrae te lewer. 
Die vertroue is dat elke liggaam van 
ons kerk wat genooi word sy afge- 
vaardiedei(s) sal stuur. Die Maatskap- 
py vir Europese Immigrasie (MEI) 
waarvan ons kerk lid is reël die 
kongres. Hulle skryf: 


1. Hoekom 'n Kongres: 

Suid-Afrika ontvang tans naastenby 
40,000 nuwe immigrante per jaar. Die 
taak om hulle te werf, te keur, na Suid- 
Afrika te bring en hier in diens te plaas 
word behartig deur beamptes van die 
Departement van Immigrasie. Daarna 
is dit die verantwoordelikheid van die 
twee amptelik erkende inburgerings- 
organisasies, te wete die Maatskappy 
vir Europese Immigrasie (ME.I.) en 
die 1820 Settlers! Memorial Associa- 
tion om hulle verder by te staan met 
hulle hervestigings- en inburgerings- 
probleme in Suid-Afrika. Hoewel die 
M.E.I. dus nie verantwoordelik is vir 
immigrasie as sodanig nie, is hy in- 
tiem gemoeid met die resultaat daar- 
van, te wete die immigrant en is dit 
sy taak om die immigrant na sy aan- 
koms met raad en daad by te staan 
met betrekking tot sy inskakeling by 
die bestaande orde in ons land. 

Daar word in die jongste tyd dik- 
wels wyd en uiteenlopend gepraat, ge- 
debatteer en soms selfs gespekuleer 
oor immigrasie, die noodsaak en ge- 
volg daarvan vir die Afrikaner, sy 
kerk en kultuur sonder om dit altyd 
in breë perspektief te sien. Daarom 
het die Raad van die ME.I. besluit om 
hierdie kongres te belê met die doel 
om by dié geleentheid op hoë vlak en 
op 'n verantwoordelike wyse daaroor 
te besin. 

2. Wie mag afgevaardigdes na die 
kongres stuur? 

Die volgende kerke en instansies 
word genooi om elkeen hoogstens 
twee verteenwoordigers na die kon- 
gres te stuur: 

(a) Die Ringe van die Nederduitse 
Gereformeerde Kerk en die Neder- 
duitsch Hervormde Kerk van Afrika 
en dié twee kerke se belanghebbende 
Organe van Bystand. (Evangeliedie- 
naars sowel as ander lede asseblief): 

(b) Die Klassisse van die Gerefor- 
meerde Kerk in Suid-Afrika en dié 
kerk se belanghebbende organe van 
Bystand. (Evangeliedienaars sowel as 
ander lede asseblief); 

(c) Die Hoofbesture van landswye 
Afrikaanse kultuur- en aanverwante 
organisasies; 

(d) Geaffilieerde Skakelkomitees 
en Kultuurrade van die F.A.K; 

(e) Die hoofbesture van landswye 
Afrikaanse vroue-organisasies; 

(f) Die Afrikaanse universiteite; 

(g) Die Raad vir Geesteswetenskap- 
like Navorsing; 

(h) Die Sosiologiese Vereniging van 
Suid-Afrika; 

(i) Die Departement van Immigra- 
sie, Binnelandse Sake en Nasionale 
Opvoeding in adviserende hoedanig- 
heid; 

(j) Die Direkteure van Onderwys 
van Transvaal, Oranje-Vrystaat, Natal 
en Kaapland of hul benoemde verteen- 
woordigers. 

3. Kongresreëlings: 

(a) Plek en datum: Die kongres 
word van 25 tot 27 September 1972 
gehou in die saal van die Goudstadse 
Onderwyskollege in Johannesburg. 
Alle afgevaardigdes kan tuisgaan in 
die moderne en goed toegeruste kos- 
huise van die kollege teen slegs R2.50 
per dag, alle etes ingesluit. 

(b) Kongresgeld: `n Nominale kon- 
gresfooi mag moontlik gehef word om 
noodsaaklike uitgawes in verband met 
die kongres, referate ensovoorts, te 
dek, dog nadere inligting hieromtrent 
sal later meegedeel word. 

(Cc) Name van afgevaardigdes: Name 
van afgevaardigdes en plaasvervangers 
moet ons asseblief so spoedig moont- 
lik dog nie later as op 1 September 
1972, bereik ten einde te verseker dat 
die nodige verblyf-, ontvangs en ander 
reëlings getref kan word. 


4. Kongresprogram: 

(a) Sy Edele dr. C. P. Mulder, 
Minister van Immigrasie, open die kon- 
gres op Maandagaand, 25 September 
en sal by die geleentheid ook praat 
oor: Die noodsaak van immigrasie en 
die inburgering van die immigrant. 

(b) Hierbenewens sal die volgende 
referate gelewer word: 


Dinsdag 26 September: 

Voormiddag: Demografiese en maat- 
skaplike aspekte van immigrasie. Re- 
ferent: Dr. C. J. Jooste, Direkteur van 
die Suid-Afrikaanse Buro vir Rasse- 
aangeleenthede. 


Namiddag: Die ekonomie as sleutel 
tot die inskakeling van die immigrant 
met besondere verwysing na resente 
navorsing. Referent: Dr. J. D. Venter, 
Vise-President van die Raad vir Gees- 
teswetenskaplike Navorsing. 


Aand: Die kulturele inskakeling van 
die immigrant by die Afrikaner. Refe- 
rent: Dr. P. J. Meyer, Voorsitter van 
Beheerraad van die Suid-Afrikaanse 
Uitsaaikorporasie. 


1972 





Woensdag 27 September: 


Voormiddag: Die onderwys en op- 
voeding van die immigrant met spe- 
siale verwysing na die immigrante- 
kind. Referent: Dr. A. L. Kotzee, Di- 
rekteur van Onderwys in Transvaal. 

Namiddag: Die roeping van die kerk 
met betrekking tot die inskakeling 
van die immigrant. Referent: Dr. J. 
D. Vorster, Moderator van die Alge- 
mene Sinode van die N.G. Kerk. 

(c) Daar sal voldoende geleentheid 
wees om breedvoerige besprekings te 
voer oor elke referaat en die onder- 
werp waaroor dit gaan. Met die oog 
hierop sal daar geen beskrywings- 
punte vir die kongres aanvaar word 
nie. Dit bring mee dat u afgevaardig- 
de(s) dus na afloop van elke referaat 
die geleentheid sal kry om te praat 
oor sake wat u moontlik by wyst van 
beskrywingspunte sou wou stel. 

(d) Besluite wat tydens die kongres 
geneem mag word, sal na die Raad 
van die M.E.I. verwys word. 

5. Inligtingstuk: 

Ten einde afgevaardigdes die ge- 
leentheid te bied om hulself sinvol 
vir die kongres voor te berei, sal 'n 
inligtingstuk met basiese gegewens op- 
gestel en voor hul vertrek na die 
kongres, aan elke afgevaardigde be- 
skikbaar gestel word. 

6. Inskrywings: 

Vorms vir die doel is aan alle ge- 
nooide instansies gestuur om betyds 
te voltooi. 





EIS TORTUS 


POSBUS 9, POTGIETERSRUS 





Koëperatiewe, Private en 

Staatsverskaffers: 

[7] 95,62% LEO Dolomitiese 
Landboukalk 

] 96.6% ALLESCA Super 
Kalistiese Lbk. 

[] KALKSTEENAMMONIUM 
NITRAAT 26% N 

] AMMONIUMSULFAAT 
21% N 

[] SINK Bemestingstof 





ONS PRESTIGE 
U WAARBORG 





Etlike treinvragte daagliks. 
Geen vertraging. 

AANDAG ALLE 
PROSTAATKLIERLYERS 
'n Nuwe geneesmiddel vir die 
prostaatklier. Verligting. vinnig en 
langdurend. Ook vir alle nier- 
kwale. Slegs R3.00 k.m.b. Geen 
k.b.a. bestellings. 


Regstreeks van: 
Mev. R. MULLER, WW. E. CAREY 


Krugerspos, APTEKER 
Lydenburg. 





VERGROTINGS 
in 
LEWENSKLEUR 
van u eie 
KIEKIE OF NEGATIEF 


Suksesvolle 
leierskap 
vandag 


Suksesvolle leierskap vereis 
deesdae baie meer dryfkrag en 
energie as ooit tevore. 





EE EE EED HERE DALE VERS LERE ER DEL 


Danki Posbus 177 — Krugersdorp 


or me ME TE EG De TED EED ES TE MET 


Moeilike ekonomiese tye raak 
almal. Dit is egter die sake- 
man — en veral die man wat 
die besluite moet neem — wat 
die hardste getref word. 

Die hoë eise wat aan hom 
gestel word is sowel fisies as 
sielkundig van aard. En hoe 
meer hy van homself gee, hoe 
meer moet hy op sy liggaams- 
kragte steun. 

Vir so `n man is SALUSA 45 
`n verstandige hulpmiddel. 
SALUSA 45 is 'n metaboliese 
aktiveermiddel. Dit help om 
fisiese energie en verstandelike 
geesdrif te herstel. Om kon- 
sentrasievermoë en geheue te 
verskerp. Bowenal kan dit 
mens beter laat slaap. 
SALUSA 45 kan u nuwe 
lewenskrag en energie gee. 
In 'n verbasende kort tydjie 
kan u perdfris voel, beter 
lyk en weer moed vir die 
lewe hê. 

Klink dit onmoontlik? Pro- 
beer dit gerus en vind self uit. 
LEWENSLUS VIR DIE MIDDELJARE 


my MEE or 











NEW VIGOUR FOR THE MATURE YEARS 


Verkrygbaar by alle apteke. 
30 tablette R2,35. 90 tablette R5,95. 


7060/a 

AVBOB 
50 jaar landwyd 
in diens. 


AVBOB is vandag `n huishoudelike naam 
in Suid-Afrika. Deur ons omvattende 
diens en uitgebreide reeks begrafnisware 
is ons in staat om voortdurend die hoë 


standaard te handhaaf wat ons deur die. 


jare opgebou het. 

In alle fasette van die begrafniswese is 
ons deeglik toegerus om op `n bevredi- 
gende wyse in u spesifieke behoeftes te 
voorsien. 

Ons beskik oor `n wye verskeidenheid 
begrafnisware wat getuig van die kwaliteit 
en waardigheid wat oral in Suid-Afrika 
met AVBOB geassosieer word. 


OOR DIE AFGELOPE VYFTIG JAAR 
HET AVBOB DIE GROOTSTE 
LEWERANSIER GEWORD VAN: 

* Gedenkstene 

* Kranse 

* Kiste 


AVBOB IS OOK DIE VOORLOPER 
OP DIÉ GEBIED VAN: 

* Begrafnisse 

* Verassings 


Te alle tye verseker AVBOB doeltref- 
fende organisasie en diens deur opgeleide 
deskundiges. Die naam AVBOB is u 
waarborg. 


JAVBOB die EE ei 





cd vel 


am EE 


DE 


PRETORIA-OOS 





In die tweede laaste week van Mei 
1972 het die berig gekom dat die 
alombekende en hooggeagte opvoed- 
kundige, historikus, historiese bronne- 
versamelaar, navorser, skrywer en 
kerkman, dr. Albertus Wypkema, skie- 
lik in Pretoria oorlede is. Die begraf- 
nisdiens is op Donderdagmiddag 25 
Mei, onder blyke van belangstelling 
waargeneem in die Parksalon van die 
begrafnisondernemers E. J. Grobbe- 
laar & Seun deur dr. L. M. le Roux, 
'n wie se gemeente die Wypkema- 
gesin vir bykans twintig jaar gewoon 
bet en waarvan dr. Wypkema steeds 
'n meelewende lidmaat was. Die ter- 
aardebestelling het daarna in die 
Zandfontein-begraafplaas plaasgevind. 
Met die dood van dr. Wypkema het 
nie net `n vooraanstaande opvoedkun- 
dige die Afrikaanse gemeenskap van 
Pretoria ontval nie, maar ook 'n ge- 
skiedkundige wat `n besondere bydrae 
gelewer het tot ons Suid-Afrikaanse 
historiese navorsing en geskiedskry- 
wing. Daarbenewens het hy hom as 
Nederlandse immigrant vanaf die be- 
gin van die twintigerjare nie alleen 
volkome vereenselwig met die Afrika- 
nergemeenskap en -strewe nie maar 
in die twintiger- en dertigerjare ook 
getroue dienswerk as diaken en ouder- 
ling in die Nederduitsch Hervormde 
Gemeente Pretora verrig terwyl hy 
hom vir geruime tyd ook op `n beson- 
dere wyse vir die bevordering van 
ons kerk se Sondagskoolwerk beywer 
het. 


Albertus Wypkema, wat omstreeks 
1888 in Nibert, Nederland, gebore is 
en hom in sy geboorteland as onder- 
wyser bekwaam het, het in 1920 na 
Transvaal verhuis en twee paar daar- 
na sy onderwysloopbaan as assistent- 
onderwyser aan die tradisieryke Oost- 
Eindskool begin. Toe die heer A. K. 
Bot in 1937 die tuig as hoof van dié 
skool neergelê het, het dr. Wypkema 
in dieselfde jaar hoof van dié histo- 
riese skool geword. Van toe af tot aan 
die einde van 1948 het hy met kenne- 
like seën die leiding van die skool 
in sy hande gehad. 


Op 9 Desember 1948 is afskeid 
van die aftredende hoof deur die 
ouers, leerlinge en ander belangstel 
lendes geneem by wyse van `n funksie 
in die Joodse Gedenksaal in Beatrix- 
straat. Onder die sprekers wat die 
woord gevoer het, was, onder andere, 
mnr. Markotter, Hoofskoolinspekteur 


GEMEENTES 


GROOT ONDERWYSMAN HEEN 


van die Transvaal, wat namens die 
Direkteur van Onderwys opgetree het, 
ds. Simon Vermoo:en, voorsitter van 
die Skoolraad van Pretoria-Stad, mnr. 
A. K. Bot, hoof van die Oost-Eindskool 
vanaf 1923 tot 1937, mnr. Wessels, 
die vise-hoof en mnr. Picard, wat na- 
mens die Nederlandse immigrante `n 
spesiale woord van dank betuig het 
vir die wyse waarop dr. Wypkema as 
skoolhoof die iong Hollandertjies in 
'n vreemde omgewing laat tuisvoel 
het. Die verskillende sprekers het 
almal met groot lof melding gemaak 
van die belangrike werk van dr. Wyp- 
kema, wat sandvastig en uiters nou- 
geset die groot tradisie van Christe- 
like Nasionale Onderwys aan die Oost- 
Eindskool verder uitgebou en die per- 
soneel en leerlinge `n pragtige voor- 
beeld gestel het. Dr. Wypkema het in 
sy antwoord op die verskillende toe- 
sprake sy dank uitgespreek en, onder 
andere, daarop gewys dat sy lewens- 
taak was om die kind op te lei in die 
vrees van die HEER en dat die gods- 
diensonderwys in die Oos-Eindskool 
vir daardie rede so `n belangrike plek 
ingeneem het en so `n belangrike 
faktor was in die opvoeding van die 
kind. Oudleerlinge van die skool. lede 
van die Voortrekkerveldkornetskap 
Jan Lombard en ander leerlinge, het 
in die loon van die aand `n program 
van musiek en sang gelewer, wat groot 
byval gevind het. Dr. Louis Rex, pre- 
dikant van die Ned Herv. of Geref. 
Gemeente Bronberg, het die verrig- 
tinge met Skriflesing en gebed geopen 
terwyl ds. Vermooten, predikant van 
die Ned. Hervormde Gemeente Pre- 
toria, waarvan dr. Wypkema bykans 
dertig jaar `n meelewende lidmaat 
was, die byeenkoms met gebed afge- 
sluit het. 


By sy vertrek van die Oost-Eind- 
skool, waaraan hy 26 jaar as assistent- 
en hoofonderwyser verbonde was, het 
dr. Wypkema, onder andere, die vol- 
gende opmerkings in die skooljoernaal 
aangeteken: ,,Met weemoed en dank- 
baarheid neem ek hiermee afskeid van 
'n skool wat ek vanaf 1922 met liefde 
en trou gedien het. Naas my vele 
tekortkomings. het ek ook `n besef 
gekry van die vrugte wat in Gods krag 
gepluk is.” 


Dr. Wypkema het met verlange uit- 
gesien na sy deelname aan die luister- 
ryke feesviering op die vyf-en-sewen- 
tigste verjaarsdag van die Oost-Eind- 





Dr. Albertus Wypkema 


skool op 1 Junie 1972. Vir die gedenk- 
blad wat by dié geleentheid verskyn 
het, is daar nie alleen met hoë waar- 
dering na sy en ander personeellede 
se werk in die afgelope 75 jaar verwys 
nie, maar het hyself ook `n bydrae 
vir die publikasie geskrywe en kort- 
liks iets vertel oor ,.Die ontstaan en 
simboliek van ons skoolwapen en 
-kleure”. 'n Week voor die feesviering 
is hy egter deur die dood weggeruk 
en het hy nie die voorrég gesmaak om 
die mooi en besielende gebeurtenis te 
belewe nie. 

Dr. Wypkema was dwarsdeur sy 
lang lewe `n student en historiese na- 
vorser by uitnemendheid en dit het 
hy gebly tot aan die einde van Sy 
vrugbare lewe. Skrywer hiervan ont- 
hou nog goed hoedat dr. Wypkema `n 
jaar of twee gelede in die gange. van 
die Uniegebou, waar hy in die Trans- 
vaalse Argiefbewaarplek reeds vir 
jare lank met groot noukeurigheid 
besig was met die sistematiese. en 
wetenskaplike ordening en beskrywing 
van die groot aantal waardevolle stuk- 
ke wat hy `n aantal jare gelede in 
opdrag van die Departement van On- 
derwys, Kuns en Wetenskap in Neder- 
land opgespoor en van sommige af- 
skrifte van laat maak het, met gees- 
drif gesels het oor `n geskrif van kul- 
tuurhistoriese aard, waarmee hy besig 


[7] Blaai-om 

WYLE DRA. WYPKEMA 


[7] Van vorige bladsy 


was en dat hy en sy eggenote met die 
oos op die voltooiing daarvan vir `n 
tydlank na Nederland sou gaan. Toe 
ek in 1961 na Nederland vir historiese 
navorsing gegaan het, was dr. Wyp- 
kema op daardie stadium reeds vir `n 
tydlank besig met die uitvoering van 
sy opdrag en toe ek hom in sy kantoor 
in Den Haag, op aanbeveling van 
prof. S. P. Engelbrecht, gaan spreek 
het, was hy vir my persoonlik van 
groot hulp in my navorsing in ons 
stamland. 

In die loop van die jare het hy as 
student die grade MA. D.Litt. (Pre- 
toria) en D.Litt. et Phil. (Leiden) deur 
middel van die Universiteit van Suid- 
Afrika, Universiteit van Pretoria en 
die Rijksuniversiteit van Leiden ver- 
werf en sodoende het die volgende 
belangrike studiewerke in die loop 
van die jare van sy hand verskyn: ,,De 
ontwikkeling van de Munisipaliteiten 
van Transvaal met spesiale behande- 
ling van dié van Potchefstroom, Pre- 
toria en Johannesburg” (Proefschrift); 
,De invloed van Nederland op ont- 
staan en ontwikkeling van de Staats- 
instellingen der Z.A. Republiek tot 
1881”, J. H. de Bussy, Pretoria, 1939, 
en ,,Die invloed van Nederland en 
Nederlands-Indië op ontstaan en ont- 
wikkeling van die regswese in Suid- 
Afrika tot 1881”, N.V. Swets & Zeit- 
linger, Amsterdam, 1934. Dit is op- 
merklik dat sy tweede werk eers in 
1939, na die verskyning van sy derde 
boekwerk, gepubliseer is. In die Alma- 


nak van ons kerk het dr. Wypkema die 
volgende artikels gepubliseer: Helde- 
dom in die geskiedenis”, 1936, bl. 89; 
,Die teenswoordige kultuurkrisis”, 
1940, bl. 120 en ,,Die aandeel van ds. 
D. van der Hoff in die Transvaalse 
staatsontwikkeling, 1942”, bl. 91. 

Vanaf sy vestiging in Pretoria, in 
daardie jare toe dr. Herman van 
Broekhuizen predikant was, het dr. 
Wypkema `n getroue en meelewende 
lidmaat van die Nederduitsch Her- 
vormde (Gemeente Pretoria geword 
en dit deur al die jare daarna gebly. 
Vanaf 1927 tot 1932 het hy die Preto- 
ria-gemeente as diaken gedien en van- 
af 1934 tot 1939 as ouderling. Vanaf 
die twintigerjare het hy hom beson- 
der baie beywer vir die bevordering 
van die Sondagskoolwerk in ons kerk. 
Tydens sy dienstyd as kerkraadslid 
was ds. Simon Vermooten predikant 
van Pretoria, terwyl dr. C. H. Rauten- 
bach ook vir `n tydlank, as tweede 
leraar, die gemeente bedien het. Ou- 
derlinge H. Engelmohr, J. J. Piso, J. 
de Veer, B. de Loor, J. Hornsveld, S. 
P. Engelbrecht en ander bekende 
figure uit die gemeentelike lewe van 
daardie jare, was tydgenote van dr. 
Wypkema op die kerkraad en in sy 
tyd het die bekende orrelis, P. van 
den Burg, nog die orrel bespeel. 

Op 28 Desember 1926 het die a8- 
jarige onderwyser, Albertus Wypke- 
ma, destyds woonagtig te Meintjes- 
straat 70, in die huwelik gertee met 
die 24-jarige Agatha Jacoba Beezhold 
van Esselenstraat 24, Sunnyside, Pre- 
toria. Die huwelik is in die kerkgebou 
in Du Toitstraat deur ds. Vermooten 
bevestig en as getuies het die vader 
van die bruid, F. W. Beezhold, `n 





Ee 
VYFTIG JAAR SAAM 


Mnr. en mev. Ad Buitenweg het 
hulle vyftigjarige troudag onlangs op 
'n baie gesellige wyse gevier. Die 
geselligheid wat deur hulle kinders 
gereël is ,is gehou op 25 Maart 1972 
in die Ned. Herv. Kerksaal te Pretoria- 
Noord. 





Die egpaar is op 23 Maart 1922 in 
Apeldoorn, Holland getroud. Uit die 
huwelik is twee seuns, Attie en Nico 
(Ds. N. H. Buitenweg) gebore. 


Oom Ad en tant Mies wat na Suid- 
Afrika geëmigreer het in 1934, was 
jare lank woonagtig in Springs, en is 
tans nuwe inwoners van Rustenburg. 





bekende figuur in die drukkersbedryf 
van Nederland en Transvaal, oor wie 
'n artikel in die Almanak vir 1969 
verskyn het, en A. K. Bot, die des- 
tydse hoof van die Oost-Eeindskool, 
geteken. Na hul huwelik het die eg- 
paar vir `n tydlank te Parkrylaan 9, 
Sunnyside gewoon en gedurende die 
afgelope paar dekades in die voorstad 
Brooklyn. Twee seuns is uit die huwe- 
lik gebore, waarvan een `n medikus is 
en die ander een in 1965 aan die 
Universiteit van Pretoria `n graad in 
bedryfsadministrasie behaal het. 


Dr. Albertus Wypkema was een van 
'n groot aantal Nederlandse immi- 
grante wat in die loop van die tyd 
hul lot by die Afrikanervolk ingewerp 
het en op vele terreine hul nuwe 
vaderland en `n stamverwante volk 
met hul kundighede en die gawes van 
hul hart en verstand op `n voortref- 
like wyse gedien het. In die geval van 
dr. Wypkema het hy hom dwarsdeur sy 
verblyf in Transvaal beywer vir die 
bevordeling van die kulturele betrek- 
kinge tussen sy nuwe vaderland en 
Nederland. Organisasies wat hulle ten 
doel gestel het om dié betrekkinge 
te verbeter, in stand te hou en te 
verstewig, het deur die jare sy ak- 
tiewe en geesdriftige, morele en gelde- 
like steun gehad. 


Dr. Wypkema sal deur sy vele vrien- 
de en kennisse onthou word as `n 
toegewyde opvoedkundige, `n geleerde 
van formaat, `n gelowige kerkman, 
maar ook as 'n beskeie, fynbeskaafde 
kultuurmens en `n ware heer, wie se 
vriendskap menigeeen geestelik ver- 
ryk het. 


— H.M. REX. 








Mnr, en mev, Buitenweg. 

POTGIETERSRUST 
DS. G. C. COETZEE 


'n Klompie jare gelede is gesê: 
Onder ons predikantegetal in die Her- 
vormde Kerk is die jong predikante 
by ver in die meerderheid. Dit het 
so gebly vir baie jare totdat die 
teologiese opleiding in Pretoria nie 
alleen elke jaar jong manne aan die 
bediening besorg het nie, maar soms 
ook `n vry groot getal afgestudeerdes 
gelewer het. 











Ds. G. C. Coetzee. 


Toe ds. G. C. Coetzee tot die diens 
van die Woord toegetree het in 1934 
was die toename van die bedienaars 
van die Woord maar druppelgewys. 
Saam met hom het twee afgestudeer 
en tot die bedieing toegetree naamlik 
ds. C. $. van H. Steenekamp en wyle 
ds. J. D. Storm. Toe was daar, as ek 
reg getel het, ongeveer 26 predikante. 


Hy, ds. Coetzee, is gedurende 1934 
georden en bevestig op Delareyville. 
Na twee jaar is hy na Lichtenburg 
waar hy agt jaar gestaan het, om 
gedurende 1944 te verhuis na Pot- 
gietersrust. En hier het hy na `n 
dienstyd van 28 jaar uit die bediening 
getree, nadat hy daar met veel getrou- 
heid en toewyding sy beste kragte 
aan die gemeente gegee het. 


As student was hy reeds onder sy 
medestudente bekend vir sy ,,vader- 
like” raad en toesig en het hy as ge- 
volg daarvan die veelseggende naam 


LÊ DIE TUIG NEER 


verwerf van vadertjie Coetzee. Die 
naam tipeer ook sy waardigheid en 
erns. 

Op Potgietersrust is onder sy lei- 
ding die mooi kerkgebou opgerig. Die 
gemeente het nie alleen onder sy 
bediening gesond in getalle gegroei 
nie, sodat aan afstigting gedink moes 
word naamlik op Naboomspruit en 
Roedtan nie, maar ook is `n tweede 
predikantstandplaas op Potgietersrust 
gevorm. 


En nou dat ds. Coetzee uittree na 
sy bediening van 38 diensjare is daar 
in die kerk ongeveer 200 predikante 
en professore in die diens van die 
Here van die kerk. 


Teleurstellend is wel dat nou So- 
veel manne die uittree ouderdom be- 
reik of om 'n ander rede uittree. Sover 
staan die getal hierdie jaar reeds op 
agt. So sal die tekort aan evangelie- 
dienaars nie uitgewis kan word nie. 


Mag ds. Coetzee en almal wat uit- 
getree het veel genade van die Here 
ontvang vir die tyd van rus wat vir 
hulle voorlê. 


— Joh. Dreyer. 








PRETORIA 


'N HULDEBLYK—HEILA 
ELIZABETH DE BEER 


Gister het sierlike lelies nog tussen 
ons gebloei en vandag is net die groei- 
plek oor, want nog 'n lelie het ver- 
welk. Al wat oorbly is mooi herinne- 
ringe of jong plante wat al verder 
van die aanvanklike staanplek groei 
tot die tyd van hulle oorplanting ook 
aanbreek. 

Op 13 Junie 1972 is nog so `n mooi 
en waardige figuur uit ons midde weg- 
geneem in die persoon van Heila Eli- 
Zabeth de Beer van die gemeente 
Pretoria. Op 2 Augustus sou sy 89 
jaar gewees het. Sy is op 16 Junie 
in Pretoria te ruste gelê na 'n rede 
deur dr. A. J. G. Oosthuizen—'n jare- 
lange vriend van die De Beer-familie 
uit Heidelberg se dae. 'n Ander oud- 
predikant ds. T. F. J. Dreyer (sr.) het 
die ter aarde bestelling waargeneem. 
Skrywer ken die gesin sedert 1939 toe 
mevrou De Beer matrone in Voortrek- 
ker Tehuis was kort nadat die Her- 
vormde Kerk die studentekoshuis aan 
die Universiteit van Pretoria oorge- 
neem het. Daarna was sy en haar 
dogter vir jare lank gewaardeerde lid- 
mate van Pretoria-gemeente waar 
skrywer predikant was. 

Sy is op 2 Augustus 1883 in die 
Heidelberg-distrik gebore en moes 
as jong dogter die Engelse Oorlog 


[] Blaai om 





Mnr. en mev. J. A. de Beer kort nadat hulle in 1903 getroud is. 

WYLE MEV. DE BEER 


C]. Van vorige. bladsy 


meemaak om in die konsentrasiekampe 
van Heidelberg en Meerbank baie 
ellende te verduur. 


Mev. De:Beer op haar 72ste verjaarsdag. 


Op 14 April 1903 is sy getroud met 
J. A. de Beer — grootvader van ds. 
J. A. de Beer van Barberton/Komati- 
poort. Hy het jare lank op die kerk- 
raad saam met wyle di. J. J. Kiihn 
en L. E. Brandt gedien. Uit die huwe- 
lik is vyf kinders gebore waarvan vier 
nog lewe. 

Haar eggenoot het haar in 1919 
reeds ontval na myntering wat hy op- 
gedoen he: in `n Germistonmyn. Voor 
sy oorlye het sy vader aan hom gevra: 
,Jan ons weet dis die einde maar wie 
sal vir jou vrou en kinders (die jongste 
Jeanette vier jaar oud) sorg.” Na `n 
rukkie stilte kom dit met oortuiging: 
,God sal vir hulle sorg.” Daarvan 
getuig die familie vandag nog dat 
God inderdaad op wonderbaarlike 
wyse gesorg het. 

Mev. De Beer was een van die stig- 
terslede van die N.H.S.V. want sy het 
saam met mev. Oosthuizen gery na 
die stigtingsvergadering in die Een- 
dragtsaal, Pretoria en vir baie jare 
was sy lid van die N.H.S.V. — die 
laaste tyd het haar gebak nie ont- 
breek nie — al kon sy nie meer gaan 
nie. 

Sy en haar dogter Jeanette woon 
al vir baie jare saam nadat die ander 
kinders getroud is. 

Wat 'n vorreg was dit om die gesin 
te ken en te waardeer. Menige gesel- 
lige dag en aand sal in herinnering 
bly. 

Die bede is da! ons hemelse Vader 
wat tot hiertoe so”trou versorg het, 
ook nou sal vertroos ma die rykdom 
van sy genade. mis 

— P. M. SMITH. 


KOEDOESRAND 





PETRUS VAN DER MERWE EN SY GADE 









Oom Petrus van der Merwe en sy eggenote. 


Een van die stigterslede van die 
gemeente Koedoesrand, het op 5 April 
1972 negentig jaar oud geword. Hy 
geniet nog so `n mate van gesondheid, 
dat hy tot bo-op die preekstoel kan 
klim as hy nie mooi kan hoor wat die 
predikant preek nie. Dit is oom Petrus 
van der Merwe, ook bekend as oom 
Stammetjie. 


Hy is die oudste seun van wyle ou- 
derling L. C. van der Merwe van 
Waterberg. F 


Op 30 April 1905 is hy getroud met 
Anna Maria van Deventer. Sy is die- 
selfde jaar oorlede. 


Op 1 Oktober 1907 is hy weer ge- 
troud en wel met Susanna Aletta van 
Rooyen. Tant Sannie is gespaar sodat 
sy haar man nou nog kan versorg en 
self haar huishouding kan behartig. 


Gedurende die 'Tweede Vryheids- 
oorlog, het oom Petrus diens gedoen 
onder generaal Beyers. Tydens die 
slae van Nooitgedacht op 13 Desember 
1900, is hy deur 'n koeël agter die 

ore sodanig verwond dat hy later sy 
regteroog verloor het. Nogtans het hy 
die voorreg gehad om deel uit te 
maak van die lyfwag wat president 
Kruger na Machadodorp vergesel het. 


Maar veral sy werk op kerklike ge- 
bied sal onthou word. 


Die afstigting van Koedoesrand in 
1924, het in die waenhuis op sy plaas, 
plaasgevind. (Hierdie waenhuis huis- 
ves nou nog sy lang-tentwa wat ge- 
reeld op die kerkplein gesien is. Die 
wa is in 1891 gekoop. Gedurende die 
oorlog is dit in `n kloof weggesteek 
en het so behoue gebly om baie stene 
vir die bou van die kerk op Nyl 
stroom, aan te ry.) Vir twee jaar lank 
was hy diaken van die nuwe gemeen- 
te, waarna hy ouderling geword het. 


Hy het ook as voorsinger diens ge- 
doen, en in dié hoedanigheid het ds. 
W. M. Wolmarans op `n keer van hom 
gesê: ,Oom Petrus se gorrel is so 
goed soos `n orrel.” 


C] Na volgende bladsy 


Verder was hy ook kalkisasiemees- 
ter en het menige begrafnisdiens ge- 
lei. 

Ook die seuns van oom Petrus het 
die voorbeeld van hulle vader nage- 
volg. Hulle het diens gedoen in die 
kerkrade van gemeentes vanaf Kaap- 
stad tot so ver as Broken Hill in die 
noorde. In die Almanak van 1955 ver- 
skyn `n foto van hom saam met al ses 
sy dienende seuns. 


Diens aan kerk en staat is dan ook 
die gedagte wat ons graag wil saam- 
neem — saam met die wa van Petrus 
van der Merwe, vir wie ons nie anders 
kan as om hom met die grootste ag- 
ting en respek te bejeën nie. Ons is 
dankbaar dat ons hom nog in ons 
midde het. 

—A D. BOTHA. 








VIRGINIA 





Ontvangs van Ds. 
F. G. d. Loots in die 
Gemeente Virginia 


Op Saterdag 27 Mei het die ge- 
meente Virginia weer die heerlike 
voorreg gesmaak om hulle nuwe pre- 
dikant ds. F. G. J. Loots en sy moe- 
der, tannie Loots te ontvang. 


Om 3.30 nm. het ons konsulent ds. 
N. J. C. Brayshaw ds. Loots bevestig, 
en net daarna het ds. Loots sy intree- 
rede gehou wat besonder treffend 
was. Ek is oortuig dat dit `n boodskap 
was vir elkeen teenwoordig, lidmate 
sowel as gaste. 


Vier predikante van ons kerk was 
teenwoordig asook van Ebenhaezer se 
kerkraad en lidmate. Ds. G. C. van 
Staden van Bloemfontein het gepraat 
namens die Ring, en ouderling Jannie 
Francis het namens Virginia gemeen- 
te 'n welkomswoord gerig. Nadat bood- 
skappe en gelukwense van ander kerke 
en instansies oorgebring is, en ds. 
Loots geantwoord het, het almal ge- 
sellig byeen gekom in die C. J. Steyn 
skoolsaal vir 'n koppie tee en ander 
verversings deur die susters van die 
gemeente voorberei. 


Aan ds. Loots en sy moeder sê ons 
nogeens baie welkom by ons en mag 
hulle verblyf in Virginia baie aange- 
naam wees. 


Seën en sterkte word hulle toegebid 
op die werk. 


— Oudl. J. C. Coetzee. 


VROUERUBRIEK...... 


Die Huwelik as Instelling 
in 'n veranderde Wereld 


Die wêreld is in `n proses van ver- 
andering. Baie faktore waarna later 
verwys sal word is hiervoor verant- 
woordelik. 

Die veranderings vind nie plaas 
volgens gemeenskaplike beleid nie 
maar geskied onder druk en het die 
vorm van `'n maatskaplike rewolusie 
aangeneem. 





P. OELRICH 
Wat in die Westerse wêreld aan- 
gaan, is 'n ernstige soek na `n nuwe 
stel menslike waardes om by die ver- 
anderde wêreld aan te pas. Daar word 
gesoek na 'n gedragskode wat die kon- 
vensionele en godsdienstige sal ver- 
vang. Die gevolg is dat die gemeen- 
skapslewe sal moet stry om die ou 
waardes te behou of aanpas by die 
nuwe eise van die tyd of vernietig 
laat raak onder die druk. 

Die gevaar lê egter daarin dat die 
veranderinge nie met geweld op die 
gemeenskap afgedwing word nie maar 
dat dit stelselmatig en op subtiele 
wyse geskied en so die mens kondisio- 
neer en voorberei vir verandering. 

Dit word al hoe meer duidelik dat 
die ou beskouing van moraliteit se 
sedelikheid in die Westerse wêreld 
Stadig maar seker plek maak vir die 
tradisionele ankers deur `n rewolusio- 
néêre patroon daar te stel wat die tra- 
disionele waardes verwar en die mens 
onseker laat wat reg of verkeerd is. 

Dit is dan ook heeltemal aanvaar- 
baar dat die huwelik as instelling 
deur hierdie verandering en verwar- 
ring geraak word. 

Die mens se wêreld-beskouing be- 
invloed sy huweliksbeskouing en so- 
doende verander sy konsepsie van die 
huwelik. 

Hierdie konsepsie van dié instelling 
is een van die vernaamste oorsake 
van die toenemende egskeidings en 
gesinsverbrokkeling deurdat dit aan- 
leiding gee tot `n selfsugtige indiwi- 
dualistiese en onvolwasse optrede in 
die huwelik. 

Die huwelik as instelling het by `n 
kruispad gekom, dit het `n oorgang- 
stadium bereik. Die tekens is dat die 
beskouing van die huwelik weg be- 
weeg van die konserwatiewe beskou- 
ing wat gegrondves is op die Christe- 
like godsdiens en Westerse nasionale 
tradisies. Daar is baie sterk tekens 
van 'n nuwe opvatting van die huwelik 
wat lynreg staan teenoor die konser- 
watiewe beskouing. `n Meer moderne 





konsepsie van die huwelik het inge- 
tree en die Westerse Christelike be- 
skouing maak plek vir `n demokratiese 
siening. 

Onder die ou bedeling was die 
huwelik die middelpunt van die gesin 
en alles is gedoen om die huwelik te 
versterk al het dit ook ingedruis teen 
die indiwidu se vryheid of regte. Die 
demokratiese beskouing van die huwe- 
lik verwerp die Christelike opvatting. 
Die indiwidu en nie die instelling nie 
is die middelpunt, want solank as die 
huwelik voldoen aan die eise van die 
indiwidu kan dit voortgang hê, maar 
as dit sy vryhede aan bande lê en 
indruis teen sy eie belange en drange 
dan is dit uitgedien. 

Die demokratiese konsepsie van die 
huwelik is die vrug van die tyd en 
kan wat Suid-Afrika betref groten- 
deels toegeskryf word aan: 

1. Invloede van oorsee, soos reeds 
aangetoon. 

2. Tegnologiese omwenteling. 

3. Op.oms van die stede. 

Oor die laaste 20 jaar het daar om 
verskeie redes `n toeloop van die plat- 
teland na die stede plaasgevind. Aan 
die begin van die eeu het ruim 40 
persent van die bevolking op die plat- 
teland gewoon en vandag is dié deel 
van die land ontvolk en bevat maar 
18 persent van die bevolking. 

Die trek na die stad het op sigself 
'n groot ontwrigting meegebring, maar 
wat meer is `n groot deel van die 
volksedes en gewoontes wat op die 
platteland so 'n behoudende krag 
was, het in die gewoel van die stads- 
lewe verlore geraak. Die mens het 'n 
enkeling, `n selfsugtige wese en ma- 
terialis geword. Vreemde ideologie het 
'n vrugbare teelaarde gevind en die 
eertydse plattelander het in navolging 
van die stedeling `n veranderde le- 
wensbeskouing bekom. Die verskui- 
wing na die stad het in baie gevalle 
Ook 'n verskuiwing van waardes as 
gevolg gehad. Die klem het verskuif 
van sedelike, morele en godsdienstige 
waardes na die materiële. Die ver- 
anderde lewensbeskouing is besig om 
die mense se konsepsie van die huwe- 
lik te verander, want die mens se 
lewensbeskouing en huweliksbeskou- 
ing in nie te onderskei nie. 

Die omwenteling op tegnologiese ge- 
bied het die tempo van veranderings 
verhaas. Die ongekende omwenteling 
het `n verdere bydrae gelewer om aan- 
passing in `n veranderde wêreld te 
bemoeilik. [7] Blaai om 

A 
DIE HUWELIK IN VERANDERDE WERELD 


] Van vorige bladsy 


Die veranderings op tegnologiese 
gebied het vir die mens ontsaglike 
voordele gebring en dit sal ten spyte 
van die nadele, seker `n vrugtelose 
poging wees om die ontwikkeling on- 
gedaan te maak. Aan die anderkant lê 
die mens se heil nie in `n willose aan- 
passing by die nuwe omstandighede 
nie. Die gevaar lê egter nie in die ont- 
wikkeling self nie maar in die mens 
se aanvaarding en houding daarteen. 
Indien die mens die ontwikkeling toe- 
laat om sy doen en denke te bepaal, 
sal dit lei tot sy uiteindelike uitdel- 
ging, maar indien die veranderings in 
diens van die mens gestel word, sal 
hy hom kan bly handhaaf. 


Indien die mens, soos hy geneig is 
om te doen, homself in diens van die 
wetenskap stel, word hy `n instrument 
in die hande van die wetenskap en dit 
kan lei tot die ondergang van die 
mensheid self. As die mens sy aardse 
bestaan met sy verstand, sy wetenskap 
en tegnologie wil uitwerk en hy meen 
dat hy daardeur sy gees kan verryk 
dan stuur hy af op `n algehele geeste- 
iige bankrotskap. Dan is die mens nie 
meer ingestel op behoud van dit wat 
werklik waarde het nie maar op ver- 
antiering en aanvaarding van die nuwe 
gees wat `n veranderde lewensbeskou- 
Dig en 'n nuwe konsepsie van die 
huwelik as instelling meebring wat 
uiteindelik sal lei tot verdere onder- 
grawing van die instelling en verdere 
verval van die gesinslewe. 


Die behoud van die gesinslewe is 
nie aanpassing by moderne omstandig- 
hede nie, maar in weerstand teen die 
euwels van die tyd. Die gesinsbeleid 
moet ingestel wees op behoud en nie 
op verandering nie. Die heil en red- 
ding lê in die konserwatiewe opvatting 
en nie in die moderne demokratiese 
siening nie, met ander woorde, ons 
moet `n beleid van gesonde konserwa- 
tisme voorstaan en weerstand bied 
teen `n radikale verandering. Ons mag 
nie toelaat dat verandering lei tot 
verwerping van die tradisionele ge- 
sinswaardes nie. 


—(Oorgeneem uit ,Die Christelike 
Vrou.”) 





JEUGRUBRIEK...... 


Rondom die bestaan van `n ver- 
eniging binne die kerk hang daar `n 
hele klomp vraagtekens. Die belang- 
rikste vraagteken kom agter die vraag: 
Is dit prinsipieel regverdigbaar dat 
daar binne die raamwerk van die 
gemeente `n vereniging bestaan met 
sy eie grondwet, sy eie eise vir lid- 
maatskap en wat nog meer. 


Wanneer ons kyk na die wese van 
die gemeente, lyk dit in elke geval 
nie moontlik nie. Want die gemeente 
is 'n lewende organisme wat tot stand 
kom rondom die Woord. Die bestaan 
van die gemeente is te danke aan die 
genadedaad van God in Christus. In 
Christus kies God vir Hom `n volk 
wat geroep is tot diens-in-gehoorsaam- 
heid. Hierdie volk word geroep deur 
die Woord — en word gelei tot aan- 
vaarding van die Woord deur die 
Heilige Gees. Op bestemde tye word 
hierdie volk vergader rondom die 
Woord en die gebruik van die sakra- 
mente. Hier word hulle dan deur die 
Woord toegerus vir hulle dienstaak 
in die wêreld. 


Omdat dit alles waar is, staan die 
erediens sentraal. Daarom kan en mag 
die erediens ook deur niks vervaag 
word nie. Die kerk is getuie van 
Christus in die wêreld — maar die 
motivering tot die getuienis, en selfs 
ook die inhoud van die getuienis, ont- 
vang hy biddend rondom die verkon- 
digde Woord. Die Woord werk ook 
nie uitsluitend nie. Die Woord spreek 
nie net sommiges vanuit die gemeente 
aan nie. Almal word geraak. Die 
Woord in sy absolute eis tot geloof en 
gehoorsaamheid, spreek tot die kind, 
maar ook tot die jongmens en die 


Wat is die Toekoms van 


grysaard. Die eis van die Woord is 
onverbiddelik — en dit spreek tot 
almal. 





DS. G. C. VELTHUYSEN 





Ts dit dan nou nodig om naas die 
erediens iets te hé? Is dit nodig om 
naas die erediens iets te hê waar ons 
die jongmense kan toerus vir hulle 
dienstaak in die wêreld? Dit is duide- 
lik dat as ons sou antwoord: Ja, ons 
beskouings in verband met die sin en 
betekenis van die erediens, baie ern- 
stig bevraagteken moet word. Hier is 
ons genoodsaak om uitdruklik nee, te 
antwoord. Niks binne die gemeente- 
like werksaamhede mag op gelyke 
voet langs die erediens geplaas word 
nie. Doen ons dit, trek ons eintlik 'n 
streep deur `n baie groot deel van 
ons protestantse erfenis. 


Baie kerkrade het groot erns met 
hierdie beginselstandpunt gemaak en 
summier die Jeugvereniging ontbind. 
Dié optrede as sodanig wil ek nie 
kritiseer nie. Ek betuig volkome in- 
stemming met die beginsel wat agter 
die optrede skuilgaan. Maar dan wil 
ek tog ook 'n vraag vra: Het hierdie 
kerkrade hulle volkome vergewis van 
hulle taak ten opsigte van die jong- 
mense van die kerk, en het hulle die 
nodige maatreës getref om toe te sien 
dat hierdie werk nie nou hopeloos 
skipbreuk ly nie? 


Want die kerk het 'n taak ten op- 
sigte van sy jongmense. In artikel 
5(f) van die Kerkwet word die jong- 

die Jeugvereniging 


mense uitgesonder: ,,Die kerkraad 
het die plig om sorg te dra vir die 
... jeugwerk, en alles wat saamhang 
met die verkondiging van die Woord 
onder die jong lidmate.” 

Die jeug van die kerk word dus uit- 
gesonder as 'n bepaalde groep aan wie 
die Woord verkondig moet word. 
Waarom die kerk dit gedoen het, weet 
ek nie. Maar ek neem aan dat hierdie 
woorde gebore is uit twee oorwegings: 
Eerstens 'n bewoënheid oor die jong- 
mense self. 'n Groep mense wat hulle- 
self moet verantwoord en aanpas in 
`n geweldig komplekse wêreld. Twee- 
dens, omdat die jeug van `n kerk in 
'n bepaalde sin van die woord, die 
toekoms van daardie kerk is. Dit is 
dus ook bewoënheid oor die kerk wat 
aanleiding gee tot hierdie opdrag aan 
die kerkraad: Gee besondere aandag 
aan die jongmense — as `n groep. 
Hulle is belangrik, hulle mag nie vir 
die kerk verlore gaan nie. 

Opvallend is ook dat daar nie net 
bepaal word dat sorg gedra moet word 
vir die verkondiging van die Woord 
aan die jeug nie. Daar moet ook 
sorg gedra word vir ,alles wat saam- 
hang met die verkondiging van die 
Woord onder die jong lidmate.” 

Wat word hiermee bedoel? Ek in- 
terpreteer dit sê dat die kerk ook in 
sy sielsorg en na-kategetiese arbeid 
besondere aandag aan die jeug moet 
gee. Die kerk in sy ganse amptelike 
werksaamheid moet toespitsend op die 
jeug konsentreer. Dus, nie net in die 
erediens nie, maar ook in dié werk- 
saamhede van die gemeente wat voort- 
spruit vanuit die erediens. 


] Na volgende bladsy 


In die bepalings van die Kerkwet 
oor die Raad vir die Jeugwerk (arti- 
kels 55 en 56) word verdere gesigs- 
punte oor die verantwoordelikheid 
van die kerk ten opsigte van die 
jeug van die kerk geskets: Die uit- 
gangspunt waarvandaan in artikel 55 
uitgegaan word is: ,Die kerk is naas 
die ouers medeverantwoordelik vir 
die geestelike lewe van kerk en volk.” 


Hier stel die Kerkwet al dadelik 
die grense van die jeugwerk van die 
kerk breër as net die grense van die 
gemeente. Dit gaan ook oor die jeug 
van die ganse volk. 


In artikel 56, 2(b) lees ons dat die 
Raad vir die Belydende Jeug, die taak 
het om ,leiding te gee aan die jeug- 
werk van die kerk, die ontspanning 
van die jeug en die wyse waarop die 
jeug sy vrye tyd bestee.” 


Ontspanning en vryetydsbesteding. 
Miskien moet ons die woordjie ,,sin- 
vol” vooraan plaas om hierdie saak 
in ware perspektief te sien. Maar hier- 
die bepaling van die Kerkwet is in 
elk geval verhelderend. Dit is nie die 
uitsluitlike taak van die Raad vir die 
Belydende Jeug nie. Hulle moet die 
kerkrade net in hierdie verband voor- 
lig. 

Die gedagtes wat hieragter lê, is 
dat die kerk gesonde ontspanning aan 
sy jongmense moet bied, as `n teen- 
voeter vir die sedebederwende ont- 
Spanning wat deur die wêreld opgedis 
word. Verder moet die kerk leiding 
aan sy jongmense gee wat betref die 
vrugbare gebruik van vrye tyd. Ook 
dit is die verantwoordelikheid van 
die kerkraad. 


Dit staan vas dat die kerkrade van 
ons kerk hierdie verantwoordelikheid 
skromelik verwaarloos het. Hulle het 
hulle nog maar altyd daarvan losge- 
maak en 'n jeugouderling aangewys 
en dan agteroor gaan sit. Die arme 
jeugouderling moes dan voortploeter 
met die onbegonne taak om die jong- 
mense van `n ganse gemeente kerklik 
te betrek en besig te hou. Die instru- 
ment in sy hand, waarmee hy tog 
iets kon bereik was die Jeugvereniging 
— hoe goed of swak hy dit gebruik 
het. Maar van Jeugwerk deur `n kerk- 
raad, het daar tot nog toe in ons kerk 
bloedweinig tereg gekom. Indien daar 
iets tot stand gekom het. 


Al was en is die Jeugvereniging 
dus vir baié mense `n verleentheid — 
was dit tog `n verleentheid wat be- 
paalde geleenthede gebied het vir 
jeugwerk. In die oorgrote meerderheid 
' die gevalle die enigste geleent- 

eid. 


Nou hoor ek van kerkrade wat in 
heilige ywer hierdie onding uit die 
kerk wil ban. Soos reeds gesê: Teen 
die beginsel het ek dit nie. 


As die Jeugvereniging 'n stille dood 
sterf sal ek my nie oorgee aan blinde 
verdriet nie. Maar laat die kerkrade 
tog eers baie goed besin voordat hulle 
ekskommunikeer. Laat hulle tog maar 
gaan sit en dink of hulle nie die 
raamwerk wat hierdie vereniging in 
sy huidige opset bied, nuttig kan ge- 
bruik om hulle taak ten opsigte van 
Jeugwerk deur te voer nie. Ek is so 





Tess skerf... 
PREDI 


Die Redakteur — Ek was nie van plan om 
weer in Die Hervormer tot die gesprek oor 
die prediking aan die hand van die kategese- 
rooster toe te tree nie. Veral twee oniuiste, 
en myns insiens ietwat onbillike afleidings, 
wat ds. M. J. Beukes in die Hervormer van 
Junie 1972 uit my skrywe in Die Hervormer 
van Julie 1971 maak, dwing my egter om te 
antwoord. 


Eerstens word die afleiding gemaak dat 
daar ook gestry word teen die prediking in 
die aand van die hand van die Heidelbergse 
kategismus. Dit is geensins so nie. Persoonlik 
is ek 'n ywerige voorstander en beoefenaar 
van kategismusprediking. Die saak staan 
egter so dat daar totaal ander beginsels ter 
sprake kom by die kategismusprediking as 
wat daar ter sprake kom by die prediking 
aan die hand van die kategese rooster. 


Tweedens stel ds. Beukes dat die saak van 
die prediking aan die hand van die kategese- 
rooster op grond van menslike en daarom ook 
seker subiektiewe motiewe afgemaak word. 
Ook die afleiding is nie korrek nie. Die saak 
is eers na deeglike oorweging van die bybelse 
gegewens kort en bondig gestel. sonder om 
spesifieke verwysings, te maak. Die motief is 
juis om die Skrif voluit en ten beste te 
laat spreek. Dat die ,,menslike'” motief ook 
bygekom het, is daaraan te wyte dat die 
saak van gedwonge prediking volgens die 
kategeserooster myns insiens onder andere 
juis ook as gevolg van die ,,menslike” aspek 
nie suksesvol sal verloop nie. 


Derdens word daar indirek te kenne gegee 
dat diegene wat nie ten gunste van ge- 
dwonge prediking volgens die kategeserooster 
is nie, totaal geen sisteem voorstaan nie. 
Soos ds. Beukes self, tereg aangetoon het, is 
die enigste ware sisteem wat die prediking 
kan volg, die wat Christus self aandui in 
Luk. 24:27: ,,En Hy het begin van Moses en 
al die profete af en vir hulle uitgelê in al 
die Skrifte die dinge wat op Hom betrekking 
het. Vergelyk ook die bykomstige verwysing 
na Luk. 1:4 en Hand. 20:27. Die sisteem is 
dan dat die hele Skrif uitgelê word met 
betrekking tot die werk en Persoon van 
Christus. Hierby kom dat die kerk hierin die 
volgorde van die kerklike jaar kan volg, dit 
wil sê naastenby hou by die tydsopeenvolging 
van die heilsgebeure soos ons dit in die Skrif 
opgeteken vind — soos ons dit ook in ons 
kerk doen. Hier moet egter daarop gewys 
word dat 'n man soos Calvyn byvoorbeeld, 
hoewel hv in sy prediking gebruik gemaak 
het van die ,,lecti continua'”, hom hoege- 
naamd nie gesteur het aan die kerklike jaar 
nie. Die eis wat ons dan wil stel is dat 
bogenoemde heeltemal die enigste ,,sisteem”” 
moet wees, omdat dit die enigste ,,sisteem”' 
is wat die Bybel voorhou. Daarom kan myns 
insiens die kategeserooster op sigself, nie as 
'n ,.sisteem”' vir die prediker voorgehou 
word nie. Die kategeserooster op sigself is 
geen ,,sisteem”' nie. Die sisteem kom eers 
waar die ganse Skrif in betrekking tot 
Christis uitgelê word. 


Verder ook nog 'n woordjie oor die ,,wer- 
king van die Heilige Gees volgens reformato- 
riese opvatting”. Dit is en bly onomstootlik 
waar dat die werking van die Heilige Gees 
alleen aan Christus en aan die Heilige Skrif 
gebonde bly. Hieraan kan en wil ons mie 'n 
verandering bring nie, maar ons wil ten 
sterkste protesteer as die gedagte na vore sou 


bang ons gooi die kind saam met die 
badwater uit. Ek is so bang ons hou 
nie van 'n ding nie — ons het sterk 
beginselbesware en sny dit keelaf, en 
ons gaan sit dan agteroor en laat Gods 
water oor Gods akker loop. En dan 
gebeur daar niks. 


Nou gebeur daar darem tog nog iets. 
A1 is dit hoe pateties. 


KING 


kom dat die werking van die Heilige 
Gees in die keuse van 'n teksvers bly 
tot `'n spesifieke kategeserooster 
(en so miskien indirek tot die opstellers 
daarvan). Hoewel ek vatbaar is vir oortuiging 
is so iets nie te rym met die werking van 
die Heilige Gees deur die Skrif alleen nie. 

Wat betref die algemene argumente in die 
gesprek — hieroor moet tog ook gepraat 
word — wil ek net die volgende opmerking 
maak. Die ,,lui” predikant sal ons altyd kry, 
maak nie saak wat sy houding in hierdie 
saak is nie, maar my persoonlike waarneming 
bring my al hoe meer tot die oortuiging dat 
die gedwonge prediking volgens kategeseroos- 
ter, net die ,,lui” predikant meer in sy kwaad 
sal sterk. So het ek self gehoor en gesien dat 
dit net al te gerieflik is om vinnig op 'n 
Saterdagmiddag na 'n stukkie papier en die 
kategeserooster te gryp om 'n paar gedagtes 
neer te pen. So iets lei beslis tot 'n vervlak- 
king van die predikant se kennis en insig in 
die Bybel en sy eksegese. 

Laastens wil ek hartlik met dr. Dreyer 
(Hervormer, April 1972) saamstem dat ons 
baie versigtig moet wees om nie die tendens, 
wat wel al hoe meer in die kerk gesien kan 
word, aan te wakker, naamlik die tendens 
om al hoe meer dwangbuise te skep. Nie dat 
ek teen orde in die kerk is nie. Die orde wat 
daar is, moet suiwer volgens die eise van die 
Skrif en daarmee saam die presbuteriaal 
sinodale stelsel wees. — Die uwe, 


D. J. SMITH, Newcastle. 





Die Betekenis van die 
KINDERDOOP 


As ons as klein kinders gedoop is, 
dan is Jesus Christus in ons lewens- 
boot aan boord. Sy Naam waai dan as 
teken van die eienaar van die skip 
in die vlag op die mas van die lewens- 
skip. Die teenwoordigheid van Jesus 
op ons lewensskip help ons egter eers 
dan, wanneer ons aan Hom die stuur 
in hande gee. Hy wat sy skip in ander 
waters stuur as wat Jesus dit sou doen, 
handel as `n ongelowige. 

Onmers wat die lewensbootjie van 
hulle kinders in ander hande stel, 
doen `n geestelike misdaad aan hulle 
kinders. Hulle besondig hulle teenoor 
jod er hulle kinders. 


— Uit: Hervormd Weekblad. 





Die Here God leer ons alleen ken 
deur die persoonlike omgang met 
Hom in geloof, in gebed, in vertroue, 
in liefde. 

— Dr. H. Schroten. 

Gee JULLE vir HULLE 


SONDAG 3 SEPTEMBER 1972. 
SAUL WORD KONING. 
1 Samuel 8 tot 11. 
Inleiding: 
Met 1 Samuel 8 breek 'n nuwe tyd- 


perk in die geskiedenis van Israel aan: 
die tydperk van die koningskap. 


Ons sien in hierdie hoofstukke hoe 
ten tye van Samuel se ouderdom 'n 
nuwe weg ingeslaan word. Daar word 
`n koning deur die volk aangestel, nie 
in die eerste plek om vrede te bring 
nie maar om oorlog te voer. Dit is 
immers die uitdruklike wens van die 
volk om `n koning te besit soos al die 
nasies rondom hulle. Dit beteken dat 
hy in die eerste plek veldheer, die 
aanvoerder in oorlog moes wees. Daar- 
om kan dit nie anders as dat die 
geskiedenis van die eerste konings 
Saul en Dawid vol van oorloë en 
oorlogsrumoer was nie. In dié op- 
sig is die verwagting van die volk 
nie beskaam nie. Aan die diepe 
nasionale vernedering wat op die ver- 
lore gaan van die ark en die verwoes- 
ting van die heiligdom by Silo gevolg 
het, het 'n einde gekom. Die Filistyne 
is teruggedryf en ook die ander ge- 
vare op die grense is die hoof gebied. 


So is die begin van die koningskap 
in Israel tegelyk die aanvang van 
nasionale wederopstanding. 


Inhoud: 
Hoofstuk 8: Die volk vra om 'n koning. 


Toe Samuel oud geword het, het 
hy sy twee seuns Joël en Abia as 
rigters en mede-arbeiders aangestel. 
Omdat hulle egter omkoopbaar was, 
was die volk ontevrede. Daarom kom 
hulle in vers 5 na Samuel en vra om 
'n koning. 


Samuel voel nie alleen dat hulle 
hom en sy huis verwerp nie maar ook 
dat die saak verkeerd sou wees in die 
0ë van die Here. Immers die Here is 
die Koning van Israel (vgl. ook Rig- 
ters 8:23). So wou die Here self dit 
ook hê. Daarom sê Hy aan Samuel: 
,Nie jou het hulle verwerp nie maar 
My het hulle verwerp om nie koning 
oor hulle te wees nie.” 


Tog kry die volk hulle koning. Sa- 
muel ontvang die bevel: ,Luister na 
die volk en stel 'n koning oor hulle 
aan.” Samuel gehoorsaam egter nie 
dadelik nie. Dit is asof hy nog tyd 
wil wen en vir sy eie gemoed eers 
duidelikheid kry. Daarom sê hy aan 
die volk: ,,Gaan heen, elkeen na sy eie 
stad.” 


vir die Kategese 


Hoofstuk 9 en 10: Saul word koning 
van Israel: 


Oor die verkiesing van Saul tot ko- 
ning oor Israel besit ons eintlik twee 
verhale wat albei `n interessante aspek 
van sy koningskap laat besien. 


Daar is in die eerste plek die be- 
kende verhaal van 'n boerseun @rens 
in die bergland van Judea wat op soek 
is na die verdwaalde eselinne van sy 
vader en dan onverwags die koning- 
skap vind. Tesame met 'n kneg dwaal 
Saul die seun van Kis deur die berg- 
land sonder dat hy 'n spoor van die 
verlore eselinne kry. Net as Saul op 
die punt staan om die soektog op te 
gee, vestig die kneg sy aandag oD 
die siener Samuel. In Rama is Samuel 
hom te wagte. Hy stel hom gerus dat 
die eselinne gevind is en nadat Saul 
die nag by hom deurgebring het, salf 
hy hom die volgende mêre as koning. 


Waar Samuel vroeër aan die volk 
gesê het om heen te gaan, laat hy 
hulle nou by Mispa bymekaar kom. 
Hier word deur die lot Saul as koning 
aangewys. 


Hoofstuk 11: Bevryding van Jabes en 
Gilead. 


In hierdie hoofstuk begin die twec- 
de verhaal oor die oorsprong van Sam] 
se koningskap. Ons lees naamlik aan 
die einde van Hoofstuk 10 dat daar 
sommige onder die volk was wat nie 
beindruk was met Saul as koning nie. 


Na sy verrassingsaanval en die 
klinkende oorwinning oor die Ammo- 
niete het Saul dié kritici se monde 
gesnoer. Ja die volk wou selfs diegene 
wat vroeër negatief teenoor Saul ge- 
staan het, doodmaak. Maar Saul bewys 
nou dat hy nie alleen in staat is tot 
moedige dade nie maar ook tot ʼn 
wyse beleid. Saul gee die eer van die 
oorwinning aan die Here en sê dat op 
So `n dag niemand gedood moet word 
nie. 


Op voorstel van Samuel gaan die 
volk na Gilgal om daar die koningskap 
te vernuwe. Hierdie vernuwing sal wel 
beteken het dat alle stamme wat tot 
dusver afsydig teenoor Saul gestaan 
het, hulle aan sy gesag onderwerp. 


Dit skyn dus asof die koningskap 
van Saul op twee stewige pilare gerus 
het. Daar was in die eerste plek sy 
goddelike roeping en in die tweede 
plek is bewys dat Saul `n begenadiede 
leëraanvoerder kon wees wat weet hoe 
om die volk te versamel, te lei en 
tot groot oorwinning aan te voer. 

om te Eet 


Slotopmerking: 


In die geskiedenis van Israel het 
heelwat konings opgestaan, geregeer 
en vir andere plek gemaak en eintlik 
het hulle, volgens die goddelike maat- 
staf gemeet, altyd teleurgestel. Maar 
daardeur het die verlange en die ver- 
wagting dan des te sterker geword 
dat HY eenmaal sou kom, gebore uit 
die geslag van Dawid, die Messias, die 
Christus! 


SONDAG 10 SEPTEMBER 1972. 


SAUL SE SONDE. 
1 Samuel 13. 
Inleiding: 

Die koningskap in Israel is deur 
God bedoel as `n teokratiese koning- 
skap, dit wil sê God is en bly self 
koning oor sy erfdeel. Die koning oor 
Israel is dus nie `n despoot of tiran 
wat volgens willekeur handel nie, 
maar hy is aan die wil van God 
onderworpe. Die wil van God word 
deur die profete aan hom meegedeel. 
Daarom is daar dwarsdeur die geskie- 
denis van die konings steeds profete 
rondom hulle wat gevraag of onge- 
vraag, gewild of ongewild, die woord 
van God aan hulle oorbring. 

As Saul so `n teokratiese koning wil 
wees is sy koninkryk vir goed beves- 
tig. Dit word nou in 1 Sam. 18 be- 
proef en getoets. 

Inhoud: 

Daar is 'n oorlog tussen die Israelie- 
te en die Filistyne, die soveelste oor- 
log. Israel verkeer in `n uiters benarde 
posisie. Die volk is besig om te dros 
want groot angs het hulle oorval. Tog 
kan Saul niks doen voordat die offers 
gebring is en Samuel die seën van die 
Here oor die leër afgebid het nie (vgl. 
10:8). Die offerdiere staan al sewe 
dae gereed en nog kom Samuel nie. 
Slegs 'n handjie vol manne het Saul 
nog nie verlaat nie. 

Op die allerlaaste moment kan Saul 
nie langer wag nie. Om te verhoed 
dat almal hom verlaat bring hy self 
die offerande. Maar dan onmiddellik 
maak Samuel sy verskyning met die 
vraag: ,Wat het jy gedoen?” 

Dis 'n vraag vol afkeuring. Saul voel 
dit aan en begin dadelik verontskul- 
digings aanbied: die manskappe het 
verstrooid geraak; die profeet het nie 
op die afgesproke tyd gekom nie; die 
Filistyne sou aangeval het voordat 
Saul die aangesig van die Here om 
genade kon smeek. 

Samuel verwyt Saul nie omdat hy 
geoffer het nie maar omdat hy haastig 
geword het en nie op die verlossing 

wat God op sy tyd sou gee, gewag het 
nie. Die straf isbesonder fcl: Die ein- 
de van sy koningskap. ,Jy het dwaas 
gehandel, jy het die gebod van die 
Here jou God nie gehou nie; want 
anders sou die Here jou koningskap 
oor Israel vir goed bevestig het, maar 
nou sal jou koningskap nie bestaan 
nie. Die Here het vir Hom 'n man 
na sy hart gesoek; en die Here het 
hom as vors oor sy volk aangestel, 
omdat jy nie gedoen het wat die Here 
jou beveel het nie.” 

Slotopmerking: 

Om gehoorsaam te wees is beter as 
slagoffers (vgl. 1 Sam. 15:22). Ge- 
hoorsaamheid aan die eis van God is 
beter as om slegte dinge, goeie dinge, 
prakties-moodsaaklike dinge te doen. 
Gehoorsaamheid is wat God van die 
mens verlang, is die voorwaarde wat 
God aan die mens stel om deur Hom 
gebruik te kan word. 

Soos Jesus moet ons voedsel wees 
om die wil te doen van Hom wat ons 
geskape het (Joh. 4:34), al lei dit 
ook deur lyde, smart, trane en ver- 
nietiging heen. 


SONDAG 17 SEPTEMBER. 
DAWID AS KONING GESALF, 
DAWID EN GOLIAT. 

1 Sam. 16 en 17. 

Inleiding: 

Die vreeslike woord wat in 1 Sam. 
13:13 en 1 Sam. 15:28 teenoor Saul 
uitgespreek is, naamlik dat die ko- 
ningskap van hom weggeneem sal 
word vind hier in 1 Sam. 16 gedeelte- 
lik sy vervulling — wanneer Dawid 
as koning gesalf word. Ons sê gedeel- 
telik want hoewel Dawid alreeds as 
koning gesalf is het Saul nog baie 
jare geregeer. Ja, Dawid is selfs in 
die geheim gesalf sodat Saul nie dalk 
vir Samuel om die lewe sou bring nie 
(1 Sam. 16:2). 

In hoofstuk 17 verneem ons dat 
Israel en die Filistyne weer haaks is, 
verneem ons hoedat Dawid — wan- 
neer die hele volk bewe, selfs Saul 
wat kop en skouers bo almal uitge- 
troon het — as jong seun in die Naam 
van die Here teen die onbesnede Fili- 
styn Goliat veg en hom verslaan. Dit 
was die begin van Dawid se roemryke 
loopbaan as die grootste veldheer in 
die geskiedenis van Israel. 

Inhoud: 
Hoofstuk 16 Samuel salf Dawid as 
koning. 

Terwyl Samuel nog oor Saul treur, 
ontvang hy van die Here opdrag om 
in Betlehem onder voorwendsel van 
die offermaaltyd Saul se opvolger te 
gaan salf. Met die salwing, nie van die 
imponerende Eliab (vers 6) nie maar 
van die jongste seun Dawid besef ons 
opnuut weer soos Samuel — dat God 
nie noodwendig diegene as instrumen- 
te gebruik wat volgens menslike nor- 
me (vers 6 en 7) geskik is nie want 


Hy sien die hart van die mens aan en 
nie die uiterlike nie. 

As God Hom, sy Seun stuur Om 
die verskriklikste stryd ooit te stry, om 
ons te verlos van Satan, dan lees ons 
van Hom: Hy het geen gestalte of 
heerlikheid gehad dat ons Hom Sou 
2unsien nie en geen voorkoms dat ons 
Hom sou begeer nie (Jes. 53:2). 

Met Saul gaan dit nie goed nie. Hy 
word nie alleen deur die wete gefolter 
dat God hom as koning verwerp het 
nie maar hy word ook deur 'n bose 
gees verskrik (vers 2). Op aanbeveling 
en voorstel van sy dienaars word Da- 
wid in Saul se diens geneem om Vil 
Saul op die siter te speel wanneer die 
bose gees oor hom vaardig geword 
het 

Let daarop dat daar by Saul geen 
sprake van berou en verootmoediging 
is nie. Altyd probeer hy die kop om- 
hoog hou en homself handhaaf jn 
verset teen die gang van sake. 


Hoofstuk 17 Dawid verslaan die 

reus Goliat. 

Die Filistyne het die Israeliete weer 
aangeval! By die dal van die terpen- 
tynboom 1ê die twee leërafdelings 
sjaggereed. Vir 40 dae 1ê hulle sc 
teenoor mekaar terwyl elke oggend 
en elke aand die Filistyne se baasveg- 
ter Goliat die leër van Israel uitdaag 
om iemand teen hom te laat veg sodat 
kulle twee die stryd kan beslis. Vir 40 
dae lank het Israel geantwoord deur 
in vrees en bewing te swyg. 

Die drie oudste broers van Dawid 
was ook in die leër. Na die 40 dae 
stuur sy vader hom om na die wel 
stand van sy broers te verneem en as 
hy in die leër kom hoor hy juis die 
uitdaging van Goliat. 

Vir Dawid is dit net ondenkbaar 
dat die onbesnede Filistyn die slag- 
ordes van die lewende God en dus 
God self, so sonder teenspraak kan 
uitdaag en spot! 

Met sy staf, sy slinger en vyf gladde 
klippies trek Dawid teen Goliat uit. 
Teenoor mekaar staan `n man wat God 
verag en 'n man wat op God vertrou: 
Ek kom na jou in die Naam van die 
Here van die leërskare. die God van 
die slagordes van Israel” (vers 45). 

Met een enkele klippie word die 
stryd beslis en die Filistyne ver- 
slaan. 

Slotopmerking: 

Ons moet hierdie hele geskiedenis 
sien in die lig van die geloof, in die 
lig van vers 45 Ek kom na jou...” 
Met hierdie woorde is dit asof nie 
alleen Dawid nie maar die hele ver- 
haal bo homself uitrys. Wat hier ge- 
skied is nie tot eer van Dawid nie 
maar tot die eer van God. Die oor- 
winning hang nie af van swaard of 
spies, van moed en 'n paar gladde 
klippertjies nie. Dit rus alles in die 
hand van God en die magtige wonder- 
dade wat God so nou en dan deur 


Israel aan die wêreld toon, dien tot 
bekering. Die wêreld moet dit sien, 
hulle verbaas en hulle verwonderd 
afvra of dit nie tyd geword het om 
minder op menslike mag te vertrou 
en meer op die krag van God nie. 


SONDAG 24 SEPTEMBER. 


SAUL, DAWID EN JONATAN. 
1 Sam. 18-20. 
Inleiding: 

Na die triomfantlike oorwinning 
oor die Filistyne word Dawid nou 
permanent aangestel in diens van 
koning Saul. Op dieselfde dag van 
vreusde en blydskap het daar egter 
'n donker skaduwee oor Saul se vro- 
like hart geval. In hoofstukke 18-20 
verneem ons hoe die verhouding tus- 
sen Saul 1 Dawid so versleg het dat 
Saul openiik begeer en gesoek het 
om Dawid dood te maak. Aan die an- 
derkant verneem ons van 'n mooi en 
troue vriendskap tussen Dawid en die 
kroonprins Jonatan. `n Vriendskap 
wat ons diep aangryp en waarvan 
daar vandag nog 'n spreekwoord in 
ons taal bestaan. 


Inhoud: 


Hoofstuk 18 Vriendskapsverbond tus- 
sen Dawid en Jonatan. Saul begin 
Dawid haat. 


(1-4) Van die oomblik dat Jonatan 
Dawid gesien en gehoor het, het hy 
hom diep aangetrokke tot Dowid ge- 
voel. So lees ons dan in vers 2 dat 
Jonatan met Dawid 'n verbond ge- 
sluit het wat deur een of ander sere- 
monie bevestig is. Ons lees ten minste 
dat Jonatan sy mantel, sy klere, sy 
swaard, sy boog en sy gordel aan 
Dawid gegee het. Vir die gevoel van 
die vroeër Israeliet was `n deel van sy 
wese gebonde aan sy kleding en aan 
sy wapens. Jonatan skenk dus `n deel 
van homself met ander woorde hom- 
self aan Dawid. 

Hierdie vriendskap is in die loop 
van die jare swaar beproef want meer 
as eenkeer moes die hart van Jonatan 
gewankel het tussen sy vader en sy 
vriend. 

(6-13) Met die terugkeer van die 
leërs na die oorwinning, het die vroue, 
soos die gebruik was, Saul en sy man- 
skappe tegemoet gegaan en gesing: 
Saul het sy duisende verslaan maar 
Dawid sy tienduisende”. Hierdie kort 
lied het die einde van die goeie ver- 
houding tussen Saul en Dawid bete- 
ken. Saul het hom so oor hierdie 
woorde ontstel dat hy die volgende 
dag al 'n mislukte aanslag op Dawid 
se lewe gemaak het. 

(14-30) Nadat Saul eers teenoor 
Dawid woordbreuk gepleeg het (vers 
19) skenk hy tog in vers 27 sy dogter 
Migal aan Dawid as vrou nadat Dawid 
900 Filistyne verslaan het. (Saul het 
natuurlik heimlik gehoop dat Dawid 
in hierdie stryd sou sterf!) Blaai om 

GEE JULLE VIR HULLE OM TE EET 


Voortaan is Dawid deur die koning 
uitgekies tot aanvoerder van elke 
gevaarlike onderneming. Maar met 
alles wat die jong held onderneem 
het, was hy voorspoedig. Hy het uit 
die haglikste avonture ongedeerd te- 
ruggekom en telkens was sy roem net 
groter by die volk. 

Hoofstuk 19 Saul probeer Dawid uit 
die weg te ruim. 


Hoe weinig waarde Saul aan sy 
beloftes geheg het, blyk in hierdie 
hoofstuk. In vers 6 sweer Saul teenoor 
Jonatan dat hy Dawid nie sal moles- 
teer nie maar van vers 9 af lees ons 
hoe Saul weer probeer het om Dawid 
dood te maak. Toe Dawid naamlik 
eendag weer vir Saul op die siter ge- 
speel het, het Saul probeer om hom 
met sy Spies teen die muur vas te 
gooi. Dawid ontvlug na sy huis. En 
as Saul manne stuur om daardie nag 
sy huis te bewaak en hom die volgen- 
de mêre dood te maak, help Migal 
Dawid ontsnap. 

Hiervandaan vlug hy na Samuel. 
Elke poging van Saul om boodskap- 
pers te stuur om Dawid dood te maak, 
misluk want elke keer het hulle self 
begin profeteer. As Saul self na Najot 
vertrek, gebeur dieselfde met hom. 


Hoofstuk 20 Die verbond tussen 
Dawid en Jonatan. 


Die afkeur wat Saul teen Dawid 
koester, kom telkens tot uitbarsting. 


Ten spyte van al die dramatiese skou- 
spele bly Jonatan getrou aan Dawid. 
Die groot uitbarsting in die drama 
van konflikte tussen vriendskap en 
ouerliefde kom op `n nuwemaansdag. 
Op die noodlottige nuwemaansdag, 
waar dit gebruiklik was dat al die 
lede van die gesin rondom `'n maal- 
tyd verenig, bly die stoel van Dawid 
soos die vorige dag leeg. Op die vraag 
van Saul waar Dawid is, maak Jona- 
tan vir hom verskoning dat hy na 
die maaltyd van sy eie familie moes 
gaan. Saul besef egter dadelik dat 
hy bedrieg is. Hy kan dit verder nie 
verdra dat sy eie seun teen hom 
saamspan nie: ,,Weet ek nie dat jy die 
seun van Isai verkies tot jou skande 
en tot skande van jou moeder se 
naaktheid nie?” (vers 30). 


Saul openbaar nou ook waarom hy 
Dawid haat. Hy koester naamlik lankal 
die vermoede dat Dawid sy plek as 
koning sal inneem. Hieruit blyk nog- 
eens baie duidelik dat Saul glad nie 
onnosel was nie maar dat hy hom 
deur sy humeur en stemminge laat lei 
het. 


Die onbegrip van sy seun ten opsig- 
te van die toekoms van die koningskap 
ontketen in hom 'n verskriklike woede 
sodat hy met die spies ook na Jona- 
tan gooi. Verontwaardig en bedraef 
verlaat Jonatan die tafel. 





Hierna bevestig Dawid en Jonatan 
opnuut in vers 22 hulle verbond voor- 
dat hulle van mekaar afskeid neem. 
Uit hulle afskeid in vers 41 blyk 
watter wonderlike vriendskap daar 
tussen hulle moes bestaan het. 


Hulle het mekaar hierna nog slegs 
eenmaal gesien (1 Sam. 23 vers 16 en 
17) voordat Jonatan saam met sy 
vader op die gebergte van Gilboa ge- 
sneuwel het (1 Sam. 31 vers 2). 


Slotopmerking: 


Uit die verhaal van Dawid en 
Jonatan se ware vriendskap leer ons 
watter wonderlike geluk `n troue 
vriendskap wat deur jare voortduur 
en baie stote kan verdra, in die aardse 
menselewe is. Immers deur so `n 
vriendskap word die mens gesteun 
in sy eensaamheid, onderskraag in sy 
moeilikhede. Vriendskap is `n ryke en 
kosbare besitting, `n vormgewende ele- 
ment in ons jeug en `n sagte glans 
oor ons ouderdom. 


Ten slotte dink ons aan die grootste 
en heerlikste ,,vriendskap”, die 
,vriendskap” met Jesus Christus: 
,Groter liefde het niemand as dit nie, 
dat iemand sy lewe vir sy vriende gee. 
Julle is my vriende as julle alles doen 
wat ek julle beveel” (Joh. 15:13-14). 


W. J. Steyn. 


DIE KINDERS SE HERVORMER 


Liewe maats, ons vertrou dat julle 
almal Bybelkenniseksamen geskryf het 
en dat dit met julle sommer baie goed 
gegaan het. Ons skryf egter nie die 
eksamen net vir die diploma nie. As 
mens net daarom skryf, dan verstaan 
ons nie mooi waarom die eksamen 
gaan nie. Ons skryf die eksamen on- 
der andere om dankie te sê vir ons 
onderwysers dat hulle elke Sondag vir 
ons van die Here en sy werke geleer 
het. Maar bowe-al skryf ons dit om 
dankie aan die Here te sê dat Hy ons 
die verstand gegee het om die Bybel 
en die teksies te verstaan, want sonder 
kennis van God en sy werke, kan ons 
ook nie opreg glo en 'n ware Christen 
wees nie. Ons kan nie gelowig wees 
en niks weet van Jesus nie. 


Laat daar nooit van ons gesê word 
dat ons die eksamen geskryf het net 
om met ons diploma te spog nie. Die 
papier tel niks, maar kennis van die 
Woord van God versterk ons geloof 
en help ons om beter te dien. Mag 
julle nou n4 die eksamen ryker in 
kennis en geloof wees. 


SONDAG 3 SEPTEMBER. 
SAUL WORD KONING. 
1 Samuel 8-10. 


Die volk van Israel het tot op 
Samuel nog net Rigters gehad. Julle 
onthou nog die meeste se name vanaf 
Josua, Otniël, Ehud, Samgar, Debéra 
en Barak, Gideon, Jefta, Simson, Eli, 
tot by Samuel. Dit is net die name 
van die bekendstes. `n Rigter was 
iemand na wie die mense gegaan het 
as hulle enige soort probleem gehad 
het. As hulle iets van die Here wou 
weet, het die Rigter hulle vertel. 
As hulle gestry het oor wie Teg 
of verkeerd was, het die Rigter ge- 
oordeel. Maar Samuel, die wonderlike 
profeet van die Here, het intussen oud 
geword en die volk wou graag `n 
koning hê soos al die nasies rondom 
hulle: die Filistyne, Moabiete en Mi- 
dianiete, en nog baie ander. Maar hoe 
gaan hulle dit nou vir Samuel sê? 
Gaan hulle sê: ,,U het te oud geword 
om ons te regeer en ons wil graag `n 
koning hê?” Of gaan hulle sê: ,,Die 
Here is ons koning?” Nee, hulle kom 

met slim woorde. Hulle sê: ,,Ons wil 
`n koning hê wat soos `n generaal kan 
veg teen die ander nasies.” 


Hulle weet mos Samuel is nie `n 
generaal nie en miskien sal Samuel 
dan instem om vir hulle te help soek 
na so `n man wat teen die ander nasies 
kan veg. 

Hierdie aangeleentheid was egter 
nie mooi vir Samuel nie. Hy het sleg 
gevoel, want hy het gedink die volk 
wil hom nie meer hé nie, omdat hy 
te oud geword het. Maar die saak was 
ook nie reg in die oë van die Here 
nie, want eintlik het die volk nie vir 
Samuel verwerp nie, maar die Here. 
Hulle het nie meer geglo dat die Here 
hulle sal verlos van die ander nasies 
nie. Nogtans sê die Here vir Samuel: 
,Doen soos die volk sê”. 

Samuel weet egter nie watter man 
hy moet gaan soek om koning oor Is- 
rael te word nie. Daarom stuur die 
Here vir hom die man op `n wonder- 
like manier. Die Here stuur Saul uit 

die stam van Benjamin na Samuel. 
Die Here laat Saul se pa se donkies 
wegraak en toe Saul die donkies gaan 
soek, kom hy by Samuel uit. Samuel 
het sommer dadelik vermoed dat die 
Here vir Saul na hom gestuur het. 

Hy is egter nog nie heeltemal seker 
nie. Hy stuur eers vir Saul huis toe 
en toe laat hy die hele volk by Mispa 
bymekaar kom sodat die Here self die 
koning kan kies. En die Here kies 
toe voor almal vir Saul uit en Samuel 
neem `n kruik met olie, gooi dit oor 
die kop van Saul uit en salf hom daar 
as koning. 

Ons lees verder in die Bybel dat 
Saul `n mooi, forsgeboude man was, 
omtrent `n kop langer as al die mense. 
En die hele volk het gejuig oor hulle 
nuwe koning en sommer dadelik het 
dapper jong manne by Saul aangesluit 
en hom erken as hulle koning. 


Vrae: 


Noem die name van 5 rigters. 

Wie was die eerste rigter? 

Wie was die laaste rigter? 

Wat is `n rigter? 

Hoekom wou die volk `n koning hé? 

Wie het die Here uitverkies as eerste 
koning? 

Uit watter stam was hy? 

Was hy `n groot of klein man? 

Hoe het Samuel hom gesalf? 

Waar het die volk op bevel van Sa- 
muel bymekaar gekom? 


SONDAG 10 SEPTEMBER. 
SAUL SE SONDES. 
1 Samuel 13. 


Die grootste vyand van die Israelie- 
te, was die Filistyne. Hulle het groot 
dele van die land Kanain van die 
Israeliete afgeneem. Hulle het ook 
al die swaarde en spiese van Israel 
weggeneem, sodat die Israeliete baie 
arm aan wapens was. Net by Saul en 
sy seun Jonatan en by Saul se man- 
skappe was daar swaarde en spiese. 
Saul wou baie graag teen die Filistyne 
gaan veg, maar sy manskappe en wa- 
pens was te min. Pleks daarvan dat 
Saul op die Here vertrou, dat die Here 
hom sal help, vertrou hy net op sy 
manskappe en sy bietjie wapens, en 
dié was te min vir `n groot oorlog. 

Sonder dat Saul die Here vra, stuur 
die Here tog redding. Die Here gee 
vir Jonatan, die seun van Saul `ʼn 
groot oorwinning oor `n wagpos van 
die Filistyne. Nou is die Filistyne 
baie kwaad en hulle maak al hulle 
soldate bymekaar, sommer duisende 
van hulle. Saul kan nou nie anders 
nie, hy moet veg. Hy roep die Israelie- 
te bymekaar vir die geveg, maar wat 
gebeur? Die Israeliete wat so graag `n 
koning wou hé om teen die vyand te 
veg, hardloop en gaan kruip in die 
grotte en spelonke en in die digte 
bosse weg! Net by Saul en Jonatan 
bly 'n klompie bang en bewende sol- 


date agter. Daar is egter een man wat 
nie geskrik of bang geword het nie, 
Samuel. Hy laat weet vir Saul om 
vir hom te wag, sodat hulle eers aan 
die Here kan offer en bid voordat 
Saul teen die Filistyne kan veg. Saul 
wag en wag maar al wat kom is Sa- 
muel. Die dae gaan verby en al meer 
van Saul se manskappe vlug stilletjies 
weg. Naderhand is sewe dae verby en 
Samuel het nog nie gekom om te kom 
offer nie. Ja, die Here wou vir Saul 
toets. Hy wou sien of Saul se geloof 
groot genoeg is. Maar helaas, Saul het 
nie geloof nie. Hy vertrou nie die 
Here en Samuel nie. Hy besluit om 
self te offer, voordat al sy manskappe 
wegvlug. Saul mag mos nie offer nie! 
Dis `n groot sonde. Net die priester 
van die Here mag offer, en dit is 
Samuel. Net toe Saul die brandoffer 
klaar geoffer het, kom Samuel daar 
aan. En Samuel sê vir Saul: ,,Jy het 
dwaas gehandel, jy het die gebod 
van die Here jou God wat Hy jou 
beveel het, nie gehou nie; want anders 
sou die Here jou koningskap oor 
Israel vir goed bevestig het.” 

Ja, maats, so het Saul gesondig. Die 
Here het hom geweeg en te lig bevind. 
`n Koning moet `n voorbeeld vir ander 
wees. As hy sonde doen, sondig die 
volk ook. En daarom het die Here 
besluit dat Saul nie die regte koning 
vir sy volk Israel is nie. Die Here het 
alreeds iemand anders uitgesoek. Vol- 
gende week sal ons hoor wie die Here 
uitgesoek het. 

Vrae: 


Wie was die grootste vyand van die 
Israeliete? 

Hoekom het die Israeliete nie wapens 
gehad nie? 

Hoe het die geveg teen die Filistyne 
begin? 

Wat het die volk gedoen toe hulle 
hoor die Filistyne kom om oorlog te 
maak? 

Hoe het Saul gesondig? 

Wat was sy straf omdat hy sonde ge- 
doen het? 


SONDAG 17 SEPTEMBER 
DAWID AS KONING GESALF. 


DAWID EN GOLIAT. 
1 Samuel 16 en 17. 


Saul het al meer sondes gedoen. 
Hy het nie net brandoffers aan die 
Here gebring wat Samuel moes doen 
nie, hy het ook ander sondes gedoen. 
Hy was ongehoorsaam, net soos Adam 
en Eva in die Paradys. Ongehoorsaam- 
heid is `n baie groot sonde in die oë 
van die Here. Saul het sy koningskap 
verloor, omdat hy ongehoorsaam was. 

Samuel het baie sleg gevoel oor 
Saul. Dit was mos hy was destyds vir 
Saul as koning gaan salf het. ,,Moenie 
oor Saul treur nie”, sê die Here vir 
Samuel. ,,Gaan na Betlehem en Ek 
sal jou wys wie jy moet salf as die 


nuwe koning van Israel.” Ja, dit is 
dieselfde Betlehem waar Jesus om- 
trent duisend jaar later gebore sou 
word. Daar het 'n man met die naam 
van Isai gewoon wat agt seuns gehad 
het, die een so mooi en gesond en 
dapper soos die ander. Sewe van hulle 
is by die huis toe Samuel daar aan- 
kom met sy kruik vol olie. Die jong- 
ste en agste een is in die veld. Hy is 
`n skaapwagter of herder. Hy moet die 
skape oppas en kan nie hulle alleen in 
die veld los nie. Daar is té veel onge- 
diertes wat hulle kan vang. Hy loop 
met `n slingervel en gooi kort-kort na 
'n klip om te oefen. Hy is `n lieflike, 
jong seun, rooi in die gesig van die 
warm Son. 

Samuel kyk die sewe broers deur. 
“IS dit almal”, vra hy vir Isai.” ,Nee”, 
antwoord Isai, ,die jongste is nog in 
die veld by die skape.” ,,Laat hom 
kom”, sê Samuel. Die jong seun word 
gOU geroep en toe Samuel hom sien, 
toe weet hy: Hier is die nuwe koning 
van Israel. ,,Wat is jou naam? vra 
Samuel. Ja, julle het reg geraai. Dit 
was Dawid, die jongste seun van Isal. 
Net daar salf Samuel hom as koning, 
maar Dawid was nog te jonk om 
alles mooi te begryp. Vir die Here 
is niemand egter te jonk nie. Ons lees 
in die Bybel: En die Gees van die 
Here het oor Dawid vaardig geword. 
Dit beteken dat die Here in Dawid 
se hart gekom het om hom gereed te 
maak vir die koningskap van Israel. 

Intussen weet Saul van niks. Hy is 
nog besig met die oorlog teen die 
Filistyne. Die twee leërs staan teenoor 
mekaar, maar daar word nie veel ge- 
veg nie. Saul het te min geloof om 
die Filistyne aan te val. Skielik kom 
daar `n geweldige groot man uit die 
laer van die Filistyne. Dit is die reus 
Goliat. Hy daag al wat Israeliet is uit 
om teen hom te kom veg. Al die Is- 
raeliete is te bang, Saul ook. Daar kom 
Dawid aan. Hy het kos weggebring vir 
sy broers in die laer. Hy hoor die 
uitdaging van (Goliat. ,Is daar nie- 
mand om teen die reus te gaan veg 
nie?” vra hy. ,Dan sal ek gaan.” Gou- 
gou hoor Saul dit. ,,Uiteindelik is 
daar `n Israeliet wat dapper genoeg 
is”, dink Saul en laat roep vir Dawid. 
Hy belowe groot rykdomme en sy eie 
dogter aan Dawid, as Dawid die reus 
verslaan. Dawid wil nie ysterklere en 
'n swaard hé nie. Hy stap nader net 
met sy slingervel en tel solank 'n 
paar gladde klippe op om in die slinger- 
vel te sit vir die gooislag. So stap hulle 
al nader na mekaar toe en die reus 
van 'n Filistyn spot met Dawid, maar 
Dawid sê: ,Jy kom na my met `n 
swaard en `n spies en met `n lans, 
maar ek kom na jou in die Naam van 
die Here van die leërskare, die God 
van die slagordes van Israel wat jy 
uitgedaag het.” Ai, so praat 'n gelo- 

Waarom 'n 
CONN-ORREL 


Installeer? 


# ERA AU EES de OOK WE WAK 29 hek 


add we HERE WE GER AA REM GM SR 





Daar is vandag etlike puik elektroniese orrels in Suid-Afrika 
verkrygbaar. Party baie goedkoop met onaanvaarbare klank- 
gehalte. Ander weer, kos egter meer as die gelykstaande 
pyporrel. Daar sou dus geen geregverdigde rede vir instal- 
lering wees nie. Tog koop kerke hierdie duur orrels. Dan is 
daar orrels wat slegs aan die vereistes van een enkele musiek- 
tydvak voldoen, dit wil sê, of nét Barok, of nét Romanties. 
CONN daarenteen, bied u 'n orrel wat aan alle liturgiese ver- 
eistes voldoen. Nog meer, CONN kos so min as 11% en nooit 
meer as 28% van die koste van 'n gelykstaande pyporrel nie 
wat dus 'n geweldige besparing meebring. 

Daarbenewens neem die CONN-orrel van slegs 4% en 
nooit meer as 10% van die totale ruimte van soortgelyke pyp- 
orrels in beslag nie. Daar is dus 'n verdere groot besparing 
met hedendaagse hoë boukoste. By die vervanging van 'n 
uitgediende ou orrel met 'n CONN-orrel, hoef daar weer geen 
strukturele veranderinge aangebring te word nie. 'n CONN- 
orrel kan feitlik onmiddellik afgelewer word en word nie deur 
temperatuur of humiditeit beinvloed nie. 

Dan is daar die wonderlike egte orrelstemme van die CONN- 

orrels, veral as dit deur eksklusiewe CONN ELEKTRONIESE 
PYPE gehoor word, 'n speeltafel wat meesterlik ontwerp is 
(volgens A.G.O. en R.C.O. standaarde) en betroubare mo- 
derne elektronika wat onderhoudskoste tot 'n minimum be- 
perk. 
As meer as 8BO% van u gemeente nie die verskil tussen 'n 
goeie elektroniese orrel en 'n gelykstaande pyporrel kan aan- 
toon wanneer dit by gemeentelike sang gebruik word nie, kan 
u seker gerus ten minste die CONN-orrel besigtig. Ons dink 
die tyd het aangebreek dat u dit aan u gemeente verskuldig 
is. Ons weet dat u verbaas sal wees, want dit sal duidelik 
wees dat, indien u goed geluister het, die CONN-orrel werk- 
lik 'n uitstaande keuse sal wees. 


MUSITRON 
EDMS.) BPK, 


Suid-Afrika se toonaangewende elektroniese orreldeskundiges 
Ook agente vir Rodgers- en Saville-orrels. 
Posbus 11379 — Kaapstad, Medipark 4, Strandgebied. 
Telefoon 43-7306. 

Vier u groot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 


Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPERK 
Hoofkantoor: Rentmeestergebou, Bosmanstraat 219, Pretoria. 
Tel. 3-1258 
VOLLEDIGE BEPLANDE LEWENS- 
VERSEKERING VERSKAF GEMOEDSRUS 





adverto 4129/a 











'N GROOT 
BELEGGING? 


Ja! na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is met reg trots op 
ons sn — 51 jaar lank 
reeds dien ons die mo- 
torpubliek van Pretoria. 


GHEVROLET/RANGER MANTA/KADETT 
Macderson / Flifton 
Pretoriusstraat 405 .. ... ee me wa ma Tel. 82611 
Hildastraar 427, Hatfield .. vesel. 145971 





Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R1.00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R38.00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER, 
Posbus 18061 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word RZ7.00 
ekstra vir die maak van drukkersblok. 


————— ee 
Gedruk deur 
N.H.WV.-PERS, 

Posbus 18061, Hercules. 
Telefoon 77-2188/9. 
o——————— 


Amptelike Berigte 


BEROEPE PREDIKANTE. 
AangeNEEMR SEE ID oie 


Ds. S. J. Botha van Boksburg na 
Philadelphia. 

Dr. J. M. de Wet van Evander na 
Schweizer Reneke. 

Ds. P. P. Jooste van Meyerton na 
Standerton. 


Bedank: 


Ds. P. J. de Beer van Eikenhof na 
Durban-Suid. 

Ds. D. J. van Staden van Kempton- 
park-Oos na Waterval-Boven. 

Ds. G. C. Velthuizen van Wonder- 
boompoort na Swellendam. 

Ds. C. L. van den Berg van Ver- 
eeniging na Heidelberg. 

Ds. L. A. Breedt van Vanderbylpark- 
Oos na Bothaville/Allanridge. 

Ds. G. H. J. Gymink van Rotterdam 
na Orkney. 

Ds. J. H. Viljoen van Carletonville 
na Horison/Ontdekkers. 

Ds. J. P. Labuschagne van Leeudoring- 
stad na Primrose-Oos en Newlands. 

Ds. P. P. Jooste van Meyerton na 
Newlands. 

Ds. C. J. Botha van Vanderbylpark 
na Hartbeesfontein/Gerdau. 
Ds. J. H. Breytenbach van Piet Retief 
na Belfast/Stoffberg/Roossenekal. 
Ds. A. M. Swanepoel van Lichtenburg- 
Oos na Ebenhaezer. 

Ds. A. N. J. D. Alberts van Naboom- 
spruit na Swellendam. 

Ds. J. J. P. Muller van Bronkhorst- 
spruit na Breyten/Carolina/Chris- 
siesmeer. 





DOODSBERIGTE EN 
MEMORIAMS 


FAURIE: Gert Petrus — Dit het die 
Here van lewe en dood behaag om 
van ons weg te neem op 1 Mei 1972 
my dierbare eggenoot, pappie en oupa 
Gert Petrus Faurie, na `n smartlike 
lyding van vier dae. Sy plek is leeg, 
sy stem is stil, ons swyg, o Heer, dit 
is u wil. Ses en twingtig jaar het hy 
as kerkraad van Schweizer Reneke ge- 
dien. In stilte het hy gely, met geduld 
het hy gestry. Tot dat die Here hom 
verlos het, om nie langer te ly. 


— Sy bedroefde eggenote, kinders 
en ses kleinkinders. Drina Faurie, kin- 
ders, Jan en Maria Botha, Hans en 
Rita Faurie, Gert en Rina Faurie, 
Tiens en Corra Mackay. Schweizer 
Reneke. 


DOODSBERIGTE 





IN MEMORIAM 


Dit het die almag:ige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikie liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


BOUWER: Cornelius Johannes — Een 
jaar van stille trane en verlange is 
verby. Onvergeetlik bly die vroeë 
more van 23 Junie 1971 toe van ons 
weggeneem is deur die dood ons ge- 
liefde seun, eggenoot en pappie. Die 
mooi nagedagtenis en soete herinne- 
ringe sal ons nooit vergeet nie. 


— Verlangende ouers, eggenote en 
kinders. 


BOUWER: Philippus Rudolph — Dit 
het die almagtige God behaag om 
van ons weg te neem my geliefde 
eggenoot, ons vader en oupa in die 
ouderdom van 77 jaar 3 maande en 
19 dae, na 'n lang siekbed en 'n ge- 
lukkige egverbintenis van 54 jaar, op 
25 Mei 1972. Ons sal hom altyd onthou 
en dankbaar bly vir sy troue sorg en 
vir die soete herinneringe wat hy ons 
nagelaat het en gun hom die rus by 
onse hemelse Vader. 


— Bedroefde eggenote, kinders en 
kleinkinders, J. C. I. Bouwer en kin- 
ders. 


HARMSE: Daan — Op 8 Julie 1970, 
sonder afskeidsgroet, het nou verby 
gegaan. Twee jaar van roue smart en 
eensame verlange. Ons sal voortbou op 
die mooi herinneringe, en ons gun 
hom die ewige en soete rus. 


— Altyd beproefde eggenote, kin- 
ders en kleinkinders. M. S. Harmse, 
Vereeniging. 

DIE KINDERS SE HERVORMER 


wige man, `n dapper man, al is hy 
maar `n seun. En Dawid neem sy 
slingervel, sit `n klip in, swaai dit in 
die rondte en gooi! Die klip trek reg- 
uit na Goliat se kop en tref hom 
tussen die oë dat hy soos `n boom- 
stomp neerslaan. Gou hardloop Dawid 
nader en met sy eie swaard, kap hy 
Goliat se kop af. Die Filistyne kan 
hulle oë nie glo nie; hulle grootste 
en dapperste vegter word deur `n jong 
seun verongeluk! Dan moet die groot 
manne van die lTsraeliete vreeslik 
wees en daar gaan hulle. Hulle hard- 
loop sommer weg. En die Israeliete 
agterna en so het die Here op daardie 
dag `n groot oorwinning vir Israel ge- 
gee, omdat één jong seun op die Here 
vertrou het. Saul het besef dat die 
Here van hom gewyk het en hy het 
ook besef dat die Here vir Dawid aan- 
geneem het. 
Vrae: 
Hoeveel seuns het Isai gehad? 
Watter een het Samuel gesalf? 
Waar het Isai gewoon? 
Wie is ook in daardie stad gebore? 
Teen wie het Israel geveg? 
Wie was die groot reus? 
Hoe en waarmee het Dawid hom ver- 
slaan? 
Wat het Saul belowe aan die man wat 
die reus verslaan? 


SONDAG 24 SEPTEMBER. 
SAUL, DAWID EN JONATAN. 


1 Samuel 18-20. 

Die Here is nou besig om Dawid 
groot te maak voor die oë van die hele 
Israel, sodat hy kan koning word. Na- 
dat Israel die Filistyne verslaan het, 
sing al die vroue van Israel: ,,Saul het 
sy duisende verslaan, maar Dawid sy 
tienduisende!” Saul raak sommer da- 
delik boos, maar ook jaloers op Dawid. 
Ja, so gaan dit met iemand as jy nie 
meer op die Here vertrou nie! Maar 
Saul se seun Jonatan hou sommer 
baie van Dawid. Dit maak vir Saul 
nog kwater, want hy sien dat die 
Here aan Dawid se kant is. Die volk 
hou ook van Dawid, want is dit dan 
nie Dawid wat die reus Goliat van 
die Filistyne verslaan het nie! 

Saul moet maar sy beloftes nakom. 
Hy het mos belowe dat die man wat 
vir Goliat verslaan, sy dogter as vrou 
kon kry. Eers wou Dawid nie die 
skoonseun van Saul word nie, maar 
toe Saul sê Dawid moet ook nog hon- 
derd Filistyne verslaan voordat hy 
met sy dogter trou, het Dawid inge- 
stem. Dawid en sy manne het toe uit- 
getrek en sommer tweehonderd Fili- 
styne doodgemaak. So het hy dan Saul 
se dogter Migal as vrou gekry. En 
Dawid was voorspoedig, oral waar hy 
gegaan het, omdat die Here met hom 
was. Dit het Saul nie aangestaan nie, 


sodat hy selfs tweekeer probeer het 
om Dawid met `n spies dood te gooi 
as Dawid vir hom op sy harp speel. 

Aan die anderkant het Jonatan, die 
seun van Saul al meer van Dawid ge- 
hou, sodat hulle groot vriende geword 
het. 

Vandag nog het ons die spreek- 
woord: Soos Dawid en Jonatan. Dan 
bedoel ons daarmee dat twee mense 
baie goeie vriende van mekaar is. 

En Dawid het al voorspoediger ge- 
word, sodat hy later een van die groot 

generaals van Saul geword het. Die 
hele volk het ook van Dawid gehou 
en die tyd het al nader gekom dat 
hy koning oor Israel sou word. 
Vrae: 
Wat was die naam van die seun van 
Saul? 
Wat het die vroue gesing? 
Wie was die dogter van Saul wat met 
Dawid getrou het? 
Hoekom was Dawid so voorspoedig? 
Hoekom het Saul jaloers en kwaad 
geword? 





kEES! 


DIE DOOD OOR DIE STAD deur 
dr Francis A. Schaeffer. Uitgegee by 
Buyten en Schipperheyn. Prys f6.90. 

Die skrywer probeer om vanuit `n 
Bybelse uitgangspunt die probleme 
van sy eie tyd te analiseer. 

Hoe moet ons in ons na-Christelike 
wêreld as Christene lewe! 

Hy probeer hierdie vrae te beant- 
woord deur die situasie waarmee die 
moderne wêreld ons konfronteer te 
sien in die Bybelse verband van die 
Brief aan die Romeine, die boek aan 
die profeet Jeremia, en die Klaaglie- 
dere van Jeremia. Dit sal ook vir ons 
noodsaaklik wees om aan hierdie be- 
ginselsake aandag te gee. Deur die 
lees van hierdie boek sal ons meer 
weerbaar en sterker in die stryd staan. 

Die skrywer ken die moderne mens 
deur en deur en gee 'n uitstekende 
diagnose van die siekte van ons mo- 
derne tyd. Hy pleit vir `n Christen- 
dom wat sy krag en betekenis ontleen 
aan die suiwere Woord van God. 

Dis `n boek wat gelees moet word 
deur almal wat staan aan die front 
van hierdie geweldige geestelike stryd 
en wat gekonfronteer word deur die 
vrae wat die moderne teologie stel. 


— F. van Oosten. 


ILLUSTRASIES VIR SKOOLPRO- 
JEKTE. Uitgewer: Perskor-Uitgewery. 
Verspreider: Boek-n-Pen, Posbus 102, 
Maraisburg, Transvaal. 


Daar is `n reeks van 12 Olimers 
projekstelle reeds beskikbaar. Dit is 
van die mees geskikte projekte vir 
die gebruik in skole en ouerhuise. NT. 
9 gaan byvoorbeeld oor ons Afrikaan- 
se digters en skrywers. Met pragtige 
fotos van die digters en skrywers 
sedert die eerste taalbeweging tot die 
Sestigers kom daarin voor. Nr. 10 be- 
handel op dieselfde voortreflike wyse 
met kleurfotos die land Egipte. Oud- 
en moderne Egipte kom in beeld voor 
ons. Nr. 11 leer ons met sy kleurvolle 

HEES! 


illustrasies van die diamantbedryf in 
ons land. Met `n vinnige oogopslag 
kom `n rykdom van kennis op 'n aan- 
gename wyse na ons toe. Nr. 12 gaan 
oor die poswese van Suid-Afrika. ʼn 
Historiese oorsig van die eerste tye tot 
die nuutste ontwikkeling trek voor 
ons oë verby. Vir ons kinders kom die 
geleentheid om alle noodsaaklike ken- 
nis wat elkeen moet hê van versen- 
ding en verpligting in verband met 
ons poswese in hierdie werkie soos 
in `n neutedop aan. Ons wil hierdie 
uitgawes baie sterk aanbeveel vir 
skole, maar ook vir ons huisgesinne. 
Elkeen kos slegs 65 sent. Dit hanteer 
ook baie maklik. 


— Dr. L. M. le Roux. 








MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


PRYSE NA ELKEEN SE 
VERMOË. 


Pryse en Katalogus 
Oop aanvraag! 


d. P. E. ROODE 


POSBUS 163 — 
ERMELO 


FOON 308 


Ke TE AG 








“Vat is 
so besonders aan 
hierdie man? 


se. Hy's `n Sanlam-verteen- 
woordiger. Wat is so be- 
sonders aan 'n Sanlam-man? 
Hy het Sanlam se unieke 
Opleidingskursus deurloop, 
wat hom toerus om leiding 
te gee oor elke aspek van 


versekering en die beskerming reeds meer as 50 jaar die 
van gesinsinkomste. Hy's meer voortou neem met nuwe: 

as bloot `n versekeringsman — ontwikkelinge in versekering, 
hy's 'n huisvriend wat by u Die man van Sanlam staan 
en u gesin staan. by u en u gesin. 


En agter hom is `n wakker, 
dinamiese organisasie wat SA N LA Jy] 

Die voorloper in moderne lewensversekering. 
Kry meer besonderhede by enige Sanlam-kantoor of Sanlam-verteenwoordiger. 

Vervaardig in Suid-Afrika 

